🌟🌟Fathisthari Vaahaka🌟🌟: ފޯންކޯލް - 66 ވަނަ ބައި\nއެހެންކަމުން އޭނަގެ ގެއިން، އޭނަގެ ކޮޓަރި ތެރެއިން އެގޮތަށް ނަވީން ފެނުމަކީ މިހާރު އޭނައަށް ވަރަށް އާއްމު ކަމެކެވެ. ނަމަވެސް މިފަހަރު ނަވީން އެއައީ އޭނަގެ ހާލު ބެލުމަށްވުރެ ބޮޑަށް ނަވީންގެ އަމިއްލަ ހާލު އޭނަ ލައްވާ ބަލުވަން ހެން ލީނާއަށް ހީވީ ކޮޓަރިއަށް ވަންގޮތަށް ވަދެފައި އޭނަގެ އެނދުމައްޗަށް ހުރަހަށް ނަވީން ވެއްޓިގަތުމުންނެވެ.\n"ނަވީން.........ކަމެއް...." ލީނާ ބުނަން އުޅުނެވެ. އިންތަނުން ތެދުވަމުންނެވެ.\n"ޕްލީޒް............ގެއަށް ނުވަދެ މިއައީވެސް މަންމަ އެކި އެކި ސުވާލުކުރާނެތީ.......އިހަށް ރެސްޓެއް ނެގިޔަދީ.......މަންމަ ކައިރީ ނުބުނާތި އަހަރެން މިގޭގައި އޮތް ވާހަކަ. އެހެންނޫނީ މިގެއަށްވެސް މަންމަ އަންނާނެ. " ނިތްކުރިމަތީގައި އެއް އަތުން ބާރަށް ހިފަހައްޓާލަމުން އެ އޮތްގޮތަށް އޮވެ ނަވީން ބުނެލިއެވެ.\nލީނާ އެއްޗެއް ނުބުނެއެވެ. ނަމަވެސް އައިސް އެނދުކައިރީގައި ނަވީނާއި ދިމާލަށް ބަލަހައްޓައިގެން އިރުކޮޅަކު ހުރެލެވުނެވެ. ލޯމަރާލާއިގެން ނަވީން އޮތް ގޮތުން ކޮންމެވެސް ކަމަކާ ނަވީންގެ ބޮލަށް ވަރަށް ފިކުރުބޮޑުވެފައި އޮތްކަން އެނގެއެވެ.\n"އެހެންވެއްޖިއްޔާ ތިހެން ނޯވެ ރީތިކޮށް އޮށޯންނަންވީނު....." ނަވީން ކައިރީގައި އެނދުގައި އިށީނދެލަމުން ލީނާ ބުނެލިއެވެ. ނަވީންއަށް ވެގެން އުޅެނީ ކީއްކަމެއް އަދި ނޭނގުނު ނަމަވެސް، މިހާރަކަށް އައިސް ނަވީން ހުންނަނީ ކޮންމެވެސް ކަމެއްގެ ބޮޑު ވިސްނުމެއްގައިކަން އެނގޭތީ ނަވީންގެ އެ ހާލުގެ މައްޗަށް ލީނާއަށް ހަމްދަރްދީ ވެވުނެވެ.\nލީނާ އެއްޗެއް ބުނިހެނެއްވެސް ނަވީނަށް ހީނުވެއެވެ. ހަމަ ކުރިންވެސް އޮތްގޮތަށް ނަވީން އޮތީއެވެ. ލީނާއާއި ދޭތެރޭ ނަވީންގެ އެއްވެސް ސަމާލުކަމެއް ނެތްކަމުގެ ރޭކާވެސް ލީނާއަށް ނުލާތީ، އޭނަގެ ގެއަށް އައިސް، އޭނަގެ އެނދުގައި އެގޮތަށް ނަވީން އޮތްތަން ފެނުމުން ލީނާއަށް ލިބުނީ ބުނަންވެސް ނޭނގޭފަދަ ޔަގީންކަމެކެވެ. އޭނަގެ ރީތި އިނގިލިތަކުގައި ޖަވާހިރުގެ އަނގޮޓިއެއްފަދައިން ނަވީން އަޅުވާލެވިދާނެކަމުގެ ޔަގީންކަމެވެ.\nނަވީން އެދުނުހެން އަރާމުކޮށްލަން ވަގުތުކޮޅެއް ނަވީނަށް ދީފައި މޭޒުމަތީގައި އޮތް ވިދާބަބުޅާ ކުޑަ އަތްދަބަސް ނަގައިގެން ކޮޓަރީގެ ދޮރު ލައްޕާލާފައި މަޑުމަޑުން ލީނާ ނުކުމެއްޖެއެވެ. ކުރިން ނިންމާފައި އޮތީ ރައްޓެހި ކުދިންނާއެކު ގޭގައި ވަގުތުކޮޅެއް ހޭދަކޮށްލަން ކަމުގައިވިޔަސް، މިހާރު ލީނާގެ ހިތް ބަދަލުވެއްޖެއެވެ. މިހާރު އޭރާ މުޅިން ތަފާތު ވެއްޖެއެވެ. މިހާރު ނަވީން އެބައޮތެވެ. އޭނަގެ އެނދުގައެވެ. އޭނަގެ ހިމާޔަތުގައެވެ. ޕާސް ނަގައިގެން ކޮޓަރިން ނުކުތީ އެހެންވެގެންނެވެ. ރައްޓެހި ކުދިންނަށް ނަވީން ފެންނަންވެސް ލީނާ ބޭނުން ނުވަނީއެވެ. ފެނިއްޖެނަމަ އޭނަގެ އެ ހެޔޮ ނަސީބަށް އެ ކުދިންގެ އެސްފީނާ ޖެހިދާނެތީ ލީނާ ބިރުގަތެވެ.\nއަނގައިގެ ދަތް ހަލާކުވިތާ މާ ގިނަ ދުވަހެއްވެސް ނުވާތީ، ލީނާއަށް މާ ގަޔާވެގެނެއް ނުވެސް ކެވުނެވެ. ލީނާއަށް ބޮވުނީ ހޫނު ޗޮކްލެޓްތައްޓެއް އެކަންޏެވެ. ލީނާގެ ރަހްމަތްތެރިން ހީކުރީ ލީނާ އަދިވެސް ފިޓް ނުވަނީ ކަމަށެވެ. ނަމަވެސް އެއީ ހަމަ އެކަނި ހީއެކެވެ. ލީނާއަށް ނުކެވުނީ އެހެންވެގެނެއް ނޫނެވެ. އޭނައަށް ނުކެވުނީ އޭނަގެ ހިތް އަވަސްވެފައި ހުރިވަރުންނެވެ. ގެއަށް ދާހިތުންނެނެވެ. ލަސްވާތީއެވެ. ނަވީން ކައިރިއަށް ދާހިތުންނެވެ. ނަވީން އޮންނާނީ އޭނަގެ އެނދުގައި ނިދާފައިކަން އެނގޭތީ އެތަން ދުށުމަށް ދާހިތުންނެވެ.\nރައްޓެހި އަނެއް ތިން ކުދިންނާއެކު އައިސް ލީނާގެ ގޭގެ ދޮރުމައްޗަށް ކާރު މަޑުކޮށްލުމާއެކު ލީނާ އަވަސް އަވަހަށް ފޭބިއެވެ.\n"ހާދަ އަވަސް އަރުވާލާފަ...." ކިހިނެއްވީ އަނެއްކާ....ލީން........" ލީނާގެ ރަހްމަތްތެރި ފައިހާ އަހާލިއެވެ.\n"ކަމެއްނުވޭ....ހަމަ ވަރުބަލިވާތީ......" ލީނާ އަވަސް އަވަސް ކޮށްލާފައި ގޮސް ގެއަށް ވަދެއްޖެއެވެ. ދޮރާށި ލައްޕާފައި އެނބުރުން ވީ ލަހެވެ. އަތްދަބަހުގައި އޮތް ފޯން ރިންގުވާން ފެށިއެވެ. ލީނާ ހީކުރީ ފައިހާމެން ގުޅަނީކަމަށެވެ. އެހެންކަމުން އަވަސް އަވަހަށް ދަބަސްތެރެއިން ފޯން ނަގައިގެން ބަލާލިއެވެ. ނޫނެކެވެ. އެއީ ފައިހާމެންނެއް ނޫނެވެ. އެއީ މިގަޑީގައި އެންމެ ނުގުޅާންވީ މީހާއެވެ. ޒިޔާދުއެވެ. އޭނަގެ ޒިޔާދުއެވެ.\n"ވެލްކަމް ބެކް...........ހައު އާރ ޔޫ......." ފޯން ނަގާފައި ޝައުގާއިއެކު ލީނާ އަހާލިއެވެ. އެބަހުގެ ފުރިހަމަ އަސަރު ލީނާގެ އަޑުން ފުރިހަމައަށް ފާޅުވެއެވެ.\n"މިއުޅެނީ ހަމަ.........ދިއްލީ ކިހިނެއް....؟؟" ޒިޔާދު ކުރި ސުވާލަކަށް ލީނާ ޖަވާބު ދިނެވެ.\n"ނޫނޭ ދިމާވާންވާނެ.....އެކަމަކު މިރެއަކު ނޫންކަންނޭނގެ.......ތަންކޮޅެއް ބަލިކޮށް މި އުޅެނީ......" ދިމާވާން ކިތަންމެ ބޭނުންވިޔަސް އެކަހަލަ އެއްވެސް ކަމަކާ މިހާރަކު ނޫޅެވޭނެއެވެ.\n"އާނ. ތަންކޮޅެއް ލަސްކޮށްލާފަ ދެވިދާނެ......." ވާހަކަ ދައްކަމުންވެސް ލީނާއަށް ބަލާލެވެނީ ގޭތެރެއަށެވެ.\nބައްޕަވީ ސިންގަޕޫރުގައި....." ނަވީން ނިކުމެދާނެ ކަމުގެ ބިރުގައި ހުރެވެސް ލީނާއަށް ޒިޔާދު އާއި ވާހަކަ ނުދައްކައެއް ނުވެސް ބޭއްވުނެވެ.\nދޭތެރެއަކުން މައްސަލަ ޖެހި، ދުވަސްކޮޅަކަށް ގުޅުން ކެނޑިފައި ވިޔަސް، އެ ދެމެދުގެ ގުޅުމަކީ މި ފާއިތުވި ހައެއްކަ އަހަރުތެރޭވެސް ބަދަލެއް ނައި ގުޅުމެކެވެ. އެކަކު އަނެކެއްގެބޭނުން ޖެހޭ ކޮންމެ ހިނދެއްގައިވެސް ގޮވާލުމުން އަނެކާ އެދޭތަނަކަށް ވަގުތުން ހާޟިރު ވުމަކީ އެ ދެމީހުންގެ ގުޅުމުގެ އެންމެ ޚާއްޞަ އެއް ސިފައެވެ. ފަހަރެއްގަ އެ ގުޅުމުގަ ހުރި ހަމަ އެކަނި ސިފަ ކަމަށްވެސް ވެދާނެއެވެ.\n"އާނ....ދިހަގަޑިބައި އޯކޭ....." ލީނާގެ ހިތުގައި ނަވީން އާއި އެކުގައި ވަގުތުކޮޅެއް ހޭދަކޮށްލަން ބޭނުންވާއިރުވެސް ޒިޔާދު ދެކިލާހިތުންވެސް އޭނައަށް އުނދަގޫ ވަނީއެވެ.\n"ޔެސް...އައި ވިލް ކަމް....ލަވް ޔޫ....." މިހެން ބުނެފައި އެކޮޅުން ލިބުނު ޖަވާބާއެކު ހިތްފުރިގެން އައިސް ހުރި ހިނިތުންވުމަކުން އުޖާލާވެ ރަތްކުލަ އަރާފައިވާ މޫނަކާއެކު ފޯނަށް ބަލަހައްޓައިގެން އިރުކޮޅަކު ހުރެލާފައި ފޯންގެ ރިންގު ކެނޑުމަށްފަހު އަތްދަބަހަށް ފޯން ލާފައި ގޭތެރެއަށް ވަދެގެން ހިނގައިގަތެވެ.\nއޭނަގެ އަމިއްލަ ކޮޓަރީގެ ދޮރު މަޑުމަޑުން ހުޅުވާލެވުމުން ލީނާއަށް ހުއްޓުމެއް އައެވެ.\nއޭނައަށް ދެވުނީ ބޮކިވެސް ނުދިއްލާ ވީމަ ކޮޓަރިތެރެއަށް ވަނީ އަނދިރިކަމެވެ. އެހެންނަމަވެސް އެގޭގެ ފުރަގަހުގައި ހުރި އަޒީޒާއްތަމެންގޭގެ ތިންވަނަ ބުރީގެ ބެލްކަނީގައި ދިއްލާފައިވާ ހުދުއަލީގެތެރެއިން ފުދޭވަރެއްގެ ރަނގަޅު އަލިކަމެއް އޭނަގެ ކުޑަދޮރުގެ ދެވަނަ ފަރުދާ ފޫއަޅުވާލަފައި އެކޮޓަރިތެރެއަށް ވެރިވެފައި ވެއެވެ. މީހަކު އެނދުގައި އޮތްކަން ދުރުން އެނގެއެވެ.\nއެހެންވެސް ނަވީން އޮތްތަން ފެނުމުން އޭނައަށް ހިތް ހަމަޖެހުނެވެ. ވަދެ ދޮރުލައްޕާފައި ބޮކި ޖައްސަން އަތްދިއްކުރިއެވެ. އެހެންނަމަވެސް އެ ހިސާބުން ހުއްޓާލައިފިއެވެ.\nމި ވަގުތުކޮޅު އޭނަގެ އަތުން ހަލާކުކޮށްލަންވީ ކީއްވެހެއްޔެވެ؟ އޭނަގެ ކޮޓަރީގެ ނިދާބޮތްކަކީ މަޑު ރަތްކުލައިގެ އައްޔެކެވެ. އެއީ ގަދަ ކުލައެކެވެ. އޭނަ ނުދިއްލާނެއެވެ. ނަވީން އޮންނަން ބޭނުންވާހާ އިރެއްވަންދެން އޭނަގެ އެނދުގައި ނަވީން މިރޭ އޭނަ ބާއްވާނެއެވެ.\nއެ ފަނޑު އަލީގައިވެސް ދުރުން މިވަރަށް ފެންނަންޏާ ކައިރިން މާ ރީތިކޮށް ފެންނާނެކަން އޭނައަށް ޔަގީނެވެ.\nވައަތް ބަނޑުމަތީގައި ބާއްވައިގެން، ފައިމަތީގައި ކަނައަތް އޮތްގޮތުން، އޭނަ ދިޔައީއްސުރެންވެސް މިވީ ދޮޅުގަޑިއިރުތެރޭ ނަވީން ގުޑާލާފައިވެސް ނުވާކަން ނަވީނަށް ބަލާލުމުން ލީނާއަށް އެނގުނެވެ.\nނަވީނާއި ދިމާލަށް ބަލަން ހުރެ މޫނުބަލާ ލޯގަނޑުކައިރީގައި ދަބަސް ބަހައްޓާފައި ގަޑި ބަލާލިއެވެ. އަދި ކިރިޔާ ނުވައެއް ޖެހީއެވެ. އަދި ލައްކަ ވަގުތު އެބައޮތެވެ.\nމަޑުމަޑުން ލީނާ އައިސް ނަވީން އޮތް އެނދުކައިރިއަށް ހުއްޓިއްޖެއެވެ.\nކިހާ ރީތި ސޫރައެއް ހެއްޔެވެ. ކިހާ ފުރިހަމަ ފިރިހެންވަންތަ ސިފަތަކެއް ހެއްޔެވެ. ކުޑައިރުއްސުރެން، ޒުވާންވީއްސުރެން އޭނައަށް އެދެވިފައި ވަނީ މި އިންސާނާގެ ލޯތްބަށެވެ. އެއެއް އޭނައަށް ނުލިބެއެވެ.\nނޫނެކެވެ. އޭނަ ދެކެ ނަވީން ލޯބިވެއެވެ. އެކަމަކު އެއީ އިޝްގީ ލޯތްބެއް ނޫނެވެ. އެއީ އާއިލާގެ އެކަކު އަނެކަކަށް އޮންނަ ފަދަ ލޯތްބެކެވެ. އޭނަ އާއި ދޭތެރޭ ނަވީން އަބަދުވެސް ދެކެމުން އަންނަނީ އެފަދަ ގޮތަކަށް ކަންނޭނގެއެވެ. ފަހަރެއްގަ އެއީ ނަވީންގެ މަންމައަށް އޭނަވެސް މަންމަ ކިޔާތީ ކަންނޭނގެއެވެ. ފަހަރެއްގަ އެއީ އަބަދު ގޮސް އޭނަ އެ ގޭގެ ކުއްޖެއްހެން އެގޭގައި އުޅޭތީކަކްނޭނގެއެވެ. އެހެން ގެއެއްގައި، މާ ދުރު ހިސާބެއްގައި އުޅެން އޭނައަށް ލިބުނު ނަމަ، އެ ދެމެދުގައި އާއިލީ ގުޅުމެއް ނޮއޮތީހެވެ. އެހެން ނޫންނަމަ އޭނަ ބޭނުންވާ ކަހަލަ ލޯތްބެއް ނަވީންގެ ފަރާތުން ހޯދުމަށް އޭނައަށް ފަސޭހަ ވީސްކަންނޭނގެއެވެ.\nއެކަމަކު ކުރާނީ ކީއްހެއްޔެވެ؟ އޭނައަކަށް ނަވީންގެ އެފަދަ ލޯތްބެއް ނުލިބުނެވެ. މިހާރު ދެން އަމުދުން ނުލިބޭނެއެވެ. މިހާރު މިއީ މީހެއްގެ ފިރިއެކެވެ. އޭނައަށްވުރެ އެތައް ހާސް ގުނައެއް ރީތި ރާނީއެއްފަދަ އަންހެންކުއްޖެއްގެ ފިރިމީހާއެވެ. އޭނަގެ ނެތް އެތައް ރަނގަޅު ސިފައެއްވެސް އިނާގެ ވާނެއެވެ. ނަވީން ލޯބިވާނީ އެފަދަ އަންހެންކުއްޖެއް ދެކެކަން އޭނައަށް ކުރިންވެސް އެނގެއެވެ.\nއެކަމަކު އެއްވެސް މީހަކަށް އޭނައާއި ނަވީންގެ ދެމެދަށް އާދެވިގެން ނުވާނެއެވެ. އިނާއަށް ނަވީން ދީގެން އޭނައަކަށް ނުހުރެވޭނެއެވެ. އިނާ ކައިރީ ނަވީންގެ ދަރިއަކަށް އޭނަ ބަލިވެއިންކަމަށް އިނާ ކައިރީ ވާހަކަ ދައްކަން ޖެހުނީވެސް އެކަމަށް އޭނައަށް ކެތް ނުކުރެވޭތީއެވެ. އެދެމީހުންގެ ދެމެދަށް ދަރިއަކު އައުމުގެ ކުރިން އެ ދެމީހުން ދުރުކުރުވިއްޔާ ނޫނީ އެކަން ނުވާނެކަން އޭނަ ގަބޫލުކުރާތީއެވެ. ޚުދު ނަވީންގެ މަންމަވެސް އޭނަގެ އެ ޚިޔާލަށް ތާއީދު ކުރިއެވެ.\nއޭނައަށް ވެވުނު ވަރަކުން އެ ދެމީހުން ދުރުކުރުވަން އޭނަ މަސައްކަތް ކުރާނެއެވެ. އޭނަގެ މަރު ދުވަހާއި ހަމައަށްވެސް ނަވީން ހާޞިލް ކުރުމަށް އޭނަ މަސައްކަތް ކުރާނެއެވެ. އެއްގެއެއްގައި ، އެކަކަށް މަންމަ ކިޔައިގެން އުޅުމުން އޭނައަށް ވާންވީ އުނދަގުލެއް ނޫނެވެ. ނަވީން ހާޞިލް ކުރުމަށް އޭނައަށް ވާންވީ ފަސޭހައެވެ. އޭނައަށް އެކަން ކުރަންވީ ގޮތަށް ކުރަން ނޭނގެނީއެވެ.\nނޫނެކެވެ. ނޭނގެނީކީ ނޫނެވެ. އޭނައަށް އެ ފުރުޞަތުވެސް މީގެ ކުރިން ނުލިބެނީއެވެ.\nއެކަމަކު މިއީ ފުރުޞަތެވެ. އޭނައަށް މިހާރު އެކަމަށް މި އޮތީ މަގުފަހިވެފައެވެ. މިހާރު ނަވީން މިހިރީ މާލޭގައެވެ. މިވަގުތު މިއޮތީ އޭނަގެ ކޮޓަރީއެވެ. އޭނަގެ އެނދުގައެވެ. އޭނަގެ ކައިރީގައެވެ.\nއޭނަ ނަވީން ދެކެ ވާ ލޯބި މިވަގުތުގެ ބޭނުން ހިފައިގެން ނަވީނަށް އޭނަ އިހްސާސްކޮށްދޭނެއެވެ. އޭނަ ނަވީނަށް އެދޭ މިންވަރު އޭނަ ބުނާނެއެވެ. އޭނަ ނަވީން އަށްޓަކައި ވާނެ ގުރުބާނީތައް ނަވީނަށް ކިޔައިދޭނެއެވެ.\nއޭނައަށް ވަގުތު ގެއްލުމުގެ ކުރިންނެވެ. އިނާ ކައިރިއަށް ރަށަށް ނަވީން ފުރައިގެން ދިއުމުގެ ކުރިންނެވެ.\nއަނެއްކާ މިފަހަރު އައީއްސުރެން މާލޭގައި ނަވީން އެ ހުންނަނީވެސް ކީއްވެހެއްޔެވެ؟ ބޯހާސްވެ ރުޅިގަދަވެފައި ހުންނަނީވެސް ކީއްވެހެއްޔެވެ؟ ރަށަށް ނުދަނީ ކީއްވެހެއްޔެވެ؟\nއޮފީސް މަސައްކަތަކީ އެހާވެސް ނަވީނަށް ވޭންދެނިވި އެއްޗެކެވެ. ކޮންމެވެސް ބޮޑެތި ކަންތައްތަކެއް އޮފީހުގައި ހުރީ ކަމަށް ނޫނީ ނުވާނެއެވެ. މި މަސައްކަތްތައް ނިންމާފައި ނަވީން ފުރައިގެން އިނާ ކައިރިއަށް ދިއުމުގެ ކުރިން މި ފުރުޞަތުގެ ބޭނުން އޭނަ ހިފާނެއެވެ.\nއޭނަ ބޭނުންވާ ހަމައެކަނި މީހަކީ ނަވީންއެވެ. ޒިޔާދުއެއްވެސް ނޫނެވެ. އަދި އެފަދަ މުއްސަނދި އެހެން މީހެއްވެސް ނޫނެވެ. އޭނަ ބޭނުންވަނީ ނަވީން އެވެ. ޒިޔާދުއަކީ އޭނަގެ ފޫހިވަގުތުތަކުގެ ބައިވެރިޔާއެވެ. ޒިޔާދު ހިތުން ޒިޔާދު ދެކެ އޭނަ ލޯބިވިޔަސް، އަދި އޭނައަށްޓަކައި ޒިޔާދު މަރުދޭން ހުއްޓަސް އޭނަގެ މީހަކީ ނަވީންއެވެ. ނަވީން ލިބިއްޖެނަމަ އޭނައަށް އެހެން އެކަކުވެސް ބޭނުމެއް ނުވާނެއެވެ.\nލީނާ މަޑުމަޑުން އެނދުގައި އިށީނދެއްޖެއެވެ. ނަވީން އޮތީ އެނދުގައި ހުރަހަށް އޮތް އިރުވެސް ލީނާ އިން ފަރާތަށް މޫނު އަނބުރާލައިގެން ކަމުން ހުރަހަކާ ދަތިކަމަކާ ނުލާ ލީނާއަށް ނަވީންގެ މޫނު ފެނެއެވެ.\nއެއްއަތް އެނދުގައި ވިއްދާލައިގެން އެއްފައިމައްޗަށް އަނެއްފައިލައިގެން ނަވީން ގެ މޫނު ފެންނަ ގޮތަށް އެނބުރި އެނދުގައި އިށީނދެލައިގެން އިން ލީނާ، އެނދުގައި ވިއްދާފައި ހުރި އޭނަގެ އަތް މަޑުމަޑުން ކުރިއަށް ޖައްސަމުން ދިޔައެވެ. އެ އަތް އެއްކޮށް ކުރިއަށް ދެމި ނަވީންގެ މޫނު ފެންނަ ގޮތަށް އެއް އަރިއަކަށް އޮށޯވެވެންދެނެވެ. ނިދީގައި އޮތް ނަވީންގެ ނިންޖަށް އުނދަގޫ ނުވާގޮތަށް ލީނާ ބޭނުންވީ މަޑުމަޑުން އެތާ އޮވެލާށެވެ. ނަވީންގެ ކައިރީގައި އެ ރީތި މޫނަށް ބަލަހައްޓައިގެން އޮވެލުމަށެވެ. ނަމަވެސް އޭނައަށްވުރެ ނަވީންގެ އިސްކޮޅުން ދިގުވުމާއި، އޮވެވުނުލެއް ތިރިކަމުން، ކިރިޔަ ކިރިޔާ ނަވީންގެ މޫނު އޭނައަށް ފެންނަނީއެވެ.\nއެކަމަކުވެސް ބަލަމުން ދިޔައެވެ.\nއުމުރުދުވަހު ނުފެނި، ގެއްލިފަ ހުރި ލޯބިވެރިޔަކު ފެނުމުން ބަލާ ފަދައިން ބަލަހައްޓައިގެން ލީނާ އޮތެވެ.\nނަވީންގެ ހޭވިފައިވާ އިސްތަށިގަނޑާއި ނިތްކުރިއަށެވެ. ލޮލަށާއި ރީތި ބުމައަށެވެ. ރީތި ނޭފަތަށާއި ރީތި ތުންފަތަށެވެ. މީގެ ދެތިންދުވަހެއް ކުރީއްސުރެން ފަޅަން ފަށާފައިހުރި ތުނބުޅީގެ އިސްތަށިތަކަށެވެ. މަސައްކަތުގައި އަވަދިނެތި އުޅެންޖެހިފައިވާތީ، އަމިއްލަ ހަށިގަނޑަށްވެސް މާ ބޮޑު ފަރުވާލެއް ނަވީނަށް ނުދެވޭއިރުވެސް، އެ ސިފަތަކާއެކުވެސް ނަވީން ކިހާ ރީތި ހެއްޔެވެ؟ ކިހާ ފުރިހަމަ ހެއްޔެވެ.\nގާތްކަމެއް އުފައްދަން އޭނަ މަސައްކަތް ކުރާ ކޮންމެ ފަހަރަކު އޭނައާއި ހަރުކަށި ބަސްތަކަކުން ވާހަކަ ދައްކާ އެ ނަވީން މިވަގުތު އެއްވެސް އާރެއް ބާރެއް ނެތްފަދައެވެ. އެކަމަކުވެސް ދަމާބާރަކާއެކު އޭނަގެ ހިތް އޭނައާއި ދިމާލަށް އޮޔާގޮސް ނިމެނީއެވެ. ނަވީން އޮތީ ގަދަ ނިދީގައިކަން ލީނާއަށް އެނގެއެވެ. އެހެންކަމުން މިވަގުތުގެ ބޭނުން ހިފައި އެންމެ ފަހަރަކުވިޔަސް ބީހިލުމުގެ ނިޔަތުގައި، ނަވީންގެ ބަނޑުމަތީގައި އޮތް ނަވީންގެ އަތްތިލަ މަތީގައި ލީނާ އޭނަގެ އަތްތިލަ މަޑުމަޑުން ބޭއްވިއެވެ.\nނަވީނަކަށް އިހްސާސްވެސް ނުވެއެވެ. ނިދީގައި އޮތީމައެވެ.\nއެކަމާ ލީނާ އުފާކުރިއެވެ. އެހެން ނޫންނަމަ ހަމަ ވަގުތުން ފޮޅުވާލާނެއެވެ. އޭނައާއި ދިމާލަށް ހަޅޭއްލަވާނެއެވެ. ވައިސޫރިއެއްހެން ރުޅިއައިސްގެން އެގެއިންވެސް ނުކުމެގެން ދާނެއެވެ.\nނަސީބެކެވެ. މިފަދަ ފުރުޞަތެއް އޭނައަށް ދުވަހަކުވެސް ނުލިބެއެވެ.\nލީނާ އޮތީ އޭނަގެ އަތް ނަވީންގެ އަތްމަތީގައި ބާއްވައިގެން ނަވީންގެ މޫނަށް ބަލަހައްޓައިގެން މަޑުމަޑުންނެވެ. އެ ވަގުތުކޮޅު ގަރުނުތަކަކަށް ދެމިގެން ދިއުމަށް ލީނާގެ ހިތް އެދެމުން ދިޔައެވެ.\nއިރުކޮޅެއް ވެއްޖެއެވެ. ކުއްލިއަކަށް ނަވީންގެ އަތަށް ހަރަކާތެއް އައިކަން ލީނާއަށް އެނގުނެވެ. ގަތްބިރުން އަވަހަށް އަތް ނަގަން ލީނާ އުޅުނެވެ.\nނަމަވެސް ނަވީން އޭނަގެ ކަނައަތުން ލީނާގެ ކަނައަތުގައި ހިފައި ދެއަތުގެ އިނގިލިތައް މަހާލިއެވެ. އަދި ދެވަނަ ހިނދުކޮޅުގައި ނަވީން ކުރި ހަރަކާތެއްގެ ސަބަބުން ލީނާގެ އަތް އޮތީ ނަވީންގެ އަތާއެކު ގެންގޮސް ނަވީންގެ މޭގައި ޖެހިފައެވެ. ލީނާގެ ހިތުގެ ތެޅުން ބޭރަށްވެސް އަޑުއިވޭނެޔޭ ލީނާގެ ހިތަށް އެރިއެވެ. އެހާވެސް ކަންބޮޑުވެ ޖެހިލުންވިއެވެ.\nދެންވާނީ ކިހިނެއްބާއޭ ވިސްނަވިސްނާ ލީނާ އޮތްވާ ކުއްލިއަކަށް ނަވީން އޭނައާއި ދިމާލަށް އެއްކޮށް އެނބުރިލައިފިއެވެ. ނިދީގައެވެ. ނަވީންގެ އަތުތެރޭގައި އޮތް އޭނަގެ އަތްތިލައިގައި މަޑުމަޑުން ނަވީން ބޮސްދީފިއެވެ. މިފަހަރު ލީނާއަށް ހީވީ ލީނާގެ ހިތް ހުއްޓެން ދާހެންނެވެ. އެކަމަކުވެސް އެއްވެސް ހަރަކާތެއް ކޮށްލަން ނުކެރިފައި ލީނާ އޮތްވާ ނަވީން އަނެއްކާވެސް އޭނަގެ އަތްތިލަ ގެންގޮސް ނަވީންގެ އަމިއްލަ މޭގައި ފޮރުވައިފިއެވެ. އަމިއްލަ މިލްކެއް ފަދައިންނެވެ.\nލީނާގެ ހުރިހާ ހިއްސެއް ހޭލި ކަހަލައެވެ. ގައިންހީބިހިނަގައިގެން ދިޔައެވެ. ހިއްސުތަކަށް އައި އާވައްތަރެއްގެ ހަލަބޮލިކަމަށް ކެތް ނުކުރެވިގެން އޭނައަށް ގެނެވުނު ހަރަކާތަކުން ނަވީންގެ އަތުތެރޭގައި އޮތް އޭނަގެ އަތަށް ގުޑުމެއް އަރައިގެން ދިޔައެވެ. ނަވީން އަދިވެސް ބާރަށް އޭނަގެ އިނގިލިތަކާ ނަވީންގެ އިނގިލިތައް މަހާލިއެވެ. ހިނގައިދާނެތީ އުޅޭމީހެއްގެ އަތުގައި ހިފައިބާރުކޮށްލާހެންނެވެ.\nއަދި އެވަރަކުންވެސް ފުދުނީކީ ނޫނެވެ. އެއްއަތުން ލީނާގެ އަތުގައި ހިފައިގެން އޮވެ، އަނެއްއަތުން ލީނާގެ ހަށިގަނޑު ވަށާލައި، ގަޔާއި ކައިރިއަށް ލީނާ ލަފާލިއެވެ.\nލީނާއަށް ލިބުނީ ސިހުމަކާއި ހައިރާން ކަމެކެވެ. އެކަމަކު އެ ހައިރާންކަމުގައި މީރުކަމެއް ލީނާއަށް ހުއްޓެވެ. އޭނަ ބޭނުންވާ ހުރިހާ ގޮތަކަށް އެންމެ ފަހަރަކު ވިޔަސް ކަންތައް ވަމުން ދާތީއެވެ.\nލީނާ އާއި ނަވީންގެ ދެމެދުގައި ހުރީ، ނަވީންގެ މޭގައި ޖައްސައި ބާރުކޮށްގެން ނަވީން އޮތް ލީނާގެ އަތާއި ނަވީން އާއި ދެމެދުގައި ހުރި ދުރުމިނެކެވެ. ނަވީންގެ އަމިއްލަ އިޚްތިޔާރުގައި އޭނައާއި ގާތަށް ލީނާލަފާލުމުން، ލީނާއަށް ވަދެވިފައިވަނީ ގާތްގަނޑަކަށް ނަވީންގެ އުރުތެރެއަށެވެ. ކިރިޔާވެސް ބޯ އުފުލާލައިފިނަމަ އޭނަގެ ބޯ ނަވީންގެ ދަތްދޮޅީގައި ޖެހިފައި ހުއްޓޭހާ ހިސާބުގައެވެ. އުމުރުދުވަހު އެހެން އޮވެވޭނެނަމައޭ ލީނާގެ ހިތަށް އެރިއެވެ. އަދިވެސް އިތުރަށް ގާތްވެލާ ނަވީންގެ ގައިން ދުވާ މީރުސެންޓްވަހުގެ ތެރެއަށް ގެނބެން މަސައްކަތް ކުރަމުން ލީނާ ދިޔައެވެ.\n"ސޯ ސޮރީ ފޯރ އެވްރީތިންގ...." ނިދީގެ ތެރޭގައި އޮތް ނަވީންގެ އަނގައިން މި އަޑު އިވުމުން ލީނާއަށް ސިހުމެއް އައެވެ. ނަވީން އެއޮތީ ހޭލައެވެ. ޔަގީނެވެ. އެހެން ނޫންނަމަ......\nއެހެންނޫންނަމަ އޭނައަށް އިހަށްދުވަހު ނަވީންގެ ސަބަބުން ލިބުނު އަނިޔާއަށް މައާފަށް ނެއެދުނީހެވެ.\n"ސްޓެއި ވިތް މީ....ޕްލީޒް....." ނިދިބަރުވެފައިވާ އަޑަކުން ވަރަށް މަޑުމަޑުން ނަވީން އަނެއްކާވެސް މިހެން ބުނެލައިފިއެވެ.\nއެއީ އޭނައަށް ހީވި ހީވުމެއް ނޫނެވެ. ހަގީގަތުގައިވެސް ނަވީން އެ އެދެނީ އޭނައާ އެކުގައި ހުރުމަށެވެ.\nވިސްނަންވީ ކޮން ގޮތަކަށް ކަމެއްވެސް ލީނާއަކަށް ޔަގީން ނުވިއެވެ.\nއޭނައާއި އެފަދަ ގާތް ކަމެއް ބާއްވަން ބޭނުން ނުވާ ކަމަށް އަބަދާ އަބަދު ބުނަމުން އައި ނަވީން އޭނައާއެކު މިހާ ގާތްކަމަކާއި ގައިގޯޅިކަމެއް މިރޭ މި ބަހައްޓަނީ ކީއްވެހެއްޔެވެ؟\nނަވީންވެސް އޭނައެކޭ އެއްފަދައިން ވަގުތުގެ އުފާ ލިބިގަންނަނީއެވެ. ވާނީވެސް އެހެންނެވެ. ނަވީން އަކީވެސް ފިރިހެނެކެވެ. އޭނަ ފެންނަ ކޮންމެ ފިރިހެނަކުމެ އޭނަގެ ރީތި ކަމާއި ޒުވާންކަމުން އުފާލިބިގަންނަން އެދެމުން އަންނައިރު، އޭގެ ތެރެއިން ނަވީން ވަކި އިސްތިސްނާ ވާނެހެއްޔެވެ؟ ހިއްސުތައް ހަމައަށްހުރި ފިރިހެނަކަށް ނުހުރެވޭނެކަން އޭނައަށް ޔަގީނެވެ. ފުރަތަމަ ދުވަހުވެސް ނޫނެކޭ ބުނެވުނީތީ އެބަހުގައި ހުންނަން ވެގެން ނަވީންވެސް ހުންނަނީކަމަށް ނޫނީ ނުވާނެއެވެ.\nއެކަމަކު ލޭގެ ގުޅުމެއް އެއްގޮތަކަށްވެސް ނެތް އަންހެނަކާއި ދުރުގައި ފިރިހެނަކަށް އަބަދަކު ނުހުރެވޭނެއެވެ.\nއަނެހްނެކުއްޖަކާއި ފިރިހެންކުއްޖެއްގެ ރަހްމަތްތެރި ކަމަކީ ކޮންމެވެސް އެއް ދުވަހަކުން އެ ނޫން ގުޅުމަކަށް އެ ގުޅުން ބަދަހިވެގެން ދާނެ ކަމެކޭ މީހުން އެ ބުނަނީ އެއީ ހަމަ ހަގީގަތެކެވެ.\nނަވީންވެސް ކިތަންމެ ގޮތް ދައްކައިގެން ހުރި ނަމަވެސް، ޚުދު ނަވީންގެ ހިތްވެސް އެދޭނެއެވެ.\nމިއޮތީ އެކަން ޔަގީން ވެފައެވެ.\nފުން ނޭވައެއް ލާފައި ނަވީންގެ މޭގައި ލީނާ އޭނަގެ މޫނު ޖައްސާލިއެވެ. ނަވީން އޮތީ ނިދީގައި ކަމަށްވިޔަސް، ނަވީންގެ ފަރާތުން މިވަގުތުކޮޅުގައި ލިބެން އޮތް ހުރިހާ ގާތްކަމެއް ލީނާ ބޭނުމެވެ.\nނަތީޖާ ފެންނަންފެށީވެސް ލީނާގެ ހިތް އުފަލުން ފޮޅިގެން ދާނެ ގޮތަކަށެވެ.\nއެތަކެއް ޒަމާންވަންދެން ނުލިބިގެން ފެންބޮވައިގެންފައި ހުރި ލޯބި ލިބި، އެ ލޯބި ތާއަބަދަށް މިލްކް ވާނޭފަދައިން އެ ލޯބިވެރިޔާ އާއި ކައިވެނިކޮށްގެން ހުއްޓާ، ވީނުވީއެއް ނޭނގި އޭނަ ދޫކޮށް އެ ލޯބިވެރިޔާ ދިއުމުން، ފާއިތުވަމުންދާ ކޮންމެ ސިކުންތެއްގައިވެސް، އެ ލޯބިވެރިޔާ ދުށުމަށާއި އެ ލޯބިވެރިޔާއާއި ލޯބިކޮށްލާހިތުން ހުރި ނަވީންއަށް، ނިދީގެ ތެރެއިން ލީނާގެ އަތުގެ އިހްސާސް ކުރެވުމުން އެއީ އިނާކަމަށް ހީކުރެވުނީއެވެ. މައާފަށް އެދި ދޫކޮށްނުދާށޭ އެ އެދުނީ ޚުދު އޭނަގެ ކިބައިންކަމަށް ލީނާއަށް ހީކުރެވުނު ނަމަވެސް ހުވަފެނީ އާލަމުގައި ނަވީން ވާހަކަ ދައްކަމުން ދިޔައީ އިނާއާއެވެ. އޭނަ ދޫކޮށްދިޔަ އޭނަގެ ލޯބިވާ އިނާ އެނބުރި އައީއޭ ނަވީންއަށް ހީކުރެވުނީއެވެ. އެންމެ ގަދަ ނިދީގައި އޭނަ ވަނިކޮށްވެސް އިނާ އައިސް އޭނަގެ ކައިރީ އޮށޯވެއްޖެނަމަ، އޭނައާއި ގާތަށް އިނާ ގެނެސް، އިނާއަށް އޭނަގެ ލޯބީގެ އިހްސާސް ނިދީގައިވެސް އަންގައިދޭން ނަވީންއަށް އާދަވެފައިވާތީ، އެ ހަރަކާތްތައް ލީނާއާއިއެކު ކުރެވެމުން ދިޔައީ އިނާކަމަށް ހީކޮށެވެ. ރަނގަޅަށް ހޭނުލެވި އޮތުމުން، އޮވެވުނުތަނަކާއި އަތުތެރޭގައި އޮތީ ކާކުކަން ނަވީނަށް އަދިއެއް ރޭކާނުލައެވެ. ލީނާ އަބަދުވެސް އެދެމުން އައިފަދަ ގާތްކަމަކާއި ގައިގޯޅިކަމެއް ނަވީންގެ ފަރާތުން ލީނާއަށް ދިޔައީ ލިބެމުންނެވެ.\n"އޯވހ....ހައު އައި މިސްޑް ޔޫ....." ނިދީގައި އޮތް ނަވީން ވާހަކަ ދައްކަމުން ދިޔައީ ނަވީން ހިތުން، އޭނަގެ އަތުތެރޭގައި އޮތް އިނާ އާއެވެ. އެއީ އިނާއަށް ނަވީން ދީފައިވާ މަގާމެއްކަމުގައިވިޔަސް އެ އަޑުއަހަން މިވަގުތު އެތަނުގައި، އޭނަގެ އަތުތެރޭގައި އިނާގެ މަގާމުގައި އޮތީ ލީނާއެވެ. ނަވީންގެ އަތުގެ ގައިދު ބާރުވެ، އެ ދެމެދުގައި އިތުރު ދުރުމިނެއް ނެތްވަރަށް ގާތްވަމުން ދާތީ ލީނާގެ ހިތް އުފަލުން ނަށަމުން ދިޔައެވެ. ޚާއްޞަކޮށް، ނިދިބަރުވެފައިވާ ވައި އަޑަކުން ނަވީންގެ އަނގައިން އެ ނިކުންނަ ލަފުޒުތައް ލީނާއަށްޓަކައި ރީތި މިއުޒިކަކަށްވުރެންވެސް ހިތްގައިމެވެ.\nލީނާއަށް އިތުރަކަށް ކެތެއް ނުކުރެވުނެވެ. ނަވީންގެ އަތުގެ ތެރޭގައި އޮވެމެ، ކުޑަކޮށް މައްޗަށް ޖެހިލިއެވެ. ބޯއުފުލާލާފައި، ނަވީންގެ މޫނުގައި ހިފައި އޭނައާއި ދިމާލަށް ނަވީންގެ މޫނު ގެނައެވެ.\nލީނާ ބަލަން އޮތީ ހިނދުކޮޅަކުއެވެ. ނަވީންގެ މޫނާއި ދިމާލަށް އޭނަގެ އަމިއްލަ މޫނު ލީނާ ގެންދިޔައެވެ.\nމީހަކަށް ނުފެނުނު ނަމަވެސް، އަދި ތަނުގެ އަލިކަން ކިތަންމެ ފަނޑުނަމަވެސް، އޭނަ ކުރަން އެ އުޅެނީ ކުށެއްކަމެއް މިވަގުތަކު ލީނާގެ ހިތަށް ނައަރައެވެ. އަދި މިވަގުތު ނަވީން އޮތީ ނިދީގެ ތެރޭގައި ކަމަށްވިޔަސް، ނަވީނަށް ހޭލެވުނު އިރަކުން، މިހާރު އޭނަ ދެކެ އަންނަ ރުޅިއަށްވުރެ ބޮޑު ރުޅިއެއް އަންނާނެއެކޭވެސް ލީނާ ހިތަކަށް ނައަރައެވެ. މިކަހަލަ އެއްވެސް އަމަލަކަށް ނަވީން ދުވަހަކުވެސް މަރުޙަބާ ނުކިޔާނެކަމެއް ލީނާ ހަނދާން ނެތެވެ.\nނަވީންގެ ތުންފަތުގައި ބޮސްދިނުމަށް ލީނާ އޭނަގެ އަމިއްލަ މޫނު ގާތްކުރިއެވެ. ޖެހިލުމެއް ނެތިއެވެ. ތާއަބަދު ފެންބޮވައިގެންފައިހުރި އެދުމަށް އޭނަ އަމިއްލައަށް އިސްނެގީ ކޮންމެ ގޮތެއް ވިޔަސް ހެޔޮ ކަމަށެވެ.\nއެހެންނަމަވެސް ނާއުއްމީދުވާކަށް ލީނާއަށް ނުޖެހުނެވެ. ލީނާގެ އެ ހަރަކާތަށް ނަވީންވެސް މަރުޙަބާ ކިޔައިފިއެވެ. ލޯމަރައިގެން އޮތް ނަވީންވެސް އެއް އަތުން ލީނާގެ މޫނުގައި ހިފައި އުފުލާލިއެވެ. ލީނާގެ މޫނުގެ އެތަން މިތަން، ނަވީންގެ ބޮސްދިނުންތަކުން ފުރާލަދީފިއެވެ.\nދެމީހުންގެ ޙަރަކާތްމެ އެކުއެކުގައި ލާމެހިއްޖެއެވެ.\n"ލީނާ............!!!" މިއަޑުކޮޓަރިތެރެއަށް އިވިގެން ދިޔައީ ކުއްލިއަކަށެވެ.\nލީނާއާއެކު ލީނާގެ އެ ކުށުގައި ބައިވެރިވާން ހިމޭންކަމާއެކު ބަލަހައްޓައިގެން ހުރި ފާރުތައްވެސް ސިއްސައިގެންދާފަދަ އަޑަކުންނެވެ.\nކޯޗެއްކަން ނޭނގި އަތުތެރެއަށް އަލިފާން ބޯޅައެއް ލައިގެން ހުއްޓާ އެނގުމުން ދޫކޮށްލާ ފަދައިން ލީނާގެ ގައިން އަތްދޫކޮށް، ނަވީންއަށް ލީނާ ދުރަށް ކޮއްޕާލެވިއްޖެއެވެ.\nއަދި ހަމަ އެ ބާރުމިނުގައި ކުއްލިއަކަށް އެނދުންވެސް ތެދުވެއްޖެއެވެ.\nމިހެން މިކަން ވާނެކަން ކުރިންވެސް އެނގޭ ލީނާ އަދިވެސް އޮތީއެވެ. ފަތަޙައިގެ ހިނިތުންވުމެއް އޭނަގެ މޫނުމަތީގައި ދައުރުކުރަމުން ދެއެވެ. ލީނާގެ މޫނުގެ އެ ކުލަވަރު ފެންނަވަރަށްވުރެ ތަނުގައިވާ އަލިކަން ފަނޑެވެ. އެނދާއި ދިހަވަރަކަށް ފޫޓް ދުރުގައި، ކޮޓަރީގެ ހުރަސް ފާރުކައިރީގައި ހުރި ނަވީނަށް ހުރެވުނީ މިވީ ކިހިނެއްކަން ނޭނގިފައި ލީނާއާއި ދިމާލަށް ބަލަހައްޓައިގެންނެވެ. މިކުރެވުނީ އަޅެ ކީއްހެއްޔެވެ؟\nނަވީން ބަލަން ހުއްޓާ ލީނާ މަޑުމަޑުން އެނދުން ފައިބައިގެން ގޮސް ހުދުބޮކި އައްޔަކުން ކޮޓަރިތެރެ ދިއްލައިފިއެވެ.\nނަވީންއަކަށް ލީނާއާއި ހަތަރުކަޅި ހަމަކުރާކަށް ނުކެރުނެވެ. ނަވީން ހިނގައިގަތީ ކޮޓަރިން ނުކުތުމަށެވެ.\n"ޕްލީޒް ނަވީން......" ލީނާ އަވަސް އަވަހަށް ގޮސް ނަވީންގެ އަތުގައި ހިފިއެވެ. ކަންތައް މިވީގޮތުން ލިބިފައި ހުރި ޝޮކްގައި އަދިވެސް ހުރި ނަވީންއަށް ލީނާއާއި ދިމާލަށް އެއްޗެއް ނުބުނެވުނެވެ. އެނބުރިފައި ބަލަހައްޓައިގެން ހުރެވުނީއެވެ.\n"ޕްލީޒް ނުދޭ......" އެއްޗެއް ނުބުނެ ނަވީން ބަލަން ހުރުމުން ލީނާއަށް ފެހި ސިގްނަލް ލިބުނެވެ.\n"ނަވީންދެކެ އަހަރެން މިހާ ލޯބިވާއިރު ކީއްވެ ނަވީން ގަބޫލުނުކުރަނީ...." ކަރުއެލުވާލާފައި އާދޭހާއެކު ލީނާ އެހިއެވެ.\nނަވީންއަށް ބުނާނެ އެއްޗެއްވެސް ނޭނގުނެވެ. ބަލާލެވުނީ އޭނަގެ އަމިއްލަ މޭގައި ލީނާގެ އަތްޖައްސާފައި ހުރުމުން ލީނާގެ އަތަށެވެ.\nމިވަނީ ކީއްހެއްޔެވެ؟ އޭނައަށް މި ކުރެވުނީ ކީއްހެއްޔެވެ؟\nPosted on 2011-12-24 13:32:05 | Report this Comment\nއަޅެ ހާދަކުރޭ މިބައި....އަނެއްބައި ވ.އަވަހަށް ގެނެސްދޭނަން ދޯ!!!!!!!! މިބައިގަ ވ ދެރަގޮތެއްދޯމިވީ؟؟؟ އެހެންނޭ ވާނީ އިނާވެސް ބޯހަރުކަމުން.....ވ ވ ވ ވ ވ ވ ރީތި...\nފަތިސްތަރި: ދެރަތަ އެގޮތް؟ ލީނާ ހުރީ ލައްކަ އުފަލުންނެއްނު؟ ހެހެހެހ\nޝާމީ: ހޭ ޝާމީއަށް ދޯ މިފަހަރު ފަސްޓް ލިބުނީ.... ހީވެސް ނުކުރަން ފަސްޓް ލިބޭނެކަމަކަށް... ސޯ ހެޕީ އެހެން ވީމަ... ޝާމީބޭނުމެއްނޫނޭ ލީނާ ހެޕީ ކުރުވާކަށް... އިނާ އެންޑް ނަވީން ހެޕީކޮޢް ހުރެފަ ލީނާ ރޯތަން ދެކެން ބޭނުން ވަނީ... ދެން އަވަހަށް އަނެއްބައި ގެނެސްދީބަލަ...ކިޔާހިތުން ކެތްމަދުވެއްޖެ މިހާރު.....\nފަތިސްތަރި: ތެނެކްސް ޝާމީ.....ތީ ސޮފާ މި މުރާސިލްގަ ލިޔުނު ފުރަތަމަ ވާހަކަ "ބޮޑާނަފްސު" އަށް ފުރަތަމަކޮމެންޓް ކުރި ނަން. ޝާމީގެ ނަން އިރާދަކުރެއްވިއްޔާ ދުވަހަކުވެސް ސޮފާގެ ހިތަކުން ނުފޮހެވޭނެ. އެ ދުވަހުން ފެށިގެން މިއަދާއި ހަމައަށްވެސް ޝައުގުވެރިކަމާއެކު ސޮފާގެ ވާހަކަ ކިޔައި، ވާހަކައާއި ދޭތެރޭ ދެކޭގޮތް އަންގަމުން ޝާމީ ތި އަންނަނީ. ސޮފާ ލިޔާ ކޮންމެ ވާހަކައެއްގައި ޝާމީގެ ނަން ހިމަނާނީ ޝުކުރުވެރިކަމާއެކު. ދަ ފަސްޓް ކޮމެންޓް އައި އެވަރ ގޮޓް ވޯޒް ފްރޮމް ޔޫ. ތެންކްސް އަ ލޮޓް.\nޝާމީ: ވާއު... މި ކޮމެންޓް ކިޔާފަ ހަމަ އަސްލުވެސް ފެންކަޅިވެއްޖެ..... ދެން ނޭގެ ބުނާނެ އެއްޗެއްވެސް... ރިއަލީ ..އައިމް ވ ވވވ ވ ވ ހެޕީ.... ލަވްޔޫ އަ ލޮޓްސް 3> 3>\nPosted on 2011-12-24 14:05:12 | Report this Comment\nމިބައި ވ ހަޑި. ދެން އެލީނާ ބޭޒާރުކުރަން ނުވޭތަ. އަވަހަށް ބޭޒާރު ކޮށްލަބަ.\nފަތިސްތަރި: ލީނާ ހަޑިކޮށް އުޅުނީމަ ދޯ ހަޑިވީ....އަދި ރަނގަޅުވާނެ އިނގޭ.\nPosted on 2011-12-24 14:29:16 | Report this Comment\nއައުޗް!! ޔޫ އާ ސޯ ފާސްޓް.. ލަވް ދިސް ޕާޓް. ކީޕް އަޕްޑޭޓިން.. 100000000 ސްޓަރސް.\nފަތިސްތަރި: އޯވހ ކަމޯން އައްމި....މިތާގަވެސް އެބައުޅެމުތަ؟ އައްމިގެ ކޮމެންޓް ފެނުނީމަ ހާދަ ހެވެއޭ ސޮފާއަށް....ތޭންކްސް އިނގޭ .....ހޯޕް ޓު ސީ ޔޫ ސޫން.\nPosted on 2011-12-24 15:13:18 | Report this Comment\nވަރަށްރީތި.. ތޭންކްސް އެލޮޓް ފޯ ދި ފެބް އެޕިސޯޑް.. ވިޑް އެވްރިތިން ޔުއަރ ގޮއިން ތުރޫ.. ކީޕް އަޕް!\nފަތިސްތަރި: ތެންކްސް ......ވިލް ޓްރައި މައި ބެސްޓް...!!!\nPosted on 2011-12-24 16:31:42 | Report this Comment\nމިބައި ވ ރީތި. ދެން އެލީނާ ބޭޒާރުކުރަން ނުވޭތަ. އަވަހަށް ބޭޒާރު ކޮށްބަލަ\nފަތިސްތަރި: ވަރަށް މަޖާވެފަދޯ ތިހިރީ.....\nPosted on 2011-12-24 16:38:39 | Report this Comment\nއެހާ ދުވަސް ކޮށްލާފަ ހަދަ ހުތުރު ކޮށް ކަންތަށް ތި ކުރީ. ނަވީނަށް ވ.ހަމްދަރުދީ ވެވިއްޖެ. ކީއްވެ ލީނާ އަށް އަބަދު ކާމިޔާބު ލިބެންވީ. މި ފަހަރު އިނާ ރަށަށް އަންނައިރު ބަނޑުން އެނގޭނެ ދޯ ޕްރެގް ކަން. އަވަހަށް އަނެއްބައި އަޕްލޯޑް ކޮށްދެއްޗޭ ޕްލީޒް\nފަތިސްތަރި: ޝުކުރިއްޔާ ފާތުން.....އާނ ތިބުނިހެން ލީނާ ވަރަށް ހުތުރުކޮށް އެ އުޅެނީ ދޯ. ހިނގާ ބަލަމާ އޭނައަށވެސް ވަނީ ކިހިނެއްތޯ؟ ބަނޑުން އެނގޭނދޯއޭ.....ހެހެހެހެ....ވަރަށް ބޮޑަށް ވާހަކައިގެ ތެރޭގަ ދޯ ތި އުޅެނީ....އުފާކުރަން ތި ބަހައްޓާ ޝައުގަށް އިނގޭ.\nPosted on 2011-12-24 19:47:35 | Report this Comment\nހިތް ހަމަ ޖެހިއްޖެ މިހާރު... އެކަމަކު ހިތަށްއަރަނީ ދެން ވާނީ ކިހިނެއް ބާއޭ...؟ ސޮފާ، ހިންޓެއްވެސް ނެތްތަ؟ އަނެއް ބައި ވަރަށް ކިޔާ ހިތްވޭ އެބަ މިހާރު... އެހާ ލަސް ނުވާނެ ކަމަށް މާޝާ ހީކުރަން... ވަރަށް ރީތި މިބައިވެސް...\nފަތިސްތަރި: މާޝާ ވަރެއް ހަމަ ނެތް އިނގޭ....ދެ ދުވަހަކު ދެ ގޮތެއް ނުވަމު....އަބަދުވެސް އެބަ ހުންނަމު.....ތޭންކްސް މާޝާ....ޔޫ އާ އެ ފްރެންޑް ވިތު ނޯ ކަންޑިޝަން....ތެންކްސް އަ ލޮޓް.\nމާޝާ: ތެންކްޔޫ ފްރެންޑް!!! ރަކިވެސް ވެއްޖެ...!!!\nPosted on 2011-12-24 20:58:44 | Report this Comment\nއަޅެ ވަރަށް ކިޔާހިތްވެއްޖެ ނެކްސްޓް ޕާރޓް.. އަވަސް އަވަސް/ ސަޅި ވަރަށް މިޕާޓް\nފަތިސްތަރި: ޝޫކުރިއްޔާ ހުދާ.....ނެކްސްޓް ޕާޓް....ވަރަށް އަވަހަށް އިރާދަކުރެއްވިއްޔާ އަޕްކޮށްދޭނަން އިނގޭ. ތެންކްސް ވަންސް އެގެއިން.\nPosted on 2011-12-24 23:36:24 | Report this Comment\nމިހާރު ފޫހިވޭ މިވާހަކަ ކިޔަންވެސް، އެހާ ލަހުން އަޕްލޯޑް ވަނީވެސް\nފަތިސްތަރި: ސޮފާގެ އުއްމީދަކީ ތޯތާވެސް ކިޔާހިތްވާ ކަހަލަ ވާހަކައަކަށް މި ވާހަކަ ވުން. ސޮފާގެ ފަރާތުން ކުރަން އޮތް ކަމެއްވެއްޖިއްޔާ ކުރާނަން އެކަން ރަނގަޅު ވޭތޯ. ޝޫކުރިއްޔާ .\nPosted on 2011-12-24 23:52:30 | Report this Comment\nވަރަށްރީތި! އެކަމަކު އެއުޅޭ ލީނާއަށް ހުރިހާ ހިތްހަމަޖެހުމަކާއުފަލެއް! ވަރަށްފޫހިލީނާގަޑެއް! ދެން އިނާއާއި ނަވީންއެކީ އުފަލުން އުޅެނީ ކޮންއިރަކުންތަ! ގެއަށްދާތަނުންހުރިހާކަމެއް މިފަހަރު ނަވީނަށް ފަޅާއަރާނެދޯ! ސަޅިއިނގޭ!!!!!!!!!!\nފަތިސްތަރި: ލީނާ ދޯ؟ ވަރަށް ކަންތައް ބޮޑު މީހެއް އެއީ. ހިނގާ ދޯ ބަލަމާ އިނާއަށްތޯ ލީނާއަށްތޯ އުފާވެރިކަން އޮތީ. ހެހެހެހެ...........ޝުކުރިއްޔާ އިނގޭ މިންމި.\nPosted on 2011-12-25 00:12:05 | Report this Comment\nއާހް!!!! އެންމެ ދަހިކޮށްލާފަ ނިންމާލީ ދޯ ތި.. ނޮޓް ފެއަރ އިނގޭ.. އަނެއްބައި އަވަސް.. ކެތް މަދުވެފަ.. ދަހިވޭ އިނގޭ.. ލީނާ އަކީ ވާ ނުބައި އިންސާނެތް ދޯ .. އެންމެފަހުން އޭނައަށް ވާގޮތް ބޭނުން ބަލާލަން.. ލަވް ޓުޑޭސް ޕާރޓް ޓޫ..\nފަތިސްތަރި: ހެހެހެހެ..............ތެނެކްސް މަރިޔަމް.........ތެންކްސް އަ ލޮޓް\nPosted on 2011-12-25 02:24:46 | Report this Comment\nޜީތި ............................. އެބައުލެން\nފަތިސްތަރި: އަނހަ މުސޭ.........ކޮންތާކު ތި އުޅެނީ. އަޑުއެހިން މާލެ ބަދަލުވި ވާހަކަ. ކޮންއިރަކުން ދިމާވަނީ. އަންނައްޗޭ އިނގޭ މިގެއަށް. ބައިދަވޭ. ޝުކުރިއްޔާ...\nPosted on 2011-12-25 07:46:24 | Report this Comment\nއަޅެ ނަވީންއަށް އެހެންނަހަދަބަލަ ފަތިސްތަރި ހާދަ ދެރައޭ ނަވީން ލައްވާއެކަހަލަ ކަންތައްނުކުރުވާށޭ މަގޭހިތަކަށް ކެތެއްނުވޭ :( ދެން އުޅޭ އެ ލީނާ ބަސްޓްކޮށްލަން އޭނައަށް ކުޅި ކުޅެވިއްޖެތާ ދޯ ، އިނާ ކޮބާތަ މިހާރު؟\nފަތިސްތަރި: ނަވީން ލައްވާ ކުރުވީ ލީނާއޭ....ހެހެހެހެ......ހުރެބަލަ ލީނާގެ ވަގުތުވެސް ޖެހެންދެން. އިނާ ވެސް އަންނާނެ އަދި.\nPosted on 2011-12-25 07:49:27 | Report this Comment\nފަހުބައި ގައި ވަމުން ދިޔަ ގޮތުން ވ ކަޑަ ވެފަ ހުރީ..އެކަމު ނިމުނު އިރު ނަވީންއަށް ހޭވެރިކަން ވީމާ ސޯ ހެޕީ... ވވ ސަޅި މިބައި ވެސް.. އެކަމު ދެން އިނާއއާއި ނަވީންގެ މެދުގައި މިއުޅޭ މިސްއަންޑަސްޓޭޑިންގ ފިލާ ލީނާގެ ހަގީގަތް ފަޅާއަރުވާލަން ހިނގާބަ ސޮފާ....ހެހެހެހ\nފަތިސްތަރި: ހިނގާބަލަ ދޯ ތި ކަމާ އުޅެން. ޝިފާއަށް ތާއީދު. މި މަސައްކަތް ކުރަނީ ތިކުދިން ތި ބުނާ ބައި ގެނެސްދެވޭތޯ. ތެންކްސް.\nPosted on 2011-12-25 08:09:44 | Report this Comment\nފަތިސްތަރި: ޑޯންޓް ބީ. ސޭޑްނެސް ވިލް ނޮޓް ލާސްޓް ލޯންގ. ޖަސްޓް ލައިކް ހެޕިނެސް އޯލްސޭ ގެޓްސް ރިޕްލޭސްޑް އާފްޓަރ އެ ވައިލް.\nPosted on 2011-12-25 12:18:33 | Report this Comment\nމިބައިވެސް ވަރަށް ރީތި ސޮފް.. އެ ލީނާ އެއުޅޭ ވައްތަރެއް ދޯ؟ ސޮފް ކޮންމެވެސް މޮޅު ގޮތެއް ހަދާބަ ލީނާ އަށް.، ހާދަ ފޫހިމީހެކޭ.. ކޮންއިރަކުން އިނާ މާލެ އައްނަނީ..\nފަތިސްތަރި: އޯ މަގޭ ރިއު....ކިހާ ދުވަހެއް ވެއްޖެތަ ދިމާ ނުވާތާ. އައި މިސްޑް ޔޫ އަ ލޮޓް އިނގޭ. ލީނާ އުޅެނީ އެކަހަލަ ހުރިހާ ކުދިންވެސް އުޅޭގޮތަކަށްނު؟ ލީނާއަށް ވާ ގޮތް ބަލައްޗޭ ދެން އަންނަ ބައިން އިނގޭ. ޔަގީން ރިއު ހޭނެ.\nPosted on 2011-12-25 14:42:16 | Report this Comment\nއަޅޭ.... ހާދަ ފޫހި ގޮތެކޭ މިވީ... ކީއްވެތަ އަބަދު އެ ލީނާ ބޭނުންވާގޮތަށް ހުރިހާ ކަމެއް ވަނީ >_< އިނާ އާ ނަވީން މީޓްނުވެ ކިތަންމެ ދުވަހެއް ވިޔަސް މިކަހަލަ އެއްވެސް ކަމެއް އެ ލީނާ ގަނޑާ ނަވީން އާ ދެމެދުގަ ހިނގާކަށް ބޭނުމެއް ނޫން... ސޮފް އަވަހަށް ލީނާ ބަސްޓްކޮށްދީބަ... ދެން އޮތް ޕާޓަކަށް ކެތްތެރިކަމެއް ނެތި އިންތިޒާރު ކުރެވެނީ... ހޮޕްކުރަން ކޮންމެސް ރަނގަޅު ގޮތެއް ވާނެކަމަށް.. އަވަހަށް އަޕްކޮށްދެއްޗޭ....\nފަތިސްތަރި: އަސްލުވެސް ދޯ. ލީނާގެ ވަގުތުވެސް ދާދި އަވަހަށް ޖެހިދާނެ. ހިނގާ ބަލަމާ ދޯ. އިރާދަކުރެއްވިއްޔާ މާދަން އަޕް ކޮށްދޭނަން އިނގޭ.\nPosted on 2011-12-26 07:53:28 | Report this Comment\nALHEI ALHE KIYAA HITHUN INEEMA DHW NIMUNU IRU NUVES EGUNU.. KIHINEYTHA KIYUNTHERINGE HITHAA KULHEN DHASKUREE?? SHAKKO VES BEYNUN MIKAHALA VAAHAKA EY LIYAN :p\nPosted on 2011-12-26 13:04:16 | Report this Comment\nއަޅެ ޕްލީޒް ދެން އާބައެއް އަޕްކޮށް ދީބަލަ\nPosted on 2011-12-26 19:07:41 | Report this Comment\nދެން އާބައެއް އަޕްކޮށް ދީބަލަ\nPosted on 2011-12-27 19:39:03 | Report this Comment\nވާހަކަވަރަށްރީތި! ދެންކޮންއިރަކުންތަ ޢަބައެއް ގެނެސްދޭނީ! އުންމީދުކުރަން ވަރަށް އަވަސްވާނެކަމަށް!.


ފުވައްމުލަކުގެ އަލަޗިޕްސް ރާއްޖެއިން ބޭރަށްMikal News\nމިއަދު ފުނާޑް ކޯޕަރޭޓިވް ސޮސައިޓީއާއި މެގަމޯލްޑިވްސް އައި ދެމެދު ވެވުނު އަލަޗިޕްސް ވިއްކުމުގެ އެއްބަސްވުން ލީޒާ އަދި ޝަފީގު ބަދަލުކުރަނީ\nފުވައްމުލަކުގެ އަލަޗިޕްސް ރާއްޖެއިން ބޭރަށް\n25 ޖޫޏް 2015, 20:39 |\nފުވައްމުލަކުގައި އުފައްދާ އަލަ ޗިޕްސް ރާއްޖެއިން ބޭރަށް މާކެޓް ކޮށްދިނުމުގެ އެއްބަސްވުމެއްގައި ފުނާޑު ކޯޕަރޭޓިވް ސޮސައިޓީއާއި މެގަ މޯލްޑިވްސް އަދި މޯލްޑިވިއަން އައިލެންޑް އޭވިއޭޝަން އާއެކު މިއަދު ސޮއިކޮށްފިއެވެ.\nމިއަދު ހެނދުނު ވެލާނާގެ ގައި ބޭއްވުނު ބައްދަލުވުމުގައި ފިޝަރީޒް މިނިސްޓަރ ޑރ. ޝައިނީ ވިދާޅުވީ އެމިނިސްޓްރީން ކޯޕަރޭޓް ސޮސައިޓީތަކުގެ އުފެއްދުންތައް ދެމެހެއްޓެނިވި ގޮތެއްގައި ކުރުމަށާއި މާކެޓްގައި ރަނގަޅު އަގެއް ހޯދައިދިނުމުގައި އެހީތެރިވެދެއްވަމުން ގެންދަވާ ކަމަށެވެ. އެގޮތުން ރިޒޯތްތަކާއި އެއަރލައިންތަކާއި މޯޑިވްސް އެއަރޕޯރޓްސް ކޮމްޕެނީއާއި ވާހަކަ ދައްކަވަމުން ގެންދަވާކަމަށް ވިދާޅުވިއެވެ. ޑރ. ޝައިނީ އިތުރަށް ވިދާޅުވީ އެއަރލައިން ކެޓަލޮގުތަކުންނާއި ޑިއުޓީ ފްރީ ފިހާރަތަކުން ފުވައްމުލަކުގެ އަލޗިޕްސް ފެނިގެންދާނެކަމަށެވެ. އެގޮތުން ފަތުރު ވެރިންނަށް ރާއްޖޭގެ ޕްރަޑަކްޓެއްގެ ގޮތުގައި މިޕްރޮޑަކްޓް ވިއްކައިގެން ކޯޕަރޭޓިވް ސޮސައިޓިއަށް ރަގނަޅު އަގެއް ލިބިގެންދާނެ ކަމަށް ވިދާޅުވިއެވެ.\nއައިލެނޑް އޭވިއޭޝަންގެ މެނޭޖިން ޑިރެކްޓަރ ހާރިސް ވިދާޅުވީ މޯލްޑިވިއަންގެ ލައުންޖު ތަކުންނާއި އެކުންފުނީން ހިންގާ އެއަރޕޯޓްތަކުން ފުވައްމުލަކުގެ އަލަޗިޕްސް ލިބެން ހުންނާނެ ކަމަށެވެ. އަދި މީގެ ސަބަބުން އިތުރު ޕްރޮޑަކްޓްސް ތަޢާރަފުވެ ވަޒީފާތައް އުފެދިގެން ދާނެ ކަމަށް އުއްމީދު ކުރާކަމަށެވެ.\nމިއަދު އެއްބަސްވުން ގާއިމުކުރި މެގަމޯލްޑިވްސްގެ ސީނިއަރ މެނޭޖަރު ލިޒާ ވިދާޅުވީ މެގަމޯލްޑިވްސްއިން ބެއިޖިން، ޝެންހާއި އަދި ހޮންކޮންގ އަށް ކުރާ ދަތުތުތަކުގައި އަލަޗިޕްސް ވިއްކާނެ ކަމަށެވެ. އަދި އަލަ ޗިޕްސްއަކީ ވަރަށް ކޮލިޓީ ރަނގަޅު އަދި މީރު ޕްރޮޑަކްޓެއް ކަމަށާއި އެކަމަށް ފަޚުރުވެރިވުން ފުނާޑު ކޯޕަރޭޓިވްސް އަށް ހައްގު ކަމަށް އޭނާ ވިދާޅުވިއެވެ.\nމިބައްދަލުވުމުގައި ބައިވެރިވި ފުނާޑް ކޯޕަރޭޓިވް ސޮސައިޓީގެ ޗެއަރމަން މުހައްމަދު ޝަފީގު ވިދާޅުވީ އެސޮސައިޓީގެ އަމާޒަކީ ޒަމާނުއްސުރެ ފުވައްމުލަކުގައި ބޭނުން ކުރަމުންއައި އަލަ ނެތިގެން ދިއަނުދީ އެކަމަށް ހައްލެއް ހޯދުން ކަމަށެވެ. އަދި ފުވައްމުލަކަކީ ވަކިން އޮންނަ ރަށަކަށް ވުމުން ދުނިޔެއަށް ދިމާވާ ހާލަތެއްގެ ސަބަބުން އެންމެ ފުރަތަމަ ހާލުގައި ޖެހޭނީ ފުވައްމުލަކު މީހުން ކަމަށް ޝަފީގު ދެކިލައްވާ ކަމަށް ވިދާޅުވިއެވެ. އެގޮތުން ރާއްޖޭގެ ރަށެއްގައި ފުޑް ސެކިއުރިޓީ ގާއިމުކުރާނަމަ އެންމެ ފުރަތަމަ ގާއިމުކުރަން ޖެހެނީ ފުވައްމުލަކުގައި ކަމަށް ވިދާޅުވިއެވެ.\nކުރިޔަށް އޮތް ދެހަފުތާއެއް ހާ ދުވަހުގެ ތެރޭގައި އަލަޗިޕްސް ވިއްކަން ފަށާނެ ކަމަށް މެގަމޯލްޑިވްސް އާއި އައިލެންޑް އޭވިއޭޝަނުން ބުންޏެވެ. ނަމަވެސް އަލަ ވިއްކާނެ ގޮތުގެ ތަފުސީލެއް އަދި އަގެ ހާމައެއް ނުކުރެއެވެ.


މުއްދަތު ހަމަވިއިރު ޕީޕީއެމް އެއްވެސް ކެންޑިޑޭޓެއްގެ ފޯމް އިލެކްޝަނަށް ހުށައެއްނާޅާ – Nilandhe\nމުއްދަތު ހަމަވިއިރު ޕީޕީއެމް އެއްވެސް ކެންޑިޑޭޓެއްގެ ފޯމް އިލެކްޝަނަށް ހުށައެއްނާޅާ\n8 ޑިސެމްބަރ 2016\nލޯކަލް ކައުންސިލް އިންތިޚާބަށް ކުރިމަތިލަށް އިލެކްޝަންސް ކޮމިޝަނުން ހުޅުވާލި މުއްދަތު ހަމަވިއިރު ވެރިކަން ކުރާ ޕީޕީއެމްގެ އެއްވެސް ކެންޑިޑޭޓަކު އިންތިޚާބަށް ކުރިމަތިލުމަށް އެދި އިލެކްޝަންސް ކޮމިޝަނަށް ފޯމް ހުށަހަޅާފައި ނުވާނެ ކަމަށް ޕީޕީއެމް އިން ބުނެފިއެވެ.\nމިއަދު ހެނދުނު ބޭއްވި ނޫސްވެރިންގެ ބައްދަލުވުމެއްގައި ޕީޕީއެމްގެ ސެކެރެޓަރީ ޖެނަރަލް އަބްދުﷲ ޚަލީލު ވިދާޅުވީ ކައުންސިލް އިންތިޚާބުގައި ވާދަކުރުމަށް އެދި 700 އަށް ވުރެ ގިނަ ފޯމް ޕީޕީއެމް އަށް އެކި ފަރާތްތަކުން ހުށަހަޅާފައިވާ ކަމަށެވެ. ނަމަވެސް އެފޯމްތައް އިލެކްޝަންސް ކޮމިޝަނަށް ހުށަހަޅާފައި ނުވާނެ ކަމަށް އޭނާ ވިދާޅުވިއެވެ.\nޕީޕީއެމްގެ ނައިބު ރައީސް އަބްދުލްރަހީމް އަބްދުﷲ (އަދުރޭ) ވިދާޅުވީ ލޯކަލް ކައުންސިލް އިންތިހާބަށް ކުރިމަތިލުމަށް އެއްވެސް ފޯމެއް އިލެކްޝަންސްއަށް ހުށަހަޅާފައި ނުވަނީ އެ ހުށެހެޅޭ ފެންވަރަށް މައުލޫމާތު ނެތުމުން ކަމަށާއި، އިންތިހާބު ފަސްކުރުމަށް ކޯޓަށް ދާން މަޖުބޫރުވީ އެ ސަބަބާ ހުރެ ކަމަށެވެ.\n“ޕާޓީ ހިންގުމަށް ބަދަލު އައިއިރު، އަޅުގަނޑުމެންނަށް އަޅުގަނޑުމެންގެ ޕާރޓީގެ އެއްވެސް ލިޔެކިޔުމެއް ނުލިބޭ. ނުލިބޭތީ އަޅުގަނޑުމެން އެ މައްސަލަވެސް އޮންނާނީ ދައުލަތުގެ ކަމާ ބެހޭ ފަރާތަށް ހުށަހަޅާފަ” އަދުރޭ ވިދާޅުވިއެވެ.\nއަދުރޭ ވިދާޅުވީ ޕީޕީއެމްއަށް ނިސްބަތްވާ މެމްބަރުންގެ ލިޔެކިޔުންތައް ނުލިބި، ކައުންސިލް އިންތިހާބްގައި ބައިވެރިވާ ކެންޑިޑޭޓުންގެ ނަންތަކާއި، ދަފްތަރާއި ބެހޭ މައުލޫމާތަތައް ނޭނގޭ ކަމަށެވެ.\nކައުންސިލް އިންތިހާބު ބޭއްވުމަށް އިލެކްޝަންސް އިން ކަނޑައަޅާފައި ވަނީ އަންނަ ޖެނުއަރީ މަހުގެ 14 ވަނަ ދުވަހުއެވެ. އެހެންނަމަވެސް އެ އިންތިހާބު ފަސްކުރަން ޕީޕީއެމް އިން ސިވިލް ކޯޓަށް ހުށަހެޅުމާއި ގުޅިގެން އެ ކޯޓުން ވަނީ އެ އިންތިޚާބު ދެމަސްދުވަހަށް ފަސްކޮށްފައެވެ.\n“ދެ މަސް ދުވަސް ލިބުނީމަ ދެން ޖެހޭނީ ދެމަސް ދުވަހަށް ބަލައިގެން މަސައްކަތް ކުރަން. އަޅުގަނޑުމެން މި ގެންދަނީ މިހާރުވެސް މަސައްކަތް ކުރަމުން. އަޅުގަނޑުމެން މިހާރު ލިބެން ހުރި މައުލޫމާތެއް އެއްކޮށް އެ މައުލޫމާތުގެ އަލީގަ ފޯމްތައް ހުށަހެޅޭ ފެންވަރަށް އަޅުގަނޑުމެންގެ މަސައްކަތް އިރާދަކުރެއްވިއްޔާ މި ގެންދަނީ”. އަދުރޭ ވިދާޅުވިއެވެ.\nއަދުރޭ ވިދާޅުވީ ޕްރައިމަރީ ބާއްވަން ޖެހޭ ރަށްތަކުގައި ޕްރައިމަރީ ބާއްވާނެ ކަމަށާއި، އެހެންނަމަވެސް އަދި އެކަމަށް ތާރީހެއް ކަނޑައަޅާފައެއް ނުވާކަމަށެވެ.\nމުއްދަތު ހަމަވިއިރު ޕީޕީއެމް އެއްވެސް ކެންޑިޑޭޓެއްގެ ފޯމް އިލެކްޝަނަށް ހުށައެއްނާޅާ ކަމަށް ޕީޕީއެމްއިން މިއަދު ބުނެފައިވާއިރު، އެޕާޓީގެ ޓިކެޓްގައި ނިލަންދޫ ކައުންސިލަށް ވާދަ ކުރުމަށް އެއް ކެނޑިޑޭޓެއްގެ ފޯމް ޕާޓީގެ އޮފީހަށް ހުށައަޅާފައި ވެއެވެ. އެއީ ޢަލީ މުޙައްމަދު އެވެ.


An'golhitheem council idhaaraa ah Director eh hoadhanee | Fainu Online\nއަނގޮޅިތީމް ކައުންސިލުން ރައީސް ސޯލިހް އާއި ބައްދަލު ކުރުމުގެ ތެރެއިން - ފޮޓޯ: ރައީސް އޮފީސް\nއިބްރާހިމް ފަހީމް 19 ސެޕްޓެމްބަރު 2020, ހޮނިހިރު, 23:26\nރ. އަނގޮޅިތީމް ކައުންސިލް އިދާރާއަށް ޑިރެކްޓަރަކު ހޯދަން ސިވިލް ސަރވިސް ކޮމިޝަނުން އިޢުލާން ކޮށްފިއެވެ.\nއެކޮމިޝަނުން ކޮށްފައިވާ އިޢުލާންގައި ބުނެފައިވާ ގޮތުން، މި މަޤާމްގެ އަސާސީ މުސާރައިގެ ގޮތުގައި -/8835 ރުފިޔާ ލިބޭނެއެވެ. އަދި ސަރވިސް އެލަވަންސްގެ ގޮތުގައި -/2000 ރުފިޔާ ލިބޭނެކަމަށް ބުނެފައިވެއެވެ. މީގެ އިތުރުން ސަޕޯޓިން ކޯރ އެލަވަންސްގެ ގޮތުގައި -/1100 ރުފިޔާ ލިބޭނެކަމަށްވެސް ހިމަނާފައިވެއެވެ.\nއީ.އެކްސް 1 ގެ ލެވެލްގެ މި ވަޒީފާއަށް ކުރިމަތިލާން ބޭނުންވާ ފަރާތްތަކުން 2020 ސެޕްޓެމްބަރު 27 ވާ އާދިއްތަ ދުވަހުގެ މެންދުރު2ގެ ކުރިން ސިވިލް ސަރވިސް ކޮމިޝަނަށް ފޯމް ހުށަހަޅަން ޖެހެއެވެ.\nއިތުރު ލިޔުންތައް އަނގޮޅިތީމް ވަޒީފާގެ ފުރުޞަތު


ރާއްޖޭގެ ރެސްޓޯރެންޓްތަކުގައި ވަޒީފާ އަދާ ކުރަން ދިވެހިންގެ އަދަދު ނިސްބަތުން ގިނަކުރާނެކަމަށް ރޭމް އިން ބުނެފި - DhiDaily\nރާއްޖޭގެ ރެސްޓޯރެންޓްތަކުގައި ވަޒީފާ އަދާ ކުރަން ދިވެހިންގެ އަދަދު ނިސްބަތުން ގިނަކުރާނެކަމަށް ރޭމް އިން ބުނެފި\nރާއްޖޭގެ ރެސްޓޯރެންޓްތަކުގައި ވަޒީފާ އަދާ ކުރަން ދިވެހިންގެ އަދަދު ނިސްބަތުން ގިނަކުރާނެކަމަށް ރޭމް އިން ބުނެފިއެވެ.\nރެސްޓޯރަންޓް އެސޯސިއޭޝަންގެ މަސައްކަތްތަކާބެހޭ ގޮތުން މީޑިއާއަށް މައުލޫމާތުދެމުން، ރޭމްގެފައުންޑިން މެންބަރެއްކަމަށްވާ ނުޒައިރު އަލީ ވިދާޅުވީ ރެސްޓޯރެންޓްތަކާއި ހޮޓާތައް ހިންގުން ހަރުދަނާކޮށް ދާއިރާ އިތުރަށް ފުޅާކުރުމުގެ މަސައްކަތްތައް ކުރަމުންއަންނަކަމަށެވެ. އެގޮތުން އެންމެ ބޮޑަށް އިސްކަމެއްދެއްވަނީ މި ދާއިރާގައި ވަޒީފާގެ ގޮތުން ހަރަކާތްތެރިވާ ދިވެހިންގެ އަދަދު ގިނަކުރުމަށްކަމަށެވެ.\nއެގޮތުން ނުޒެއިރު ވިދާޅުވީ ރެސްޓޯރެންޓް އެސޯސިއޭޝަނުން އެންމެ ބޮޑަށް ކުރާނެ މަސައްކަތަކީ ދިވެހިން މިދާއިރާއަށް ބިނާކުރުންކަމަށާއި މިހާރުވެސް ދިވެހިން މދާއިރާގައި ވަރަށް މަދުކަން އެނިގލައްވާކަމަށެވެ. މިދާއިރާގައި. ދިވެހިން މަދުވާ ސަބަބުތަކެއް އެބަހުރިކަމަށާއި މީގެތެރޭގައި އެބަޖެހޭ ދިވެހިން ހޭލުންތެރިކުރުވަންވެސް އެބަޖޭހޭކަމަށް ނުޒައިރު ފާހަގަކުރެއްވިއެވެ. ދެވަނަ ކަމަކަށް ތަމްރީން ދޭންޖެހޭކަމަށާއި އެ ޖަމިއްޔާއިން ކުރިޔަށް އޮތް އަހަރުތަކުގައި އެންމެ އިސްކަމެއް ދޭނީ ދިވެހިން މިދާއިރާއަށް ނެރި، ދވެހިން ދާއިރަގައި ހަރުލެއްވޭނެ ގޮތެއް ހެދުންކަމަށް ވެސް ރެސްޓޯރެންޓް އެސޯސިއޭޝަންގެ ފައުންޑިންގ މެމްބަރ ނުޒއިރު އަލީ ވަނީ ވިދާޅުވެފައެވެ.\nއެ އެސޯސިއޭޝަން އިން އިތުރަށް ވިދާޅުވީ ރާއްޖޭގެ އެކި ކަންކޮޅުތަކަށް އެ އެސޯސިއޭޝަންގެ މަސައްކަތް ފުޅާކުރައްވާނެކަމަށާއި އަދި މި ދާއިރާގައި ޒުވާނުންގެ ބައިވެރިވުން ގިނަ ކުރުމަށްވެސް މަސައްކަތްތަކެއް ކުރައްވާނެކަމަށެވެ. މީއާއެކު ދާއިރާގެ ކުރިއަރުވައި އަގު ވަޒަންކުރުމުގެ ގޮތުން ފާހަގަކޮށްލެވޭ ޚާއްސަ އެވޯޑްތަކެއް ވެސް ތައާރަފްކުރަން އެ އެސޯސިއޭޝަން އިން ނިންމާފައިވާނެކަމަށެވެ.\nމި އެސޯސިއޭޝަންގެ ބޭނުމަކީ ކެފޭ ރެސްޓޯރެން ވިޔަފާރި ކުރާ ފަރާތްތަކަށް އެ ކަމުގައި ހުރި ދަތިތައް ހައްލުކޮށްދެއްވައި މިދާއިރާގައި ބިދޭސީން ބައިވެރިކުރުވާ މިންވަރުމަދު ކުރުމަށް ކަމަށްވެސް އެ އެސޯސިއޭޝަން އިން ވަނީ ހާމަކޮށްފައެވެ. މި އެސޯސިއޭޝަން ގެ ހިންގާ ކޮމިޓީއަށް ރައީސްއާއި،2ނައިބުރައީސްއާއި، ސެކްރެޓަރީ، ހަޒާންދާރު އަދި ބޯޑު މެންބަރެއް ހޮވުމުގެ ގޮތުން އޮގަސްޓް 6ވަނަ ދުވަހު އިންތިޚާބެއް ބޭއްވުމަށް ވަނީ ހަމަޖައްސާފައެވެ.


Kelaa gai Mas market eh alhaidheyne bayaku hoadhany\nކެލާގައި މަސްމާރުކޭޓެއް އަޅާދޭނެ ބަޔަކު ހޯދަނީ\n28 ނޮވެންބަރ 2020 - 13:55:04\nހއ. ކެލާގައި އެޅުމަން ހަމަޖެހިފައިވާ މަސްމާރުކޭޓުގެ މަސައްކަތް ކޮށްދޭނެ ފަރާތެއް ހޯދުމަށް އިއުލާންކޮށްފި އެވެ.\nކެލާ ކައުންސިލުން ކޮށްފައިވާ އިއުލާނެއްގައި ބުނީ މަސްމާރުކޭޓުގެ މަސައްކަތް ހަވާލުކުރަން ނިންމާފައިވަނީ އެކައުންސިލްގެ އިދާރާއިންދޭ މައުލޫމާތާއި އެއްގޮތަށް މަސައްކަތް ކޮށްދޭނެ ފަރާތަކަށް ކަމަށެވެ.\nއެހެންކަމުން އެ ކައުންސިލުން ދޭ މައުލޫމާތާއި އެއްގޮތަށް އެ މަސައްކަތް އަމިއްލަ ތަކެތީގައި ކޮށްދިނުމަށް ޝައުގުވެރިވާ ފަރާތްތަކުން ކެލާ ކައުންސިލްގެ އިދާރާއިން މައުލޫމާތު ސާފު ކުރުމަށްފަހު އަންދާސީ ހިސާބު ހުށަހެޅުމަށް އެދިފައިވެއެވެ.\nކައުންސިލުން ބުނީ އަންދާސީހިސާބު ހުށަހެޅުމަށް މައުލޫމާތު ސާފުކުރުން އޮންނާނީ ޑިސެމްބަރު މަހުގެ7ވާ ހޯމަ ދުވަހުގެ 10:00 ގައެވެ، އަދި މައުލޫމާތު ސާފުކުރުމަށް ފަހު އަންދާސީ ހިސާބު ހުށަހެޅުން އޮންނާނީ ޑިސެމްބަރު 15 ވާ އަންގާރަ ދުވަހުގެ 13:00 ގައެވެ.\nކައުންސިލުން ބުނީ އެ މަސައްކަތް ކޮށްދިނުމަށް ޝައުގުވެރިވާ ކުދި އަދި މެދު ފަންތީގެ ވިޔަފާރި ދަފުތަރުގައި ރަޖިސްޓްރީ ކޮށްފައިވާ ހުރިހާ ފަރާތްތަކަށް އެ ފުރުސަތު ހުޅުވާލެވިފައިވާ ކަމަށެވެ. އަދި މައުލޫމާތު ސާފުކުރުމަށާއި އަންދާސީހިސާބު ހުށަހެޅުމަށް ގަޑިއަށް އެ ހާޒިރު ނުވާ ފަރާތްތަކަށް ބިޑްގައި ބައިވެރި ނުވެވޭނޭ ކަމަށް ވެސް ކައުންސިލުން ބުނެފައިވެއެވެ.\nހއ. ކެލާމަސް މާރުކޭޓްމަސްވެރިކަން\nމަސްވެރިއަކަށް މަހަކު 22000 ރުފިޔާ ލިބޭނެ: ޒަހާ\nދާ އަޅައިގެން، ނުވަ ބާވަތެއްގެ މަސް ހިފުން މަނާކޮށްފި\n"ފަނޑިޔާރު ޝަހީދުގެ މައްސަލަ ނިކަން އަވަހަށް ކުރިއަށް ދާނެ"\nބާނީ އެންމެ ފަހުން މާލެ އަތުވެއްޖެ!\nކިނބިދޫ މާލޫދު ހަރުގެ މަރާމާތު ކުރަނީ!\n"ޝަރީއަތުގައި ހެކިބަސް ދިނީ ޝަރުތު ހަމަނުވާ ބައެއް"


LIVE: Biruverikan Hurihaa Bahrakah - Vaguthu\nބިރުވެރިކަން ހުރިހާ ބައްރަކަށް!\nއެމެރިކާ އިން އިތުރު ހަތަރު މީހަކު ކޮވިޑް-19 އަށް ޕޮޒިޓިވް ވެއްޖެ. މިހާތަނަށް އެމެރިކާ އިން ވަނީ 108 މީހަކު ބައްޔަށް ޕޮޒިޓިވް ވެފައި.\nBREAKING NEWS: Argentina In Covid-19 Fenijjehttps://t.co/KlJaZfvvJM\n— Vaguthu Online (@VaguthuOnline) March 3, 2020\nސްވިޒަލޭންޑުން 10 މީހަކު ޕޮޒިޓިވްވެއްޖެ. މިހާރު ޖުމްލައަކީ 57\nއިރާޤުން ފަސް މީހަކު ޕޮޒިޓިވްވެއްޖެ. މިހާރު ޖުމްލައަކީ 32\nކެނެޑާއިން ދެމީހަކު ޕޮޒިޓިވްވެއްޖެ. މިހާރު ޖުމްލައަކީ 29\nލެޓެސްޓައިން އިން ކޮވިޑް-19 ފެނިއްޖެ. ލެޓެސްޓައިން އަކީ ސްވިޒަލޭންޑާއި އިންވެގެން އޮންނަ ކުޑަ ގައުމެއް. އެގައުމުން އެކަކު ކޮވިޑް-19 އަށް ޕޮޒިޓިވްވި ކަން ކަށަވަރު ކޮށްދިން ނަމަވެސް އިތުރު ތަފްސީލެއް އަދި ނުލިބޭ.\nBREAKING NEWS: Italy In Ithuru 27 Meehun Maruvejjehttps://t.co/Vk6kJKEtaJ\nMoonugai Aiylun Huttaalaahttps://t.co/NG1p9wAFiP\nBREAKING : Covid-19 Jehigen Dhekunu Korea In Ithuru6Meehaku Maruvejjehttps://t.co/roHmXjaOHE\nއައިސްލޭންޑުން އިތުރު ދެމީހަކު ޕޮސިޓިވްވެ ޖުމްލަ އަދަދު 11ށް އަރައިފި.\nކޮވިޑް-19 ޖެހިގެން ފްރާންސުން އިތުރު މީހަކު މަރުވެ، އިތުރު4މީހަކު ޕޮސިޓިވް ވެއްޖެ. އެ ގައުމުން 204 މީހަކު ވަނީ މިހައިތަނަށް ޕޮސިޓިވް ވެފަ.\nRaajje In Adhi Covid-19 Fenifaeh Nuwe - HPAhttps://t.co/2qzsZKHGYz\nޑެންމާކުން އިތުރު2މީހަކު ޕޮސިޓިވްވެ ގައުމުގެ ޖުމްލަ އަދަދު 6ށް އަރައިފި.\nކްރޮއޭޝިޔާ އިން އިތުރު މީހަކު ޕޮސިޓިވްވެ ގައުމުގެ ޖުމްލަ އަދަދު 9ށް އަރައިފި.\nސެން މަރީނޯ އިން އިތުރު2މީހަކު ޕޮސިޓިވްވެ އެ ގައުމުގެ ޖުމްލަ އަދަދު 10ށް އަރައިފި.\nސްވިޑެން އިން އިތުރު3މީހަކު ޕޮސިޓިވްވެ އެ ގައުމުގެ ޖުމްލަ އަދަދު 24ށް އަރައިފި.\nސްވިޒަލޭންޑުން އިތުރު ދެމީހުން ޕޮސިޓިވްވެ ޖުމްލަ އަދަދު 47ށް އަރައިފި.\nސްޕެއިން އިން 29 މީހަކު ޕޮސިޓިވްވެ ޖުމްލަ އަދަދު 153ށް އަރައިފި.\nއިންގްލޭންޑުން އިތުރު 10 މީހުން ޕޮސިޓިވްވެ ޖުމްލަ އަދަދު 51ށް އަރައިފި.\nހޮންކޮންގުން އިތުރު މީހަކު ޕޮސިޓިވްވެ ޖުމްލަ އަދަދު 101 އަށް އަރައިފި.\nސިންގަޕޫރުން އިތުރު ދެމީހަކު ޕޮސިޓިވްވެ ޖުމްލަ އަދަދު 110 އަށް އަރައިފި.\nއޮމާން އިން އިތުރު6މީހަކު ޕޮސިޓިވްވެ އެ ގައުމުގެ ޖުމްލަ އަދަދު 12 އަށް އަރައިފި.\nTurkey In Anekkaves Syria Ge Boat Eh Vattalaifihttps://t.co/dX1qRpX5jx\nBREAKING : Iran Medical Services Ge Ehme Iss Veriya Ah Covid-19 Jehijjehttps://t.co/nNtTmws3pb\nDelhi Hamanujehun: Badeege Hamalaa Amaazuvi 14 Aharuge Kujja Niyaa Vejjehttps://t.co/ari4B0pmRn\nގަތަރުން އިތުރު މީހަކު ޕޮސިޓިވްވެ އެގައުމުގެ ޖުމްލަ އަދަދު 8ށް އަރައިފި.\nBREAKING : Iran Ge 23 Memberaku Covid-19 Ah Positive Vejjehttps://t.co/8pMLW0FQMC\nބެލްޖިއަމް އިން އިތުރު5މީހުން ޕޮސިޓިވްވެ ޖުމްލަ އަދަދު 13 އަށް އަރައިފި.\nސްވިޑެން އިން އިތުރު9މީހަކު ޕޮސިޓިވް ވެ ޖުމްލަ އަދަދު 24ށް އަރައިފި.\nމެލޭޝިޔާ އިން އިތުރު6މީހުން ޕޮސިޓިވް ވެ ޖުމްލަ އަދަދު 36ށް އަރައިފި.\nއޮސްޓްރިއާ އިން އިތުރު3މީހަކު ޕޮސިޓިވް ވެ، އެ ގައުމުން ޕޮސިޓިވްވި މީހުންގެ ޖުމްލަ އަދަދު 21ށް އަރައިފި.\nއިންޑިއާ އިން އިތުރު މީހަކު ކޮވިޑް-19 އަށް ޕޮސިޓިވް ވެއްޖެ. ޕޮސިޓިވް ވެފައިވަނީ އިޓަލީ އިން އެ ގައުމަށް ދިޔަ ފަތުރުވެރިއެއް. ރާޖަސްތާނުން އެ މީހާ ޕޮސިޓިވް ވެފައިވާކަން ޔަގީންކޮށްފައިވާއިރު އެ ގައުމުގެ ޖުމްލަ އަދަދު ވަނީ 6ށް އަރާފަ.\nޖަރުމަނުން އިތުރު 23 މީހަކު ޕޮސިޓިވް ވެ، ޖުމްލަ އަދަދު 188 ށް އަރައިފި.\nޗެކްރިޕަބްލިން އިން އިތުރު މީހަކު ކޮވިޑް-19 އަށް ޕޮޒިޓިވްވެއްޖެ، އެ ގައުމުން ކޮވިޑް-19 ޖެހުނު މީހުންގެ އަދަދު ވަނީ ފަހަކަށް އަރާފައި.\nޕޯޗުގަލް އިން އިތުރު ދެ މީހަކު ކޮވިޑް-19 އަށް ޕޮޒިޓިވްވެއްޖެ، އެ ގައުމުން ކޮވިޑް-19 ޖެހުނު މީހުންގެ އަދަދު ވަނީ ހަތަރަކަށް އަރާފައި.\nޑެންމާކުން އިތުރު ދެ މީހަކު ކޮވިޑް-19 އަށް ޕޮޒިޓިވްވެއްޖެ، އެ ގައުމުން ކޮވިޑް-19 ޖެހުނު މީހުންގެ އަދަދު ވަނީ ހަޔަކަށް އަރާފައި.\nއޮސްޓްރޭލިއާއިން އިތުރު ހަ މީހަކު ކޮވިޑް-19 އަށް ޕޮޒިޓިވްވެއްޖެ، އެ ގައުމުން ކޮވިޑް-19 ޖެހުނު މީހުންގެ އަދަދު ވަނީ 39 އަށް އަރާފައި.\nއިނގިރޭސިވިލާތުން އިތުރު މީހަކު ކޮވިޑް-19 އަށް ޕޮޒިޓިވްވެއްޖެ، އެ ގައުމުން ކޮވިޑް-19 ޖެހުނު މީހުންގެ އަދަދު 41 އަށް ވަނީ އަރާފައި.\nސްވިޒަލޭންޑުން އިތުރު 15 މީހަކު ކޮވިޑް-19 އަށް ޕޮޒިޓިވްވެއްޖެ، އެ ގައުމުން ކޮވިޑް-19 ޖެހުނު މީހުންގެ އަދަދު ވަނީ 45 އަށް އަރާފައި.\nސްޕެއިންއިން އިތުރު ހަތަރު މީހަކު ކޮވިޑް-19 އަށް ޕޮޒިޓިވްވެއްޖެ، އެ ގައުމުން ކޮވިޑް-19 ޖެހުނު މީހުންގެ އަދަދު ވަނީ 124 އަށް އަރާފައި.\nޖަޕާނުން އިތުރު ނުވަ މީހަކު ކޮވިޑް-19 އަށް ޕޮޒިޓިވްވެއްޖެ، އެ ގައުމުން ކޮވިޑް-19 ޖެހުނު މީހުންގެ އަދަދު ވަނީ 283 އަށް އަރާފައި.\nBREAKING Covid-19: Iran In Ithuru 11 Maru, 835 Meehun Positivehttps://t.co/wT5XOW67pb\nBREAKING: Ukraine In Covid-19 Fenijjehttps://t.co/tSclEVRhdk\nBREAKING: Dhekunu Korea In Ithuru 851 Meehaku Covid-19 Ah Positivehttps://t.co/jHZbUVG7xE\nCovid-19 Sirru Kohgen Nuvaane, Ekan Saafu Kohdhee: Jabirhttps://t.co/zaZK0K65Bx\nCovid-19: Raajjey Gai Haasa Drill Eh Baavan Ninmaifihttps://t.co/kxuP4fE8LX\nއިކުއެޑޯ އިން އިތުރު އެކަކު ކޮވިޑް-19 އަށް ޕޮޒިޓިވް ވެއްޖެ. މިހާތަނަށް އެގައުމުން ވަނީ ހަތް މީހަކު ކޮވިޑް-19 އަށް ޕޮޒިޓިވް ވެފައި.\nދެކުނު ކޮރެއާ އިން ކޮވިޑް-19 ޖެހިގެން އިތުރު ދެމީހަކު މަރުވެއްޖެ. މިހާތަނަށް އެގައުމުން ވަނީ 28 މީހަކު މިބަލީގައި މަރުވެފައި.\nއޮސްޓްރޭލިއާ އިން ވެސް އިތުރު އެކަކު ކޮވިޑް-19 އަށް ޕޮޒިޓިވް ވެއްޖެ. އޮސްޓްރޭލިއާ އިން ބަލި ޖެހުނު މީހުންގެ ޖުމްލަ އަދަދު މިހާރު ވަނީ 34 އަށް އަރާފައި.\nBREAKING NEWS: China Gai Bali Jehey Meehunge Adhadhu Dhashah, America Aai Korea Gai Mahchahhttps://t.co/f0u5IfXXNc\nޕާކިސްތާނުން ފަސްވަނަ މީހަކު ކޮވިޑް-19 އަށް ޕޮޒިޓިވް ވެއްޖެ.\nBREAKING: Covid-19 Jehigen America In Ithuru3Maruhttps://t.co/amQOEaaK7B\nދުކުނު ކޮރެއާއިން ކޮވިޑް-19 ޖެހިގެން އިތުރު ދެ މީހަކު މަރުވެެއްޖެ، އެ ގައުމުން މިހާތަނަށް މަރުވި މީހުންގެ އަދަދު 28 އަށް.\nފްރާންސްއިން އިތުރު 13 މީހަކު ކޮވިޑް-19 އަށް ޕޮޒިޓިވްވެއްޖެ. މިއަދު މިހާތަނަށް މި ވައިރަސްއަށް 61 މީހަކު ޕޮޒިޓިވްވިއިރު، އެ ގައުމުން ޖުމްލަ 191 މީހަކު ވަނީ މި ވައިރަސް އަށް ޕޮޒިޓިވްވެފައި.\nސްވިޑިން އިން އިތުރު މީހަކު ކޮވިޑް-19 އަށް ޕޮޒިޓިވް ވެއްޖެ. އެގައުމުން ބަލި ޖެހުނު މީހުންގެ އަދަދު މިހާރު ވަނީ 15 އަށް އަރާފައި.\nކޮވިޑް-19 ފެތުރުން ކޮންޓްރޯލް ނުވެ މެދުއިރުމަތީގެ ގާތްގަނޑަކަށް ހުރިހާ ގައުމަކަށާއި، ޔޫރަޕްގެ ގިނަ ގައުމުތަކަށް ވެސް ވައިރަސް ފެތުރި، ހައްތަހާ ބިރުވެރިކަން އިތުރުވާން ފަށައިފިއެވެ. މިއަދު އެކަނިވެސް މުޅިން އަލަށް އަށް ގައުމަކުން ވަނީ ކޮވިޑް-19 ފެނިފައެވެ. ސައުދީ އަރަބިއްޔާ އިން ވެސް ވަނީ ކޮވިޑް-19 ފެނުނުކަން މިރޭ ކަށަވަރު ކޮށްދީފައެވެ.\nBREAKING NEWS: Saudi Arabia In Covid-19 Fenijjehttps://t.co/CyzqlajymY\nއޭގެ އިތުރުން އެފްރިކާ ބައްރުގެ ގައުމެއް ކަމަށްވާ ސެނެގާލް އިން ވެސް ވަނީ ކޮވިޑް-19 މިހާރު ފެނިފައެވެ.\nBREAKING NEWS: Senegal Aai Latvia In Covid-19 Fenijjehttps://t.co/mZthItSSn2\nމިއަދު ލިބުނު ޚަބަރުތަކަށް ބަލާއިރު ކޮވިޑް-19 އަކީ ކޮންމެ އަހަރަކު ފެންނަ އާއްމު ރޯގާއަކަށް ވެގެން ހިނގައިދާނެ ކަމުގެ އިންޒާރު ސައިންސްވެރިން ވަނީ ދީފައެވެ.\nBREAKING NEWS: Covid-19 Akee Kohme Aharaku Ves Fethurey Virus Akah Vedhaane - Scienceverinhttps://t.co/4MHpnbaf3G\nކޮވިޑް-19 އާއި ގުޅޭ އިތުރު ޚަބަރުތަކާއި ޚަބަރުތަކުގެ ތަފްސީލް "ވަގުތު" ބްލޮގް އިން ފެންނާނެއެވެ.\nLIVE: Bali Fethuremundhaa Gaumuthah Ithuruve, Biruverikan Boduvaneehttps://t.co/YlPtbw9VZJ\n— Vaguthu Online (@VaguthuOnline) March 1, 2020\nމާޗް 3, 2020 17:57\nމީގެން ރެކެވޭ ވައިރަސްއެއް ނެއްތަ


Aharemenge dharifulhu hanguraama eggai maruvejje,eee shaheedheh- Nausham ge photo in kiyaidhey vaahaka - AO News\nއަހަރެމެންގެ ދަރިފުޅު ހަނގުރާމައެއްގައި މަރުވެއްޖެ، އެއީ ޝަހީދެއް- ނައުޝަމްގެ ފޮޓޯ އިން ކިޔައިދޭ ވާހަކަ\nޝަހީދު ހުސެއިން އާދަމްގެ މަންމައާއި ބައްޕަ——ފޮޓޯ: ނައުޝަމް ފޮޓޯގްރަފީ\n” އޭނާގެ ކިބައިން ކުޑައިރު ފެނުނު ޝައުގުތަކަށް ބަލާއިރު، ސިފައިންގެއަށް ވަނުމުން ހައިރާނެއް ނުވޭ. ކުޑައިރުވެސް އެފަދަ ކަންކަމަށް ލޯބިކުރި. ހުސައިންގެ ވަކިވުން މިގޮތަށް އަތުވެދާނެ ކަމަށް ތައްޔާރުވެގެންނެއް ނޫން ހުރީކީ. ހާދިސާ ހިނގި ދުވަސްވަރު ހުސައިން އާދަމްގެ ބައްޕަ މަސައްކަތް ކުރަމުންދިޔައީ ކުޅުދުއްފުށީ ވިޔަފާރި ގޭގަ. އެދުވަހު އެތަނުގައި އިނުމަށްފަހު އޭނާ ކުއްލިއަކަށް ގެއަށް އައި. އޭރު ކާއެއްޗެއް ނުލިބިގެން އެރަށުގައި މީހުން ކޮޅުކޮޅަށް ދުވަން ފަށައިފި. އެހެން ނަމަވެސް ވެގެން އުޅޭގޮތެއް އޭރު ނޭނގޭ. އޭރު ދެން ބީބީސީ ހަބަރު އަންނާނެ. ދެމީހުން ތިބޭނީ އޭގެ ދޮށުގައި. އޭގެ އަނެއް ދުވަހުވެސް ސާފެއް ނުވި. ދެން ހޮނިހިރު ދުވަހު ބުނިން ސާފު ކޮށްގެންނޭ މިއަދު އަންނަންވާނީ. ހޮނިހިރު ދުވަހު އެކެއް ޖަހާލާހާއިރު ހުސައިންގެ ބައްޕަ ހަބަރު ހިފައިގެން އަތުވެއްޖެ. އޭރު ހުރީ ފެންކަޅިވެފައި. ރަށުގެ ގިނަބަޔަކު ގޭދޮށަށް ޖަމާވެއްޖެ. ހުސައިންގެ ބައްޕަ އައީމަ އެހިން ކިހިނެއްހޭ ވީ. އެހީމަ ބުނީ، އަހަރެމެންގެ ދަރިފުޅު ޝަހީދުވެއްޖެއޭ. ”\nގދ. ތިނަދޫއަށް އުފަން، ހުނަރުވެރި ފޮޓޯގްރާފަރު ނައުޝަމް ވަޙީދު ، ނަސްރުގެ ދުވަހާއި ގުޅުވައިގެން ނަގާފައިވާ ރީތި ފޮޓޯ އާއެކު ލިޔެފައިވާ ލިޔުންކޮޅެއްގައި ހިމެނޭ ބައެއް ވާހަކަތަކެވެ. ޚާއްޞަ މުނާސަބާ ތަކާއި ގުޅުވައިގެން އެކަމަކާ ގުޅުން ހުރި ފޮޓޯ ނަގާ ސޯޝަލް މީޑިއާ ގައި ހިއްސާ ކުރަމުންއަންނަ ނައުޝަމް ގެ މި ފަހަރުގެ ފޮޓޯއިން ފެންނަނީ ޝަހީދު ލާންސްކޯޕްރަލް ހުސައިން އާދަމްގެ މަންމަ އާއި ބައްޕައެވެ. ދެމީހުން ގޮނޑިއެއްގައި އިށީންދެލައިގެން ތިބީ ހުސެއިން އާދަމްގެ ފޮޓޯ ފްރޭމްއެއް ހިފައިގެންނެވެ. ނައުޝަމް މި ފޮޓޯއިން ދައްކުވައިދޭން ބޭނުންވީ ފަޚުރުވެރި މަޔަކާއި ބަފައެއް ކަމަށެވެ.\nނައުޝަމް ލިއެފައިވާ ލިއުންކޮޅުގައި ވަނީ ކުޑައިރުގެ ބޮޑު ބައެއް ހުސެން އާދަމް ހޭދަކުރީ ތީރުތައް ހެދުމާއި ހަނގުރާމައިގެ ކުޅޭ ނެށުންތައް ކުޅުމުގައި ކަމަށެވެ. އެހެންވެ ގައުމީ ދިފާއީ ބާރާއި ގުޅުނު އިރު އެއީ ހައިރާންވާން ވާންޖެހޭ ވަރު ކަމަކަށް މަންމަ އާއި ބައްޕައަށް ނުވިކަން ފާހަގަ ކޮށްފައިވެއެވެ.\n1988 ވަނަ އަހަރުގެ ނޮވެމްބަރު 03 ގެ އެ ބިރުވެރި ހާދިސާ ހަނދާން ކުރަމުން ހުސެއިން އާދަމްގެ މަންމައާއި ބައްޕަވެސް އަސަރާއެކު އެމީހުންގެ އެންމެ ހަނގު ދަރިފުޅުގެ ވަކިވުން ނައުޝަމް އަށް ކިޔައިދިނެވެ. ޒަމާނަކީ ޚަބަރު ފަތުރާ ވަސީލަތްތައް މަދު ދުވަސްވަރަކަށް ވުމާއެކު ދަރިފުޅުގެ ހަނގުރާމައިގައި ޝަހީދުވިކަން މައިންބަފައިންނަށް އެނގުނީވެސް އެ ހާދިސާއަށް3ދުވަސް ވީ ފަހުންނެވެ.\nއެކަމެއް ހިނގީ ބުރާސްފަތި ދުވަހެއްގައެވެ. ރަށުގައި ކާއެެއްޗެއް ނުލިބިގެން މީހުންތައް ދުވަން ފެށުމުންވެސް ވެގެން އުޅޭ ގޮތެއް އޭރު ނޭނގޭ ކަމަށް ހުސައިން އާދަމްގެ މަންމަ ކިޔައިދިނެވެ. ނަމަވެސް އޭރުވެސް ފާޑަކަށް އުދަނގޫވެފައި ހުންނާތީ ވެގެން އުޅެނީ ކީއްތޯ އޮޅުން ފިލުވުމަށް ފިރިމީހާ ކަައިރީ އެހިކަމަށް އޭނާ ބުނެއެވެ. ނަމަވެސް ވެގެން އުޅެނީ ކީއްކަމެއް ނޭނގުނެވެ.\nޖެހިގެން އާ ހުކުރު ދުވަހުވެސް އުނދަގޫތަކެއްވެ، ހިތުގެ ހާސްކަން ނުފިލާ ހުންނާތީ، ހުސެއިން އާދަމްގެ ބައްޕަ މަސައްކަތް ކުރަނީ ސަރުކާރުގެ ފިހާރައެއްގައި ކަމުން ވެގެން އުޅޭގޮތެއް އޮޅުން ފިލުވައިގެން އައުމަށް އެދުނެވެ. ހަބަރު ހިފައިގެން އައީ ހޮނިހިރު ދުވަހު އެކެއް ޖަހާލާއިރު އެެވެ. އޭރު ހުސައިން އާދަމްގެ މަންމަ އިނީ ގޭގައި އަތްގާތްކޮށްދެން އުޅޭ ކުއްޖަކާއިއެކު ހަނޑޫ ހޮވާށެވެ.\nހުސެއިން އާދަމްގެ ބައްޕަ ގެއަށް އައިސް ވަނީ މޮޅިވެރިކަމާއިއެކުއެވެ. ވީ ކީއްތޯ އެހުމުން ބުނީ “އަހަރެމެންގެ ދަރިފުޅު ޝަހީދުވެއްޖެ”ކަމަށެވެ.\nއެ ހަބަރާއިއެކު އިތުރަށް ވީ ކީއްކަމެއް ނޭނގުނުކަމަށާއި ހޭނެތިގެން ވެއްޓުނީކަމަށް މަންމަ ކިޔައިދީފައިވެއެވެ. ހުސެއިން އާދަމްގެ މަންމަ ހޭނެތުނު ގޮތަށް 10 ދުވަސް ވަންދެން އޮތީ ހޭނާރަަައެވެ.\n1988 ވަނަ އަހަރުގެ ނޮވެމްބަރު 03 ގެ މެންދަމު 04:15 ހާއިރު މުޅި ގައުމު ހޭލައްވާލީ ދިވެހިންގެ ތެރެއިން ބަޔަކު ބޭރުގެ ކުލީ ސިފައިންތަކަކާއި ގުޅި ވެރިރަށް ހިފި ހަބަރާއި އެކު އެވެ. ވެރި ރަށުގެ ރައްޔިތުންނަށް ލިބުނު މައުލޫމާތަކީ، އެ މީހުން ސިފައިންގެ މައި އިދާރާއަށް މިސްރާބު ޖަހައި، އެ ތަނަށް އަމާޒުކޮށް ބަޑި ޖަހަމުން ދާ ވާހަކަ އެވެ.\n24 ގަޑިއިރަށްވުރެ ގިނައިރު ވަންދެން މާލެއާއި އެހެން ރަށްރަށުގެ މެދުގައި މުވާސަލާތު ހިދުމަތް މެދުކެނޑިގެން ދިޔުމުގެ ސަބަބުން، ބިރުވެރިކަމާއި ނާމާންކަން އިންތިހާއަށް އިތުރުވެގެން ދިޔަ އެވެ. ކުލީ ސިފައިން ކައިރިވީ މާލޭގެ އުތުރު ފަރާތު ގޮނޑުދޮށަށް ދެ އިންޖީނު ބޯޓެއްގައެވެ. އޭރު ގަޑިން ފަތިހު 04:00 އެވެ. ފުރަތަމަ ބޯޓުން ހަތިޔާރު އެޅި ކުލީ ސިފައިން ޖުމްހޫރީ މައިދާނާ ކައިރިއަށް އެއްވަމުން ދަނިކޮށް، އެމީހުންގެ އެއް ބަޑީގެ ވަޒަން ކުއްލި ގޮތަކަށް ފަޅައިގެން ދިއުމުން، ނޭޝަނަލް ސެކިއުރިޓީ ސާވިސަސް (އެންއެސްއެސް) ގެ އައުޓްޑޯ ސެކިއުރިޓީ ޕޯސްޓްތަކުގައި ތިބި ގާޑުން ޑިއުޓީގައި ތިބި ދެ ސިފައިން ވަގުތުން އެލާޓް ކުރި އެވެ. އެ ދެ ޒުވާނުންނަކީ ޕްރައިވެޓް އާދަމް މުހައްމަދާއި، ޕްރައިވެޓް ހުސެއިން އާދަމް އެވެ. ހުސެއިން އާދަމް ހުންނެވީ ސިފައިންގެ ގޭޓުގެ ހުޅަނގު ފަރާތުގަ އެވެ.\nނަސްރުގެ ދުވަސް ފާހަގަ ކުރާއިރު، ޝަހީދު ހުސެއިން އާދަމް ފާހަގަ ކުރެވެނީ ހިތްވަރު ގަދަ ގައުމީ ބަތަލެއްގެ ގޮތުގަ އެވެ.\nހާދިސާ އަށް 33 އަހަރު ފުރޭދުވަސް ފާހަގަކުރަމުން އެ ހަނދާންތައް އާ ކުރަމުން މުޅި ގައުމު އަންނަ މި ދުވަހު ނައުޝަމް ނަގާފައިވާ އަސަރުގަދަ ފޮޓޯގައި ފެންނަނީ ހިތްވަރުގަދަ މި ބަތަލުގެ މައިންބަފައިން އެމީހުންގެ ލޯބިވާ ދަރިފުޅުގެ ފޮޓޯ ހިފަހައްޓާލައިގެން ގޮނޑިއެއްގައި އިށީނދެގެން ތިއްބައެވެ.\nނޮވެމްބަރު 03 ހާދިސާއަށް އެތައް އަހަރެއް ވީއިރު ވެސް ޝަހީދު ހުސެއިން އާދަމްގެ މަންމަ އާއި ބައްޕަ މާލެ ނުދެ އެވެ. އަތޮޅުވެއްސަށް ދާން ރައީސް މައުމޫން އަބްދުލްގައްޔޫމް ދައުވަތު ދެއްވި ނަމަވެސް އެ ވަހަކަ ދައްކާނެހާ ހިތްވަރެއް ނެތްކަމަށް މަންމަ ވިދާޅުވި އެވެ. އެ ދުވަހުން ފެށިގެން މިއަދާއި ހަމައަށް ލޮޮލުން ކަރުނަ ހިކިފައި ނުވާއިރު، ދަރިފުޅު ދެކެ ނުހަނު ފަހުރުވެރިވާކަން މަންމަ ވަނީ ފާހަގަ ކޮށްފައެވެ،


އުރީދޫގެ އަހަރީ އާއްމު ޖަލްސާ ބާއްވައިފި | Jazeera\tއުރީދޫގެ އަހަރީ އާއްމު ޖަލްސާ ބާއްވައިފި - Jazeera\nއުރީދޫގެ އަހަރީ އާއްމު ޖަލްސާ ބާއްވައިފި\nއައިމިނަތު ޔުމްނާ March 3, 2020 62 views0\nއުރީދޫ މޯލްޑިވްސް އަށް މިދިޔަ އަހަރު ލިބުނު ފައިދާއިން ހިއްސާ އަކަށް 3.30 ރުފިޔާ ބަހަން ފާސްކޮށްފި އެވެ. މިގޮތަށް ނިންމާފައިވަނީ ރޭ ކުރުމްބާ މޯލްޑިވްސްގައި ބޭއްވުނު އުރީދޫގެ އަހަރީ އާންމު ޖަލްސާގައެވެ.\n2018 ވަނަ އަހަރާ އަޅާބަލާއިރު އުރީދޫއަށްވަނީ ފައިދާ ހަތަރު ޕަސެންޓު އިތުރުވެފައެވެ. މިދިޔަ އަހަރު ސާފު ފައިދާގެ ގޮތުގައި 588.6 މިލިއަން ރުފިޔާ އުރީދޫއަށް ލިބިފައިވެ އެވެ.\nރޭގެ ޖަލްސާގައި އުރީދޫގެ ބޯޑް ޑައިރެކްޓަރަކަށް ހޮވިފައިވަނީ ފަރީހާ ޝަރީފުއެވެ.\nހިއްސާގެ ފައިދާ ފާސްކުރުމުގެ އިތުރުން މިޖަލްސާގައިވަނީ 2019 ވަނަ އަހަރުގެ މާލީ ރިޕޯޓް ތަކާއި އޮޑިޓް ރިޕޯޓު އަދި 2019 ވަނަ އަހަރުގެ އަހަރީ އާއްމު ޖަލްސާ އާއި ހާއްސަ ގޮތުން ބޭއްވި އެ ކުންފުނީގެ އާންމު ޖަލްސާގެ ޔައުމިއްޔާ ވެސް ފާސްކޮށްފަ އެވެ.\nއަހަރީ ޖަލްސާގައި އުރީދޫ އޮޑިޓް ކުރާނެ ފާމެއްގެ ގޮތުގައި ޖަލްސާގެ ހިއްސާދާރުންގެ ތާއީދާ އެކު ހަމަޖައްސާފައި ވަނީ ޕްރައިސްވޯޓާ ހައުސް ކޫޕާސް (ޕީޑަބްލިއުސީ) އެވެ. އުރީދޫ އޮޑިޓް ކުރުމުގެ ފީގެ ގޮތުގައި އެކުންފުނިން ނަގަނީ 60،000 ޑޮލަރެވެ.\nމިދިޔަ އަހަރުގެ ނިޔަލަށް އުރީދޫގެ ސަބްސްކްރައިބަރުންގެ އަދަދު 400،000 އަށް ވުރެ އިތުރު ވެފައިވާއިރު، އުރީދޫ އިން ބުނީ ފާއިތުވި ފަސް އަހަރު ތެރޭގައި އެކުންފުނީގެ ސަބްސްކްރައިބަރުންގެ އަދަދު އެވްރެޖުކޮށް 6.3 ޕަސެންޓު އިތުރު ވެފައިވާ ކަމަށެވެ.


ޔަންގޮން ޔުނައިޓެޑްގެ ކުރީގެ ކޯޗު ސެކުލޮސްކީ މާޒިޔާ އަށް ސޮއިކޮށްފި\n7 ޖެނުއަރީ 2017 | ހޮނިހިރު 18:56\nމާޒިޔާއާގެ އެއްބަސްވުމުގައި މަރްޔަން ސެކުލޮސްކީ ސޮއިކުރަނީ\nމާޒިޔާ ސްޕޯޓްސް އެންޑް ރިކްރިއޭޝަންގެ ކޯޗުކަމަށް ޔަންގޮން ޔުނައިޓެޑްގެ ކުރީގެ ކޯޗު މަރްޔަން ސެކުލޮސްކީ ހަމަޖައްސައިފި އެވެ.\nމާޒިޔާގެ ކޯޗުކަމަށް ސެކުލޮސްކީ ހަމަޖައްސާފައިވާއިރު، އޭނާ ވަނީ ހޮނިހިރު ދުވަހު ގަލޮޅު ރަސްމީ ދަނޑުގައި މާޒިޔާ އިން ބޭއްވި ނޫސްވެރިންގެ ބައްދަލުވުމުގައި އެއްބަސްވުމުގައި ސޮއިކޮށްފަ އެވެ.\nމާޒިޔާގެ ތާރީހުގައި ފުރަތަމަ ފަހަރަށް އެޓީމުގެ ހެޑް ކޯޗަކަށް ބިދޭސީ ކޯޗެއް ހަމަޖައްސާފައިވާއިރު، މީގެ ކުރިން އެޓީމަށް ކޯޗުކޮށްދީފައިވަނީ ދިވެހި ދެ ކޯޗުންނެވެ. އެއީ އިސްމާއިލް މަހުފޫޒް (އިންމަ) އާއި އަލީ ސުޒެއިން އެވެ.\nމާޒިޔާ އިން ބުނި ސެކުލޮސްކީ ގެންނަން އެޓީމުން ނިންމީ އޭނާ އަކީ ދިވެހި ފުޓުބޯޅަ ދަންނަ އަދި އޭއެފްސީ ތަޖުރިބާ ހުރި ކޯޗަކަށް ވުމުން ކަމަށެވެ.\nމިޔަންމާގެ އަޔާވާދީ ޔުނައިޓެޑަށް ކޯޗުކޮށްދީފައިވާ ސެކުލޮސްކީ އެންމެ ފަހުން ހަވާލުވެގެން ހުރީ ޔަންގޮން ޔުނައިޓެޑާއެވެ. އެގޮތުން އޭނާގެ އިރުޝާދުގެ ދަށުން މި އަހަރު އެ ޓީމު ވަނީ އޭއެފްސީ ކަޕްގައި މާޒިޔާއާ ދެކޮޅަށް ވެސް ކުޅެފަ އެވެ.\nއުމުރުން 43 އަހަރުގެ ސެކުލޮސްކީ ވަނީ މެސެޑޯނިއާގެ ބައެއް ޔޫތު ޓީމުތަކާއި ފުރަތަމަ ޑިވިޝަނުގެ ޓީމުތަކަށް ކާމިޔާބީ ހޯދައިދީފައެވެ. އެގޮތުން އޭނާ ވަނީ 2014 ވަނަ އަހަރު މެސެޑޯނިއާ ފުޓްބޯޅަ ފެޑެރޭޝަނުން ހޮވި ބޭރު ގައުމުތަކުގައި މަސައްކަތްކުރާ މެސެޑޯނިއާގެ އެންމެ މޮޅު ކޯޗުގެ އެވޯޑް ހޯދާފަ އެވެ.\nއަންނަ ސީޒަނާ ކުރިމަތިލާއިރު، މާޒިޔާ ދޫކޮށް މިހާރު ވަނީ މުހިންމު ހަތަރު ކުޅުންތެރިން ގޮސްފައެވެ. އެއީ އެއް ނަމްބަރު ކީޕަރު އިމްރާން މުހައްމަދު (އިއްމަ)، އަލީ އަޝްފާގު (ދަގަނޑޭ)، އިސްމާއިލް އީސަ (މެސީ) އަދި އިތުބާރު ފޯވާޑް އަހުމަދު ނާޝިދު (ނައްޓޭ) އެވެ.


Dho?! Fenfolhi badhalukollamaa hingaa!\nފެންފޮޅި ބަދަލުކޮށްލަމާ ހިނގާ!\nފެންފޮޅިއަކީ ޒަމާނުއްސުރެ ރޯދަމަހަށް ޚާއްސަކޮށްގެން އަޅުގަނޑުމެން ކައި އުޅޭ އެއްޗެކެވެ. ފެންފޮޅި ފިހަނީ ހަނޑޫ ކަމީރު ކޮށްގެން ނުވަތަ ގޮދަންފުށުގެ ތެރެއަށް ބިހާއި ފެން އަޅައި ތަވައެއްމަތީ ތުނިކޮށް ފަތުރައި ފިހެގެނެވެ.\nފެންފޮޅި ޢާއްމުކޮށް ކައި އުޅެނީ ކިރާއި ނުވަތަ ދިވެހި މަސް ހަވާދުގައި ކައްކާފައި ހުންނަ ވަޅޯމަހު ރިހައާއި އެވެ. އަލުގަނޑުމެން އާއްމުކޮށް ފެންފޮޅި ތައްޔާރުކުރަނީ އާދައިގެ ގޮދަންފުށުގައި ނަމަވެސް މިހާރަކަށް އައިސް ބައެއް މީހުން އާޓާ ފުށުގައި ވެސް ފެންފޮޅި ތައްޔާރުކޮށް އުޅެއެވެ. ގިނަ ގައުމުތަކުގެ ޑައިޓަރީ ގައިޑްލައިންގައި މަޝްވަރާދެނީ ދުވާލެއްގައި ކާ ގޮވާމުގެ ބާވަތްތަކުގެ ދެބައިކޮށްފައި އެއްބައި ނަމަވެސް ހޯލްގްރޭންގެ ބާވަތްތަކަށް ބަދަލު ކުރުމަށެވެ. އާޓާ ފުށަކީ ގޮދަނުގެ ހޯލްގްރޭންއިން އުފައްދާ ފުށެވެ.\nހަކުރުބަލީގެ މީހުން، ލޭ މައްޗަށް ދާ މީހުން، ލޭގެ ކޮލެސްޓްރޯލް މައްޗަށްދާ މީހުންނަށް އާޓާފުށުން ފެންފޮޅި ފިހުން މާ ރަނގަޅުވާނެއެވެ. އެއީ އޭގައި ހިމެނޭ ފައިބަރގެ މިންވަރު ގިނަ ވީމަ ހަށިގަނޑަށް ހަކުރު ނަގާ ރޭޓް ދަށް ވުމުން ކުއްލިއަކަށް ލޭގެ ހަކުރު މަތިވިޔަނުދީ ބެހެއްޓޭނެއެވެ. އަދި ފައިބަރަކީ ލޭގެ ޕްރެޝަރު ދަށްކޮށްދިނުމާއި ކޮލެސްޓްރޯލް ދަށްކުރުމަށް އެހީވާ މާއްދާއެކެވެ.


1. ސަރުކާރުގެ އޮފީސްތަކުން ހިންގާ މަޝްރޫޢުތަކުގެ ތެރެއިން ހިޔާވަހިކަމާއި، ރާއްޖޭގެ ތިމާވެއްޓާއި، މޫސުމަށް އަންނަ ބަދަލުތަކާއި، މީޓިއޮރޮލޮޖީއާއި ބެހޭ ދާއިރާގެ މަޝްރޫޢުތައް ފިޔަވައި، ތަރައްޤީގެ މަޝްރޫޢުތައް ކަމާބެހޭ ފަރާތްތަކާއި ގުޅިގެން އެކުލަވައިލުމުގައި ބައިވެރިވުމާއި، ދައުލަތުގެ އިދާރާތަކަށް މަޝްރޫޢުތައް އެކުލަވައިލުމަށް ބޭނުންވާ ފަންނީ ލަފާއާއި އެހީތެރިކަން ފޯރުކޮށްދިނުން.\n2. ސަރުކާރުން ހިންގާ މަޝްރޫޢުތަކާއި، ޕްރޮގްރާމްތައް އެކުލަވާލުމުގައި ނޭޝަނަލް ޕްލޭނިންގ އެންޑް ކޯޑިނޭޝަން ކޮމިޓީއަށް ބޭނުންވާ މަޝްވަރާއާއި ލަފާދިނުން.\n3. ކަމާއިބެހޭ ފަރާތްތަކުގެ މަޝްވަރާއާއިއެކު ތަރައްޤީގެ މަޝްރޫއުތަކަށް ޤައުމީ ފެންވަރުގައި އިސްކަންދޭ ތަރުތީބު ކަނޑައެޅުން.\n4. އ.ދ. އާއި ސަރަޙައްދީ އަދި ބައިނަލް އަޤްވާމީ ޖަމްއިއްޔާތަކުން ރާއްޖޭގައި ހިންގާނެ ތަރައްޤީގެ މަސައްކަތްތައް ކަނޑައެޅުމުގައި ކަމާބެހޭ ދާއިރާތަކާ ގުޅިގެން އެ މަސައްކަތްތައް ރާވައި ހިންގުން.\n5. ސަރުކާރުގެ އޮފީސްތަކުން ހިންގާ މަޝްރޫޢުތަކާއި، ޕްރޮގްރާމްތައް ހިންގާނެ ގޮތުގެ މިންގަނޑުތަކާއި އުސޫލުތައް އެކުލަވާލައި، މިކަންކަމާއި ބެހޭ މަޢުލޫމާތު ކަމާއި ބެހޭ ފަރާތްތަކާއި ހިއްސާ ކުރުން.\n6. ޕްރޮޖެކްޓްތައް އަދި ޕްރޮގްރާމްތައް ކުރިއަށް ގެންދާނެގޮތެއް އެކުލަވާލާ އެޕްރޮޖެކްޓް ޑިޒައިންކުރުމުގެ މަސައްކަތްކުރުން.\n7. ޕްރޮޖެކްޓެއް ފެށުމުގެ ކުރިން އެޕްރޮޖެކްޓްގެ ސަބަބުން ދިމާވެދާނެ މައްސަލަތައް ދެނެގަނެ އެކަން ހައްލުކުރެވޭނެ ގޮތްތަކެއް އެކުލަވާލުން.\n8. މަޝްރޫޢުތައް ހިންގުމުގެކުރިން ހަދަންޖެހޭ ފީސިބިލިޓީ ސްޓަޑީ ފަދަ ކަންކަމަށް ބޭނުންވާ އަގުތައް ދިރާސާކޮށް ގަވާއިދުން ރިޕޯޓް ތައްޔާރުކުރެވޭތޯ ބަލައި އެރިޕޯރޓް ޗެކްކުރުން.\n9. މަޝްރޫޢުތައް ހިންގުމުގެ ޓެންޑަރ/ޕްރޮކިޔުމަންޓް މެތަޑް އާއި ގުޅޭގޮތުން ކަމާއިބެހޭ ފަރާތްތަކަށް ލަފާދީ އަދި މިފަދަ މަޝްރޫޢުތަކަށް ތައްޔާރުކުރެވިފައިވާ ބީ.އޯ.ކިޔު ޗެކުކުރުން.\n10. ތަރައްޤީގެ މަޝްރޫޢުތަކުގެ މަސައްކަތްތައް ކުރިއަށްދާ މިންވަރު ވަޒަންކުރުމާއި، މަސައްކަތްތައް ކުރިއަށް ގެންދިޔުމުގައި ދިމާވާ ދަތިތައް ހައްލުކުރުމުގައި ސަރުކާރުގެ އޮފީސްތަކަށް އެހީތެރިވުން.\n11. މިނިސްޓްރީ އަދި އެހެން އޮފީސްތަކުގައި ބާއްވާ ބައްދަލުވުންތަކުގައި ސެކްޝަންގެ ފަރާތުން ބައިވެރިވެ، ކުރަންޖެހޭ މަސައްކަތްތައްކުރުން.\n12. ސެކްޝަންގެ އަހަރީ ބަޖެޓް ތައްޔާރުކުރުމާއި، އަދި އަހަރު ރިޕޯޓަށް ބޭނުންވާ މަޢުލޫމާތު ކަމާބެހޭ ސެކްޝަންތަކަށް ފޯރުކޮށްދިނުން.\n13. ޑިވިޝަންގެ އަހަރީ ބަޖެޓް ތައްޔާރުކުރުމުގައާއި، އަދި އަހަރު ރިޕޯޓަށް ބޭނުންވާ މަޢުލޫމާތު ކަމާބެހޭ ސެކްޝަންތަކަށް ފޯރުކޮށްދިނުމުގައި ސެކްޝަން ހެޑަށް އެހީތެރިވުން.\n14. ސެކްޝަންގެ ފަރާތުން ކެޕޭސިޓީ ބިލްޑްކުރުމަށް ކުރިއަށް ގެންދާ ތަމްރީން ޕްރޮގްރާމްތައް ރާވައި ހިންގުމުގައި އެހީތެރިވުން\n3. ސިވިލް ސަރވިސްއަށް / ސަރުކާރަށް ޚިދުމަތްކުރުމުގެ އެއްބަސްވުމެއް އޮތް މުވައްޒަފުން ކުރިމަތިލާ މަޤާމަށް ހޮވިއްޖެނަމަ، އަދާކުރަމުންދާ ވަޒީފާއިން ވީއްލުމާމެދު އިއުތިރާޒެއް ނެތްކަމަށް، ވަޒީފާ އަދާކުރާ އޮފީހުން ދޫކޮށްފައިވާ ލިޔުން.\n4. ލިބިފައިވާ ހުރިހާ ތަޢުލީމީ ސެޓުފިކެޓުތަކުގެ ކޮޕީ؛\n6. ސިވިލް ސަރވިސްގެ ވަޒީފާއަށް ވަނުމަށް ދެވޭ އިމްތިޙާނު ފުރިހަމަކޮށް ސެޓްފިކެޓް ލިބިފައިވާނަމަ، އެސެޓްފިކެޓްގެ ކޮޕީ.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 03 ޑިސެންބަރު 2019 ވާ އަންގާރަ ދުވަހުގެ 12:00ގެ ކުރިން، މިނިސްޓްރީ އޮފް ނޭޝަނަލް ޕްލޭނިންގ އެންޑް އިންފްރާސްޓްރަކްޗަރ (އަމީނީމަގު، މާލެ) ގެ ކައުންޓަރަށެވެ. ވަޒީފާއަށް އެދޭ ފޯމު މިނިސްޓްރީ އޮފް ނޭޝަނަލް ޕްލޭނިންގ އެންޑް އިންފްރާސްޓްރަކްޗަރ (އަމީނީމަގު، މާލެ) ކައުންޓަރުން އަދި މިމިނިސްޓްރީގެ ވެބްސައިޓް www.planning.gov.mv ލިބެން ހުންނާނެއެވެ. އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ އެކަނޑައަޅާ ދުވަހުގެ ޢަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.


އާ ޢިމާރާތުގެ ނުނިމިހުރި މަސައްކަތް ކޮށްދޭނެ ފަރާތެއް ހޯދަން\nނ. ކުޑަފަރީ މެޖިސްޓްރޭޓް ކޯޓަށް ދިމާވެފައިވާ ޖާގައިގެ ދަތިކަން ހައްލުކުރުމަށްޓަކައި ހަދާ ޢިމާރާތުގެ ނުނިމިހުރި މަސައްކަތް އަމިއްލަ ތަކެތީގައި ކޮށްދޭނެ ފަރާތެއް ހޯދަން ބޭނުންވެއްޖެއެވެ.\nއަންދާސީހިސާބު ހުށަހަޅުއްވަން ބޭނުންވާ ފަރާތްތަކުން 17 ފެބުރުވަރީ 2016 ވަނަ ދުވަހުގެ 15:00 ގެ ކުރިން ޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަނަށް ނުވަތަ ނ. މަނަދޫ މެޖިސްޓްރޭޓް ކޯޓު ނުވަތަ ނ. ކުޑަފަރީ މެޖިސްޓްރޭޓް ކޯޓަށް ވަޑައިގެން ނަން ނޯޓު ކުރެއްވުން އެދެމެވެ.\nމަސައްކަތާ ގުޅޭ ލިޔުންތައް (މަޢުލޫމާތުޝީޓް، ކުރެހުންތައް، ބީއޯކިއު، އަގު ހުށަހަޅާ ފޯމު ހިމެނޭ ބިޑް ޑޮކިއުމަންޓް) ޑިޕާޓްމަންޓް އޮފް ޖުޑީޝަލް އެޑްމިނިސްޓްގެ ވެބްސައިޓް (www.judiciary.gov.mv) އިން ލިބެން ހުންނާނެއެވެ.\nނަން ނޯޓުކުރި ފަރާތްތަކުން މަސައްކަތާ ގުޅޭގޮތުން އިތުރު މަޢުލޫމާތެއް ބޭނުންނަމަ އެ މަޢުލޫމާތު އެނގޭގޮތަށް އެ ފަރާތުގެ ލެޓަރހެޑްގައި 22 ފެބުރުވަރީ 2016 ދުވަހުގެ 14:00 ގެ ކުރިން construction@judiciary.gov.mv އަށް މެއިލް ކުރެއްވުން އެދެމެވެ. ނުވަތަ ނ. މަނަދޫ މެޖިސްޓްރޭޓް ކޯޓަށް ނުވަތަ ނ. ކުޑަފަރީ މެޖިސްޓްރޭޓް ކޯޓަށް ހުށަހެޅުއްވުން އެދެމެވެ. ނަންނޯޓު ނުކުރާ ފަރާތްތަކަށް އަންދާސީހިސާބު ހުށައެއްނޭޅޭނެއެވެ.\nއަންދާސީހިސާބު ހުށަހަޅާ ތާރީޚު: 25 ފެބުރުވަރީ 2016\nއަންދާސީހިސާބު ހުށަހަޅާ ގަޑި: 11:00\nއަންދާސީހިސާބު ހުށަހަޅުއްވާނީ: މަތީގައި ދެންނެވިފައިވާ ގޮތުގެމަތިން އެފަރާތަކުން ނަންނޯޓު ކުރެއްވި ތަނަކަށެވެ.\n02 ޖުމާދަލްއޫލާ 1437\nސުންގަޑި: 22 ފެބުރުވަރީ 2016 1400


Meehun nidhaa gadeegai Addu gai hingaa curfew – adduLIVE\nމީހުން ނިދާ ގަޑީގައި އައްޑޫގައި ހިންގާ ކާފިއު!\nNov 14, 2021, 11:48 މުޙައްމަދު ހިޒްޔަމް\nސިޓީ ސްކޮޔަރ - އައްޑޫސިޓީ ކައުންސިލް މީޑިއާ\nއައްޑޫ ސިޓީ މޮނިޓަރިންގައި އޮންނަތާ 75 ދުވަހަށްވުރެ ގިނަ ދުވަސް ވެއްޖެއެވެ. އައްޑޫގެ ހުރިހާ އަވަށްތައް މޮނިޓަރިންގައި އޮތްއިރު، ކޮންމެ ރެޔަކު 9:00 އިން ފަތިހު 4:00 އަށް ކާފިއު އެބަ ހިންގައެވެ. ކޮންމެހެން ބޭރަށްދާން ޖެހިއްޖެނަމަ، އެ ގަޑިތަކުގައި ދެވެނީ ޚާއްސަ ހުއްދައެއް އޮވެގެންނެވެ. ބައެއް މީހުން ދެކޭގޮތުގައި މިއީ މީހުން ގާތުން އެއްތާވުން މަދުކުރުމަށް އަޅާފައި އޮތް ފިޔަވަޅެކެވެ. އަނެއްބައި މީހުން ދެކޭގޮތުގައި މިއީ ނަމެއްގައި އަޅާފައި އޮތް ފިޔަވަޅެކެވެ. ލާނެއްގަނޑުން ބުނާނީ މިއީ 'ކޮވިޑު ނިދާ ގަޑި' ކަމަށެވެ. ނަމަވެސް، މި ކާފިއުގެ އަސްލު ބޭނުން ބަލައިލަމާތޯއެވެ؟\nއައްޑޫ ސިޓީގެ 12 އަހަރުންމަތީގެ ވެކްސިންޖެހޭ އާބާދީގެ 90 އިންސައްތަ މީހުންވަނީ ވެކްސިން ފުރިހަމަކޮށްފައެެވެ. މިއާއެކު، ދަތުރުފަތުރުކުރުމަށް މިހާރު އެއްވެސް ހުރަހެއް ނެތެވެ. އީއޯސީގެ ހުއްދައެއް ބޭނުމެއް ނުވެއެވެ. އެސް.އެސް.ޑީގެ ހުއްދައެއްވެސް ބޭނުމެއް ނުވެއެވެ. ވެކްސިންގެ2ޑޯޒް ޖަހައިގެން ހުރިނަމަ، މާލެއިން އައްޑުއަށް އައިސް ކަރަންޓީނުވުމެއްވެސް މިހާރު ނޯވެއެވެ. ނަމަވެސް ވެކްސިން ފުރިހަމަނުކޮށް މާލެއިން އައްޑުއަށް ދަތުރުކުރާނަމަ، ކަރަންޓީން ވާންޖެހެއެވެ. މައްސަލައެއް ނެތެވެ. ވެކްސިން ފުރިހަމަކޮށްގެން ތިބި މީހުންނަށް ދެވުނު ބޮޑު ލުއިފަސޭހައަކަށް މިކަން ވަނީ ވެގެން ގޮސްފައެވެ. ވަރަށް ފުރިހަމަ އުސޫލެކެވެ. ދެން އަންނަނީ ކާފިއުގެ ކަންކަމެވެ. ރޭގަނޑު9އިން ފަތިހު4ކަށް ކާފިއު ހިންގާފައި އޮންނައިރު، ބޭރަށް ދެވެނީ 'ޚާއްސަ ހުއްދަ' އެއް އޮވެގެންނެވެ. ރޭގަނޑު9ޖަހާއިރު ފިހާރަތަކާއި ރެސްޓޯރެންޓުތައް ބަންދުކުރަން ޖެހޭއިރު، ފިހާރަތަކަށް 10 ޖަހަންދެން ޑެލިވަރީ ކުރެވޭނެއެވެ. އަދި ރެސްޓޯރެންޓުތަކަށް 12 ޖަހަންދެން ޑެލިވަރީ ކުރެވޭނެއެވެ. އެއީ، މިބުނާ 'ޚާއްސަ ހުއްދަ' އޮތިއްޔާ އެކަންޏެވެ.\nބައެއް މީހުންގެ ނަޒަރުގައި ކާފިއުއަކީ ކުދި ވިޔަފާރިތައް ބަނގުރޫޓޫކުރުވާ ފިޔަވަޅެކެވެ. ބޮޑު ވިޔަފާރިއަކަށް މެނުވީ ޑެލިވަރީގެ ޚިދުމަތް ދިނުން ފަސޭހައެއް ނުވާނެއެވެ. ކުދި ވިޔަފާރިތައް އިނދަޖެހި، މުއްސަނދިންނަށް މުއްސަންދިކަން އަދި ފަގީރުންނަށް ފަގީރުކަން އިތުރުވެއްޖެއެވެ. ނަމަވެސް، އަނެއްބައި މީހުންގެ ނަޒަރުގައި ކޮވިޑު ފެތުރުން ހަމައަަކަށް އެޅުމަށް ކުރެވޭނެ އެންމެ މުހިންމު އެއް މަސައްކަތަކީ މިއެވެ. ކާފިއު ހިންގުމެވެ.\nސަބަބަކީ، މީހުން ތަންތަނަށް އެއްވެ އުޅުން މަދުކުރުމަށެވެ. އެކަކު އަނެކަކާ ބައްދަލުވާ މިންވަރު މަދުކުރުމަށެވެ. ނަމަވެސް އުފެދޭ ސުވާލަކީ، މި ކާފިއުގެ ފާއިދާ އެއްވެސް ވަރަކަށް ކުރަމުން އެބަ އާދޭހެއްޔެވެ؟ ކޮވިޑުގެ ކޭސްތައް ދުވަހުން ދުވަހަށް އަންނަނީ އިތުރުވަމުންނެވެ. ކާފިއު ހިންގަން ފެށި ދުވަހާ އަޅާބަލާއިރު މިއަދު ފެންނަ ކޭސްތައް މާ ގިނައޭ ބުންޏަސް ދޮގަކަށް ނުވާނެއެވެ.\nދިވެހިރާއްޖޭގެ ވެރިރަށް މާލޭއިން ދުވާލެއްގެ މައްޗަށް ކޮވިޑުގެ ކޭސްތައް ފެންނަ މިންވަރު އައްޑޫ ސިޓީއަށްވުރެ އެތައް ގުނައެއް ކުޑައެވެ. ނަމަވެސް މާލެއަކީ އައްޑޫ ސިޓީއަށްވުރެ ބޮޑު، ތޮއްޖެހިފައި އޮތް ސިޓީއެކެވެ. އެ ސިޓީގައި މިބުނާ ކާފިއު މިހާރަކު ނޯވެއެވެ. ނަމަވެސް އައު އާންމު ހާލަތުގެ އުސޫލުތައް ނުވަތަ އިނގިރޭސި ބަހުންނަމަ، 'ނިއު ނޯމަލް'ގެ އުސޫލުތަކަށް އެތަނުގެ މީހުން އަންނަނީ ތަބާވަމުންނެވެ. ކޮވިޑުގެ ކޭސްތައް އެ ސިޓީގައި މަދުވުމުގެ ސިއްރަކީ މިއީ ކަމަށްވެސް ވެދާނެއެވެ. އައްޑޫ ރައްޔިތުންވެސް މި 'ނިއު ނޯމަލް' އަށް ތިބީ ކޮންމެވެސް ވަރަކަށް ހޭނިފައެވެ. ނަމަވެސް އަދިވެސް ފަރުވާ ކުޑަކޮށްލެވޭ ވަގުތުކޮޅުގައި ކޮވިޑުގެ ނުރައްކަލާ ކުރިމަތި ވަނީއެވެ.\nކޮވިޑު ހުއްޓުވުމަށްޓަކައި ކާފިއު ހިންގާނަމަ، ހިންގަންޖެހެނީ އޭގެއިން ފާއިދާއެއްވާ ގޮތަކަށެވެ. މީހުން ނިދަން އަރާ ގަޑީގައި ކާފިއު ހިންގައިގެން ކޮވިޑް ކޮންޓްރޯލެއް ނުކުރެވޭނެއެވެ. ދެން އޮތް ގޮތަކީ، ކާފިއު ނުހިންގާ ކޮވިޑު ފެތުރުން ކޮންޓްރޯލް ކުރުމެވެ. އެކިއެކި ޖަލްސާތަކާއި އިވެންޓުތައް ބޭއްވުން ފަސްކޮށްލުމަކީ ކުރެވިދާނެ ކަމެކެވެ. ބޮޑެތި އެއްވުންތައް ބޭއްވުން މިކަލަކަށް މަޑު ޖައްސައިލުމެވެ. ހެދިފައިވާ އުސޫލުތަކަށް މީހުން އަމަލުކުރޭތޯ ބެލުމެވެ. ތާއަބަދު 'ފަރުދީ ޒިންމާ' ކިޔުމުގެ ބަދަލުގައި، ވެރީންގެވެސް ޒިންމާ ފުރިހަމަ ގޮތުގައި ނެގުމެވެ. ކޮންމެ ގޮތަކަށް ކަންކުރިޔަސް، ކޮވިޑާއެކީ އުޅެންވެސް އެބަޖެހެއެވެ. ނަމަވެސް މި އުޅޭ އުޅުމުގައިވެސް ކަމާއިބެހޭ ފަރާތްތަކުން ހަދާ ގަވާއިދުތައް ހާލަތާއި ގުޅެން އެބަޖެހެއެވެ. އޭރުން މި ކާފިއުގެ ފާއިދާވެސް ކުރާނެއެވެ.


ނިލަންދޫގެ ދެގެއަކަށް އަދިވެސް މީހުން ބަދަލެއް ނުކުރެވޭ\nފ. ނިލަންދު އަށް މިއަދު މެންދުރު ނަގޫރޯޅިއެއް އަރައި، 10 ގެއެއްގެ ފުރާޅު އެއްލާލައި ބޮޑެތި ގެއްލުންތަކެއް ވެއްޖެ އެވެ.\nސައުދީ އަރަބިއްޔާ އިން ރާއްޖޭގައި ކުރިއަށް ގެންދަން ނިންމާފައިވާ މަޝްރޫއު އަދިވެސް ކުރިއަށް ދާނެ ކަމަށާއި އެއީ އޮޅުވާލުމެއްގެ ތެރެއިން ކުރިއަށްދާ މަޝްރޫއެއް ނޫން ކަމަށް ރައީސް އަބްދުﷲ ޔާމީން މިއަދު އަނެއްކާ ވެސް ވިދާޅުވެއްޖެ އެވެ.\nސޯޝަލް މީޑިއާ އެކްޓިވިސްޓް ތޮއްޔިބު ހައްޔަރުކޮށްފި\nއެމްޑީޕީގެ ސޯޝަލް މީޑިއާ އެކްޓިވިސްޓެއް ކަމަށްވާ ތޮއްޔިބު ޝަހީމް ރޭ ހައްޔަރުކޮށްފި އެވެ.\nފ. އަތޮޅުގައި ބޮޑު މަޝްރޫއެއް ހިންގަން އުޅޭ ކަން ސައޫދީ އަރަބިއްޔާގެ ޝާހީ އާއިލާގެ ބޭފުޅުން ސިއްރު ކުރަން ބޭނުންވާ ކަމަށާއި އެ އާއިލާ އިން ބޭނުންވަނީ ފ. އަތޮޅުގެ ބައެއް އެ ބޭފުޅުންގެ...\nMarch 16, 2017 38\nސްވައިން ފްލޫ ޖެހިގެން އަންހެނަކު މަރުވެއްޖެ\nއެއް އަތޮޅެއްގައި 10 ބިލިއަން ޑޮލަރުގެ މަޝްރޫއެއް ހިންގުމަކީ އާދައިގެ ކަމެއް ނޫނެވެ. ރާއްޖޭގެ ނިސްބަތުން ބެއްޔަސް، އެއީ ތާރީޚީ ކަމެކެވެ. އެއީ މުޅި ރާއްޖެ އަށް، ވަކިން ޚާއްސަކޮށް އެ...\nފ. އަތޮޅުގައި ހިންގަން އުޅޭ ބޮޑު މަޝްރޫއާ ބެހޭ އެއްވެސް މައުލޫމާތެއް ރައްޔިތުންގެ މަޖިލީހަށް ލިބިފައިނުވާ ކަމަށް މާލިއްޔަތު ކޮމެޓީގެ ބައެއް މެމްބަރުން މިއަދު ވިދާޅުވެއްޖެ އެވެ.\nފ. އަތޮޅުގައި ހިންގާ ބިޔަ މަޝްރޫއާ ގުޅޭ ގޮތުން، ރާއްޖޭގައި ހުންނަ ސައޫދީ އަރަބިއްޔާގެ އެމްބަސީން މިދިޔަ ހުކުރުދުވަހު ނެރުނު ބަޔާނާ އެކު އާ ބަހުސެއް ފެށިއްޖެ އެވެ. އެއް ބަޔަކު އާ...\nރާއްޖޭގައި އިންވެސްޓްކުރަން އަންނަ ބޭރުގެ ފަރާތްތަކަށް ހުރަސް އަޅަން މަސައްކަތް ކުރުމަކީ އިގްތިސާދަށް ގެއްލުން ދިނުން ކަމަށް ބުނެ ދިވެހި ވިޔަފާރިވެރިންގެ ޖަމްއިއްޔާ...\nMarch 08, 2017 26\nފ. އަތޮޅު ވިއްކުމާ ދެކޮޅަށް ބޮޑު މުޒާހަރާއެއް ކުރަނީ\nސައޫދީ އަރަބިއްޔާގެ ޝާހީ އާއިލާގެ އިސްބޭފުޅުންތަކަކަށް ފ. އަތޮޅު ވިއްކުމާ ދެކޮޅަށް މި މަހުގެ 24 ގައި ބޮޑު މުޒާހަރާއެއް ކުރުމަށް އިދިކޮޅު އިއްތިހާދުން މިއަދު ނިންމައިފި އެވެ.\nMarch 02, 2017 19\nސައޫދީ އަރަބިއްޔާގެ އިސް ފަރާތްތަކަކާ ހަވާލުކޮށްގެން ފ. އަތޮޅުގައި ހިންގަން ސަރުކާރުން ރާވާފައިވާ މަޝްރޫއާ މެދު ރައްޔިތުން ދެކޭ ގޮތުގެ ހިޔާލު ހޯދަން އެ އަތޮޅު ނިލަންދު އަށް ދިޔަ ދެ ނޫސްވެރިއަކަށް ރޭ އެ ރަށު ބަޔަކު ބިރު ދެއްކުމުން، އެކަން މޯލްޑިވްސް މީޑިއާ ކައުންސިލުން ކުށްވެރިކޮށްފި އެވެ.\nMarch 02, 2017 82\nފ. އަތޮޅަށް ދިޔަ ދެ ނޫސްވެރިއަކަށް ބިރުދައްކައިފި\nސައުދީ އަރަބިއްޔާގެ އިސް ފަރާތްތަކަކާ ހަވާލުކޮށްގެން ފ. އަތޮޅުގައި ހިންގަން ސަރުކާރުން ރާވާފައިވާ މަޝްރޫއުއާ މެދު ރައްޔިތުން ދެކޭގޮތުގެ ހިޔާލު ހޯދަން އެ އަތޮޅަށް ދިޔަ ދެ...\nMarch 01, 2017 154\n"ފ. އަތޮޅު ވިއްކައެއް ނުލާނެ، އެއީ ސުވާލެއް ނޫން"\nތަރައްގީ ގެނައުމުގައި ގާނޫނީ ޗާޓުން ބޭރެއް ނުވާނެ


Covid-19: Mahir, rayyithunnah visnaai dhenee asarugadha vedio thakun!\nއަލީ މާހިރު، އޭނާ ދަނީ ކޮވިޑް-19 ގެ ނުރައްކާތެރިކަން ރައްޔިތުންނަށް ވިސްނާ ދިނުމަށް އަސަރުގަދަ ވީޑިއޯތަކެއް ހަދަމުން--\nމާހިރު، ރައްޔިތުންނަށް ވިސްނައިދެނީ އަސަރުގަދަ ވީޑިއޯތަކުން!\nމިދަނޑިވަޅަކީ އަސްލު ހީރޯއިންގެ ބޭނުން އެންމެ ބޮޑަށް ބޭނުންވާނެ ވަގުތެވެ. ކޮވިޑް-19 އާ ދެކޮޅަށް މުޅި ޤައުމު ހަނގުރާމަކުރަމުންދާ މިހާލަތުގައި އެބަޔަކަށްވީ ވަރަކުން އަންނަނީ މައިދާނަށް ނުކުމެ ބައިވެރިވަމުންނެވެ. ސިއްހީ ހިދުމަތްތެރިންނާއި ސިފައިންނާއި ފުލުހުން އެންމެ އިސް ސަފުގައި ތިބެއްވިއިރު ކައުންސިލްތަކާއި އެހެނިހެން މުއައްސަސާތަކުންނާއި ދަރުމަވެރިންދަނީ ރައްޔިތުންގެ ރައްކާތެރިކަމަށް މުހިންމު މަސައްކަތްތަކެއް ކުރަމުންނެވެ. އެންމެ ފަހު މީހާއާ ޖެހެންދެންވެސް ތިބީ މިގޮތުގައި ރައްޔިތުންގެ ދިފާއުގައި ކުރިއަށްދާށެވެ.\nމި މިހައްސާސީ ވަގުތުގައި ޤައުމު ގޮވަމުންދަނީ އެހީގެ އަތަކަށެވެ. އެކަމަށް އިސްނަގައި އެބަޔަކަށް ވެވުނު އެހީތެރިކަމެއް އަންނަނީ ފޯރުކޮށްދެމުންނެވެ. މިވަގުތު ކޮށްދެވޭނެ އެންމެ މުހިންމުކަމަކީ ގޭގައި ތިބުމެވެ. ގައިދުރުކަމާއި ސާފުތާހިރުކަމެވެ. ކިޔަމަންތެރިވުމާއި ކެތްތެރިކަން އިސްކުރުމެވެ. މިއީ އެއްވެސް މީހެއް ބޭނުންވި ހާލަތެއް ނޫނެވެ. އަލީ މާހިރު އަވަސްވެ ގަތީ އޭނާގެ ދާއިރާއިން މިވަގުތު ޤައުމަށް ކޮށްދެވޭނީ ކޮންކަމެއް ތޯ ބެލުމަށެވެ. ގިނަ ވަގުތު މިހެން ގޭގައި ތިބެން ޖެހުމުން ހުސްވަގުތު ގިނަކަމުން އެކަން ބޭކާރުކޮށްލުމުގެ ބަދަލުގައި މާހިރު ނިންމީ ގައުމަށް ރައްޔިތުން އިތުރަށް ހޭލުންތެރިކޮށް، މިކަމުގައި އިސްކޮށް އުޅުއްވާ ފަރާތްތަކަށް ކޮންމެވެސް ވަރެއްގެ ނަމަވެސް ހިތްވަރެއް ދެވޭތޯ އެވެ.\nEkuverinney! aadheyhaa eku bunan\nInsaaniyyathahtakai geyga madukohdhevvaa.\nPosted by ASP Studio on Monday, April 20, 2020\nހއ އިހަވަންދޫއަށް އުފަން، އަލީ މާހިރު އަކީ މަލްޓިމީޑިއާގެ މަސައްކަތްތައް ކުރަމުން އަންނަ ފަރާތެކެވެ. ކުޅުދުއްފުށީގައި މިހާރު ސްޓޫޑިއޯއެއް ހިންގަމުން އަންނަ މާހިރަކީ ހުރިގޮތަށް ހުރި އެދާއިރާގެ ޖަވާހިރެކޭވެސް ބުނެވިދާނެ އެވެ. އެ ދާއިރާއިން ނޭނގޭ، ނުކުރާ މަސައްކަތެއް ނެތެވެ. މާހިރު ބޭނުންވީ މީހުންގެ ހިތްތަކަށް އަސަރުކުރާ ފަދަ މުހިންމު މެސެޖްތަކެއް ރައްޔިތުންނަށް ދޫކޮށްލުމަށެވެ. ކޮވިޑް-19 ގެ ހާލަތުގެ ނުރައްކާތެރިކަން ހާމަކޮށްދިނުމެވެ. މާހިރު އޭނާގެ މަސައްކަތުން މިހާރު ވަނީ އެފަދަ 14 ވީޑިއޯއެއް ހަދައި ސޯޝަލް މީޑިއޯއަށް ދޫކޮށްލާފައި އެވެ.\nއެއީ އަސަރުގަދަ ފެންކަޅިކޮށްލާނެ މުހިންމު މެސެޖްތަކެކެވެ. ކޮވިޑް-19 ގެ ބިރުވެރިކަމާއި ނާމާންކަމެވެ. ﷲ ގެ ކުޅަދުންވަންތަ ކަމެވެ. އިސް ސަފުގައި މަސައްކަތްކުރާ ފަރާތްތަކުގެ ހިތްވަރާއި ނުގުޑާފަދަ އަޒުމެވެ. ކިޔަމަންތެރިކަމާއި ކެތްތެރިކަމުގެ ވާހަކަ އެވެ. ދީނީ ގޮތުންނާއި ދުނިޔެވީ އެތަކެއް މެސެޖްތަކެވެ. އެ ވީޑިއޯތައް ބަލައި އަސަރުނުކުރާނެ ހަމަ އެކަކުވެސް ހުންނާނެކަމަށް ނުބެލެވެ އެވެ.\nAlhugan'dumennahtakai iss safugai masakkayy kuraa beyfulhunnah luyeh liben othee mi bali control kurevigen.\nBali control vaanee keiyytheri kamaa eku farudhee zinmaa adhaa kohgen.\nPosted by ASP Studio on Wednesday, April 22, 2020\n"އަހަރެން ބެލީ މިވަގުތު މުޖުތަމައުއަށް އަހަންނަށް ކޮށްދެވޭނީ ކޮންކަމެއް ތޯ. މިހެން ގޭގައި ހުންނަ ޖެހުމުން ވަރަށް ގިނަ ވަގުތު ލިބޭ. އެހެންވެ ބެލީ އަހަރެންގެ ދާއިރާއިން ކަމެއް ކޮށްދޭން." މިހާރު ކުޅުދުއްފުށީގައި ދިރިއުޅެމުންދާ މާހިރު ބުންޏެވެ.\nމާހިރު ބުނީ ކޮވިޑް-19 ގެ ވީޑިއޯތައް ހަދަން ފެށިއިރު އެންމެ ހުރިހާކަމެއްވެސް ކުރަމުންދިޔައީ އަމިއްލައަށް ކަމަށާއި އެކަމަކު ވީޑިއޯތައް ހީކުރިވަރަށް ވުރެ ވައިރަލްވެ އާންމުވި ހިސާބު ރާއްޖޭގެ ފުންނާބު އުސް އެކި ބޭފުޅުންގެ ފަރާތުން ވީޑިއޯ ހެދުމަށް ބޭނުންވާ ލިޔުންތައް ފޮނުވަމުންދާ ކަމަށެވެ. އަދި އެ ލިޔުންތަކަށް ވީޑިއޯވެސް ހަދާފައިހުންނާނެކަމަށް މާހިރު ފާހަގަކުރެއްވި އެވެ.\nMaayoos nuve, ekaku anekakah hiyyvarudhee oagatheri velahvaa!\nPosted by ASP Studio on Saturday, April 25, 2020\nވީޑިއޯތަކުގައި އަސަރު އެންމެ ގަދަވެފައި އޭގެ ތެރެއަށް މީހާ ގަންބާލަނީ ކިޔަދީފައި ހުންނަ އަޑުގެ އަސަރުގަދަކަމުންނެވެ. އެހާ އަސަރާއެކު ކިޔަން ވަކި ގޮތެއް މާހިރެއް ނަހަދަ އެވެ.\n"ކިޔަން ފެށުމާއެކު އަމިއްލައަށް އޮޓަމެޓިކުން އަޑުގައި އަސަރު އެކުލެވެނީ." އެދާއިރާގައި 12 އަހަރު ހޭދަކޮށްފައިވާ މާހިރު ބުންޏެވެ.\nމާހިރު ބުނީ ފުރަތަމަ ކޮޅު މާބޮޑު ތަރުހީބެއް ނުލިބޭ ކަމަށާއި އެކަމަކު މިހާރު ވަރަށް ބޮޑު ތަރުހީބެއް މުޅި ރާއްޖެއިން ލިބެމުންދާކަމަށެވެ. ކޮވިޑް-19 ގެ ވީޑިއޯއެއް ސޯޝަލް މީޑިއާއަށް ދޫކޮށްލުމާއެކު ކުޑަވަގުތުކޮޅެއްގެ ތެރޭގައި އެ ވީޑިއޯއެއް ވަރަށް ބޮޑަށް ވައިރަލްވެ، ބޮޑު މަގުބޫލުކަމެއް ލިބެމުންދާ ކަމަށެވެ. އަމިއްލަ އިސްގެނުމުގެ މަތިން ފެށި މި ހިދުމަތް މިހާރު ވަނީ މުޅި ރާއްޖެއިން ބަލައިގަނެފައި އެވެ. ރާއްޖޭގެ މަޝްހޫރު ފަރާތްތަކުންވެސް އަންނަނީ ވީޑިއޯ ހެދުމަށް ބޭނުންވާ ލިޔުންކޮށްތައް ދެމުންނެވެ. އެހެންވުމުން މިހާރު މަސައްކަތްތައް ހަލުވިވެފައިވާ އިތުރަށް ފުރިހަމަ އެވެ.\nLibey minavarah Shukuru kuramaa thoaeve.\nShukuru kuraa Alhunnah maiy Allah ithurukoh dhevvaane eve.\nPosted by ASP Studio on Sunday, April 26, 2020\nގައުމީ ޓީވީ އާއި ވީޓީވީގައި ގިނަ ދުވަހު ހިދުމަތްކުރައްވާފައިވާ މުހައްމަދު އާތިފް (މޮންދު) ވެސް ވަނީ މާހިރުގެ މަސައްކަތަށް ތައުރީފްކޮށް ހިތްވަރު ދެއްވާފަ އެވެ. އަދި އެކަމުގައި އޭނާގެ ތަޖުރިބާވެސް މާހިރުއާ ވަނީ ހިއްސާކޮށްފަ އެވެ. އެފަދަ ގިނަ ބައެއްގެ ތަރުހީބު ދަނީ އޮހެމުންނެވެ. ރާއްޖޭގައި ހިންގާ މަޝްހޫރު ފޭސްބުކް ޕޭޖުތަކުންވެސް އެ ވީޑިއޯތައް ހޯދުމަށް މާހިރުއަށް ގުޅަ އެވެ. ހިތްވަރުން މިހާރު މާހިރު ހުރީ ވަރަށް ހިތްހަމަޖެހިފައި އެވެ. މުޅި އާ އަޒުމެއްގައި އެވެ.\nކޮވިޑް-19 އާ ގުޅިގެން މާހިރު ހަދަމުންދާ އަސަރުގަދަ މި ވީޑިއޯތައް ބޭނުންވާ ކޮންމެ ބަޔަކަށްވެސް މާހިރު އަންނަނީ ފޯރުކޮށްދެމުންނެވެ. މާހިރުގެ އޭއެސްޕީ ސްޓޫޑިއޯ ނެރޭ އެހެން ވީޑިއޯތަކާއި ތަފާތުކޮށް މި ވީޑިއޯތަކުންގައި ވޯޓަރ މާކެއްވެސް ނުހުރެ އެވެ. ކުރެޑިޓެއް ބޭނުމެއް ނޫނެވެ. ބޭނުންވަނީ ގިނަ ބަޔަކަށް ފޯރުކޮށްދިނުމެވެ. މާހިރު ވީޑިއޯ ހެދުމުގެ ދާއިރާއަށް ނެރެދިނީ އިހަވަންދޫ ދާއިރާގެ ކުރީގެ މެމްބަރު މުހައްމަދު އަބުދުﷲ (މުހަންމާ) އާއި ފިލްމީ ތަރި އަބުދުﷲ މުއާޒު (މުއާ) އެވެ. އެ ދާއިރާއަށް ނެރެދީ ކިޔައިދީ ހެދީ މި ދެ މީހުންނެވެ. އެކަން މާހިރު ޝުކުރުވެރިކަމާއެކު ބަލައިގަނެވެ.\nGeygai bandhuvegen thibbevumakee, vevey varah bodu qurubaanee ekeve.\nPosted by ASP Studio on Monday, April 27, 2020\nހިތްހެޔޮ ގިނަ ބަޔަކާ ގުޅޭ މިޒާޖު ހުންނަ މާހިރުގެ ސްޓޫޑިއޯގެ މަސައްކަތްތައް މިހާރު ހުރީ ހުއްޓިފައި އެވެ. ކޮވިޑް-19 އާ ގުޅިގެން ހުރިހާ މަސައްކަތެއް ހުއްޓިފައިވާއިރު ކޮވިޑް-19 އާ ގުޅިގެން ކައުންސިލްތަކާއި ރަށްރަށުގެ ޓާސްކް ފޯސްތަކަށް އެނައުންސްމެންޓާއި ވީޑިއޯ އަންނަނީ ހަދައިދެމުންނެވެ. އެ މަސައްކަތް ކޮށްދެއްނީ ހަމަ ހިލޭ ސާބަހަށެވެ. މާހިރުގެ އަމިއްލަ އަޑާއި އަމިއްލަ މަސައްކަތުން ނެރެމުންމިދާ ވީޑިއޯތަކަކީ މިމުނާސަބާއާ ގުޅޭ އެންމެ މުހިންމު އެއް ހިދުމަތްކަން އެއްވެސް މީހަކު ދެ ބަހެއް ނުވާނެކަން ޔަގީންނެވެ. 14 ވީޑިއޯއެއް ދޫކޮށްލާފައިވާއިރު އޭނާގެ އަމާޒަކީ ކޮންމެ ދުވަހު ވީޑިއޯއެއް ތައްޔާރުކޮށް ރައްޔިތުން ހޭލުންތެރިކުރުވުމެވެ.


SunOnline: Huhdha nunagaa male gai muzaharaa kurevey gothah ganoonu islaah kuran committee in faas koffi\nހުއްދަ ނުނަގާ މާލޭގައި މުޒާހަރާ ކުރެވޭ ގޮތަށް ގާނޫނު އިސްލާހު ކުރަން ކޮމިޓީން ފާސްކޮށްފި\nމުހައްމަދު މުޒައްޔިން ނާޒިމް 21 Oct 2020, 17:19\nގައުމީ ސަލާމަތާއި ހާރިޖީ ގުޅުންތަކުގެ ކޮމިޓީގެ ބައްދަލުވުމެއް: ހުއްދަ ނުނަގާ މާލޭގައި މުޒާހަރާ ކުރެވޭ ގޮތަށް ގާނޫނަށް ވަނީ އިސްލާހު ގެނެސްފައި -- ސަން ފޮޓޯ/ ފަޔާޒު މޫސާ\nހުއްދަ ނުނަގާ މާލޭގައި މުޒާހަރާ ކުރެވޭ ގޮތަށް އެއްވެ އުޅުމުގެ ގާނޫނު އިސްލާހު ކުރަން ރައްޔިތުންގެ މަޖިލީހުގެ ގައުމީ ސަލާމަތާއި ހާރިޖީ ގުޅުންތަކުގެ ކޮމިޓީން ފާސްކޮށްފި އެވެ.\nއެއްވެ އުޅުން ހަނިކުރާ އިސްލާހު ކުރިން އޮތް ގޮތަށް ބަދަލު ކުރަން މަޖިލީހަށް ހުށަހެޅީ، ކާށިދޫ ދާއިރާގެ މެމްބަރު އަބްދުﷲ ޖާބިރެވެ. މިދިޔަ އަހަރު ޖާބިރު އެ އިސްލާހު ހުށަހެޅި ނަމަވެސް، އޭނާ ވަނީ އެ އިސްލާހު އަނބުރާ ގެންދަވާފައެވެ. އެހެން ނަމަވެސް ކޮމިޓީ މަރުހަލާގައި އޭރު އެ ބިލު އޮތުމުން، ބިލު ހުށަހެޅުމަށްފަހު އަނބުރާ ނުގެންދެވޭނެ ކަމަށް މަޖިލީހުން ނިންމިއެވެ.\nގިނަ ދުވަސްތަކަށްފަހު، އެ ބިލުގެ މަސައްކަތް މިއަދު ބޭއްވި ކޮމިޓީގެ ބައްދަލުވުމުގައި ވަނީ ނިންމާލާފައެވެ. އެގޮތުން ބައެއް އިސްލާހުތައް އެ ގާނޫނަށް ގެންނަ ކޮމިޓީން ފާސްވިއެވެ.\nބޮޑު އިސްލާހެއްގެ ގޮތުގައި، ގެނެސްފައި ވަނީ ކުރިން ގާނޫނު އޮތް ގޮތަށް ހުއްދައަކާ ނުލާ މާލޭގައި އެއްވެ އުޅޭވޭނެ ގޮތަށް ހެދުމެވެ. އެގޮތަށް ކޮމިޓީގައި ހުށަހެޅުވީ، ކެނދިކުޅުދޫ ދާއިރާ މެމްބަރު އަހްމަދު އީސާއެވެ. އޭނާގެ ހުށަހެޅުމަށް ތާއީދު ކުރެއްވީ، އިނގުރައިދޫ ދާއިރާ މެމްބަރު ހަސަން އަހްމަދެވެ. އެ ހުށަހެޅުން ފާސްވީ ކޮމިޓީގެ އިއްތިފާގުންނެވެ.\nއެހެން ކަމުން ކޮމިޓީން މިއަދު ފާސްކުރި ގޮތަށް މަޖިލިސް ތަޅުމުގައި އެ އިސްލާހު ފާސްވެއްޖެ ނަމަ، ހުއްދައަކާ ނުލާ މާލޭގެ ގްރީން ޒޯންތަކަށް ފިޔަވާ ހުރިހާ ތަނަކަށްވެސް އެއްވެވޭނެއެވެ.\nމީގެ އިތުރުން ދެން ކޮމިޓީގައި ގެނެސްފައިވާ އިސްލާހަކީ، ރިސޯޓުތަކުގައި މުވައްޒަފުން ތިބުމަށށް ހާއްސަކޮށްފައިވާ ސަރަހައްދުގައި މުޒާހަރާ ކުރުމަށް ހުރަހެއް ނެތް ގޮތަށް ގެނައި އިސްލާހެވެ. އެގޮތުން ކޮމިޓީގައި އީސަ ހުށަހެޅުއްވީ، ރިސޯޓުތަކުގައި މުވައްޒަފުން ތިބުމަށް ޓުރިޒަމް މިނިސްޓްރީން ކަނޑައަޅާ ސަރަހައްދު ފިޔަވާ ރިސޯޓުތަކުގެ އެހެން ސަރަހައްދުތަކުގައި މުޒާހަރާ ނުކުރެވޭ ގޮތަށެވެ.


PHOTO GALLERY: Raees Yameen ge runningmate Dr. shaheem L. Atholhah vadaigathun | Mihaaru\nފޮޓޯގެލަރީ / ރިޔާސީ އިންތިޚާބު 2018\nރައީސް ޔާމީންގެ ރަނިންމޭޓް ޑރ. ޝަހީމް ލ. އަތޮޅަށް ވަޑައިގަތުން\n24 އޯގަސްޓް 2018\nލ. ކައްދޫ: އޮގަސްޓް 24، 2018- އަންނަ މަހުގެ 23 ގައި ބާއްވާ މި އަހަރުގެ ރިޔާސީ އިންތިޚާބުގެ ކެމްޕެއިނަށް، ޕީޕީއެމްގެ ކެންޑިޑޭޓް ރައީސް އަބްދުﷲ ޔާމީންގެ ރަނިންމޭޓް ޑރ. މުހައްމަދު ޝަހީމް އަލީ ސައީދު ލ. އަތޮޅަށް ވަޑައިގަތުމުން ކައްދޫ އެއާޕޯޓުން އޭނާ އަށް މަރުހަބާ ދެންނެވުން: ޝަހީމް މިހާތަނަށް ވަނީ ގއ. އަތޮޅުގެ ބައެއް ރަށްރަށާއި ގދ. ތިނަދު އާއި ފުވައްމުލަކުގައި ކެމްޕެއިން ކުރައްވާފައި.---ފޮޓޯތައް: ޕީޕީއެމް\nލ. ކައްދޫ: އޮގަސްޓް 24، 2018- މި އަހަރުގެ ރިޔާސީ އިންތިޚާބުގެ ކެމްޕެއިނަށް، ޕީޕީއެމްގެ ކެންޑިޑޭޓް ރައީސް އަބްދުﷲ ޔާމީންގެ ރަނިންމޭޓް ޑރ. މުހައްމަދު ޝަހީމް އަލީ ސައީދު ލ. އަތޮޅަށް ވަޑައިގަތުމުން ކައްދޫ އެއާޕޯޓުން އޭނާ އަށް މަރުހަބާ ކިޔަން ދިޔަ، އުމުރުން ދުވަސްވީ މީހަކާ ވާހަކަ ދައްކަވަނީ.---ފޮޓޯ: ޕީޕީއެމް\nލ. ކައްދޫ: އޮގަސްޓް 24، 2018- މި އަހަރުގެ ރިޔާސީ އިންތިޚާބުގެ ކެމްޕެއިނަށް، ޕީޕީއެމްގެ ކެންޑިޑޭޓް ރައީސް އަބްދުﷲ ޔާމީންގެ ރަނިންމޭޓް ޑރ. މުހައްމަދު ޝަހީމް އަލީ ސައީދު ލ. އަތޮޅަށް ވަޑައިގަތުމުން ކައްދޫ އެއާޕޯޓުން އޭނާ އަށް މަރުހަބާ ކިޔަނީ.---ފޮޓޯ: ޕީޕީއެމް\nލ. ކައްދޫ: އޮގަސްޓް 24، 2018- މި އަހަރުގެ ރިޔާސީ އިންތިޚާބުގެ ކެމްޕެއިނަށް، ޕީޕީއެމްގެ ކެންޑިޑޭޓް ރައީސް އަބްދުﷲ ޔާމީންގެ ރަނިންމޭޓް ޑރ. މުހައްމަދު ޝަހީމް އަލީ ސައީދު ލ. އަތޮޅަށް ވަޑައިގަތުމުން ކައްދޫ އެއާޕޯޓުން ޒުވާނުންތަކެއް އޭނާ އަށް މަރުހަބާ ކިޔަނީ.---ފޮޓޯ: ޕީޕީއެމް\nލ. ކައްދޫ: އޮގަސްޓް 24، 2018- މި އަހަރުގެ ރިޔާސީ އިންތިޚާބުގެ ކެމްޕެއިނަށް، ޕީޕީއެމްގެ ކެންޑިޑޭޓް ރައީސް އަބްދުﷲ ޔާމީންގެ ރަނިންމޭޓް ޑރ. މުހައްމަދު ޝަހީމް އަލީ ސައީދު ލ. އަތޮޅަށް ވަޑައިގަތުމުން ކައްދޫ އެއާޕޯޓުން އޭނާ އަށް މަރުހަބާ ކިޔުމަށް ދިޔަ މީހުންގެ ތެރެއިން ކުޑަކުއްޖަކާ ސަލާމް ކުރައްވަނީ.---ފޮޓޯ: ޕީޕީއެމް\nލ. ކައްދޫ: އޮގަސްޓް 24، 2018- މި އަހަރުގެ ރިޔާސީ އިންތިޚާބުގެ ކެމްޕެއިނަށް، ޕީޕީއެމްގެ ކެންޑިޑޭޓް ރައީސް އަބްދުﷲ ޔާމީންގެ ރަނިންމޭޓް ޑރ. މުހައްމަދު ޝަހީމް އަލީ ސައީދު ލ. އަތޮޅަށް ވަޑައިގަތުމުން ކައްދޫ އެއާޕޯޓުން އޭނާ އަށް މަރުހަބާ ކިޔަން ދިޔަ މީހަކާ އެކު ސެލްފީއެއް ނަންގަވަނީ.---ފޮޓޯ: ޕީޕީއެމް\nލ. ކައްދޫ: އޮގަސްޓް 24، 2018- މި އަހަރުގެ ރިޔާސީ އިންތިޚާބުގެ ކެމްޕެއިނަށް، ޕީޕީއެމްގެ ކެންޑިޑޭޓް ރައީސް އަބްދުﷲ ޔާމީންގެ ރަނިންމޭޓް ޑރ. މުހައްމަދު ޝަހީމް އަލީ ސައީދު ލ. އަތޮޅަށް ވަޑައިގަތުމުން ކައްދޫ އެއާޕޯޓުން އޭނާ އަށް މަރުހަބާ ކިޔަން ދިޔަ ކުޑަކުއްޖަކާ އެކު ސެލްފީއެއް ނަންގަވަނީ.---ފޮޓޯ: ޕީޕީއެމް\nލ. ކައްދޫ: އޮގަސްޓް 24، 2018- މި އަހަރުގެ ރިޔާސީ އިންތިޚާބުގެ ކެމްޕެއިނަށް، ޕީޕީއެމްގެ ކެންޑިޑޭޓް ރައީސް އަބްދުﷲ ޔާމީންގެ ރަނިންމޭޓް ޑރ. މުހައްމަދު ޝަހީމް އަލީ ސައީދު ލ. އަތޮޅަށް ވަޑައިގެން ކުޑަކުއްޖަކު އުރާލައްވައިގެން.---ފޮޓޯ: ޕީޕީއެމް\nލ. ކައްދޫ: އޮގަސްޓް 24، 2018- މި އަހަރުގެ ރިޔާސީ އިންތިޚާބުގެ ކެމްޕެއިނަށް، ޕީޕީއެމްގެ ކެންޑިޑޭޓް ރައީސް އަބްދުﷲ ޔާމީންގެ ރަނިންމޭޓް ޑރ. މުހައްމަދު ޝަހީމް އަލީ ސައީދު ލ. އަތޮޅަށް ވަޑައިގަތުމުން އޭނާ އަށް މަރުހަބާ ކިޔުމަށް އެއްވި ޕީޕީއެމްގެ ބައެއް ސަޕޯޓަރުން.---ފޮޓޯ: ޕީޕީއެމް\nލ. ކައްދޫ: އޮގަސްޓް 24، 2018- މި އަހަރުގެ ރިޔާސީ އިންތިޚާބުގެ ކެމްޕެއިނަށް، ޕީޕީއެމްގެ ކެންޑިޑޭޓް ރައީސް އަބްދުﷲ ޔާމީންގެ ރަނިންމޭޓް ޑރ. މުހައްމަދު ޝަހީމް އަލީ ސައީދު ލ. އަތޮޅަށް ވަޑައިގަތުމުން ކައްދޫ އެއާޕޯޓުން އޭނާ އަށް މަރުހަބާ ކިޔަން ދިޔަ ބަޔަކާ ވާހަކަ ދައްކަވަނީ.---ފޮޓޯ: ޕީޕީއެމް\nލ. ކައްދޫ: އޮގަސްޓް 24، 2018- މި އަހަރުގެ ރިޔާސީ އިންތިޚާބުގެ ކެމްޕެއިނަށް، ޕީޕީއެމްގެ ކެންޑިޑޭޓް ރައީސް އަބްދުﷲ ޔާމީންގެ ރަނިންމޭޓް ޑރ. މުހައްމަދު ޝަހީމް އަލީ ސައީދު ލ. އަތޮޅަށް ވަޑައިގަތުމުން ކައްދޫ އެއާޕޯޓުން އޭނާ އަށް މަރުހަބާ ކިޔަން ދިޔަ ކުޑަކުދިންތަކަކާ އެކު ފޮޓޯއެއް ނަންގަވަނީ.---ފޮޓޯ: ޕީޕީއެމް


Gaanoonee column: Kushuge thuhumathugaivaa kuda kujjeh!?\nގާނޫނީ ކޮލަމް: ކުށުގެ ތުޙުމަތުގައިވާ ކުޑަކުއްޖެއް!؟\n18 އަހަރު ނުފުރޭ ކޮންމެ ކުއްޖަކީ ކުޑަކުއްޖެއްކަމުގައި ވީނަމަވެސް، އުމުރުން 15 އަހަރުވުމަށްފަހު ކުރާ ޖިނާޢީ ކުށްތަކުގެ މަސްޢޫލިއްޔަތު އެކުދިން އުފުލަންޖެހިދެއެވެ. ނަމަވެސް ކުށަށް އަރައިގަތުމުގެ ނުރައްކަލުގައިވާ ކުޑަކުދިންނަށާއި، ކުށެއް ކޮށްފައިވާ ނުވަތަ ކުރަމުންދާ ކުޑަކުދިންނަށް ބޭނުންވާ ޙާއްޞަ ރީހެބިލިޓޭޓިވް ފަރުވާ ދިނުމުގެ އިންތިޒާމްތައްކުރެވި، ފަރުވާ ހޯދުމުގެ ފުރުޞަތުތައް މިހާރު ވަނީ ހުޅުވިފައެވެ. އަދި އެކުދިން ހެޔޮގޮތުގައި މުޖުތަމަޢުއަށް އަނބުރާ އައިސް މުޖުތަމަޢުގައި ބިނާކުރަނިވި ދައުރެއް އަދާކުރުމަށް، ކުޑަކުދިންގެ ޢަދުލުގެ ޤާނޫނުގެ ދަށުން އެކުދިންނަށްވަނީ މަގުފަހިކޮށްދީފައެވެ. ވުމާއިއެކު ކުޑަކުދިންގެ ޢަދުލުގެ ޤާނޫނަށް ބަލާލަމާތޯއެވެ؟\nކުޑަކުދިންގެ ޢަދުލުގެ ޤާނޫނު\nކުޑަކުދިންގެ ޢަދުލުގެ ޤާނޫނު މިހާރު އޮންނަ ގޮތުން، ކުށެށް ކުރާ ކޮންމެ ކުއްޖެއްގެ ޙާލަތަށާއި، ޢަމަލުގެ ބާވަތަށާއި، ކުޑަބޮޑުމިނަށް ވަކިން ރިޢާޔަތްކުރުމަށްފަހު މެނުވީ އެ ކުއްޖަކާއިމެދު ފިޔަވަޅެއް ނޭޅެނެއެވެ. މިއާއިއެކު މި ފަދަ މައްސަލައެއް ޝަރީޢަތަށް ހުށަހެޅުމަކާއި ނުލައި ކުއްޖާގެ ޢާއިލާއާއި މުޖުތަމަޢުގެ ބައިވެރިވުމާއެކު، ކުއްޖާ އިޞްލާޙުކޮށް ހެޔޮގޮތުގައި މުޖުތަމަޢުއަށް އަނބުރާ ގެނައުމަށްޓަކައި އެޅެންހުރި އެންމެ އެކަށީގެންވާ ފިޔަވަޅުތައް އެޅިގެންދެއެވެ. ނަތީޖާއަކީ މިފަދަ ކުދިންނާއި މެދު ޢަމަލުކުރެވެނީ އެކުއްޖެއްގެ މަސްލަޙަތަށް އެންމެ ރައްކާތެރި އަދި ފައިދާ ހުރި ގޮތުގެމަތިންކަން ކަށަވަރުކުރެވޭނެ ގޮތަށް ކުޑަކުދިންގެ ޢަދުލުގެ ނިޒާމެއް ޤާއިމުކުރެވިގެން ދިޔުމެވެ.\nކުޑަކުއްޖާއަށް ލިބިގެންވާ ޙައްޤުތައް\nކުށެއްގެ ތުޙުމަތު ކުޑަކުއްޖަކަށް ކުރެވިއްޖެނަމަ، ކުށުގެ ތުޙުމަތުގައިވާ ކުއްޖަކަށް ލިބިދޭންޖެހޭ ޙައްޤުތަކެއް ހުރެއެވެ. މިގޮތުން ކުށުގެ ތުޙުމަތުގައިވާ ކުއްޖާ ހައްޔަރުކުރަންވާނީ ނުވަތަ ބަންދުކުރަންވާނީ، އެންމެ ފަހުގެ ފިޔަވަޅެއްގެ ގޮތުންނެވެ. އަދި އެއީ އެކުއްޖަކާއި މެދު އެނޫން އެހެން ފިޔަވަޅުތައް އަޅައި އެ ފިޔަވަޅުތައް ނާކާމިޔާބުވުމަށްފަހު، އެ ޙާލަތެއް ލާޒިމުކުރާ އެންމެ ކުރު މުއްދަތަކަށެވެ.\nހަމައެހެންމެ، ކުއްޖަކު ހައްޔަރު ކުރެވުމާއިއެކު ލަސްނުކޮށް ގާޒީއެއްގެ ކުރިމައްޗަށް ހާޒިރުކުރެވުމާއި، އެފަދަ މައްސަލަތައް އަވަސް މައްސަލައެއްގެ ގޮތުގައި ކޯޓުން ބަލައި އެކުދިންގެ މައްޗަށް އެޅޭ ފިޔަވަޅެއް އެޅުމާއި، އަދި އެޅޭ ފިޔަވަޅަކީ އެކުއްޖާގެ މަސްލަޙަތަށް އިސްކުރުމާއެކު، ކުށުގެ ކުޑަބޮޑުމިނާ ބައްދަލު ފިޔަވަޅެއްކަން ޔަޤީންކުރުމަކީވެސް މިފަދަ ޙާލަތެއްގައި ހުންނަ ކުއްޖަކަށް ލިބިގެންވާ ޙައްޤުތަކެކެވެ. އަދި އެންމެ މުހިންމު ކަމަކަށް ކޯޓުގެ އަޑުއެހުންތައް ކުރިއަށް ގެންދަންޖެހޭނީ ޢާންމުކޮށް ހުޅުވާނުލައެވެ.\nމީގެއިތުރުން، ކުއްޖާ ބަންދުކުރަންޖޭހޭ ޙާލަތެއްގައި ގެންގުޅެންވާނީ އަދި ބަހައްޓަންވާނީ، ކުށުގެ ތުޙުމަތުގައިވާ ނުވަތަ ޙުކުމް ތަންފީޒުކުރަމުންދާ ބޮޑެތި މީހުންނާ ހުރިހާ ވަގުތެއްގައިވެސް މުޅިން ވަކިންނެވެ. އެގޮތުން އެފަދަ ކުދިން ބައިތިއްބަންވާނީ، އެއް އުމުރުފުރާގެ އެއް ބާވަތެއްގެ ޢަމަލުތަކެއް ކޮށްފައިވާ، އެއް ޖިންސުގެ ކުދިން އެއްކޮށެވެ.\nހަމައެހެންމެ، ކުއްޖާއާއިމެދު ކުށެއްގެ ތުޙުމަތުކުރެވޭ ހިސާބުން ފެށިގެން ހުރިހާ މަރުޙަލާއެއްގައިވެސް ކުއްޖާއާއިމެދު ޢަމަލުކުރަންވާނީ، އެކުއްޖާއަށް އެއްވެސް ޖިސްމާނީ ނުވަތަ ނަފްސާނީ ހާނިއްކައެއް ނުވަތަ އިޙުމާލުގެ ޢަމަލެއް ނުހިނގާނެ ގޮތުގެމަތިން، ކުއްޖާގެ ޒާތީ މަޢުލޫމާތު ސިއްރުކުރެވިގެންނެވެ. އަދި ފިޔަވަޅު އެޅުމުގެ ކޮންމެ މަރުޙަލާއެއްގައިވެސް، ކުއްޖާގެ މަސްލަޙަތު ހިމާޔަތްކޮށްދެވޭނެ ފަރާތެއްގެ އެހީތެރިކަން އަދި ޤާނޫނީ ވަކީލުންގެ އެހީތެރިކަން ލިބުމުގެ ފުރުޞަތު ފޯރުކޮށްދިނުމާއި، ތުޙުމަތުގައި ޙައްޔަރުކުރެވޭ އެހެން މީހުންނަށް ލިބޭ ޙައްޤުތައް ލިބޭނެ ގޮތުގެމަތިން، ޢާއިލީ ބައްދަލުވުންތަކުގެ ފުރުޞަތުވެސް މިފަދަ ކުދިންނަށް ފޯރުދޭންވާނެއެވެ.\nޤައުމެއް ބިނާކުރެވޭނީ އަދުގެ ކުޑަ ކުދިންނަކީ ކުށްކުރުމާއި ދުރު ކުދިންނަށް ހަދައިގެންނެވެ. އަދި ކުށަށް އަރައިގަތުމުގެ ނުރައްކަލުގައިވާ ކުދިންނަށާއި، ކުށަށް އަރައިގަންނަ ކުޑަކުދިން އަނބުރާ މުޖުތަމަޢުއަށް ގެނެވިގެންނެވެ. މިގޮތުގެމަތިން އެކުދިން އަނބުރާ މުޖުތަމަޢުއަށް ގެނައުމުގެ މަސައްކަތުގައި، އެކުދިންނަށް ޤާނޫނުން ލިބިދީފައިވާ ޙައްޤުތައް ރައްކާތެރިކުރެވި ކަށަވަރު ކުރެވެންވާނެއެވެ.


Evvana Ah Neyruuge Hurihaa Zimma Eh Nagan- Barca Coach - Vaguthu\nއެއްވަނައަށް ނޭރުމުގެ ހުރިހާ ޒިންމާއެއް ނަގަން- ބާސާ ކޯޗު\nސްޕެނިޝް ލީގުގައި ލެވާންޓޭއާ އެއްވަރުވެ ލީގު ޗެމްޕިއަންކަން ހޯދުމުގެ ފުރުސަތު ބާސެލޯނާއަށް ހަނިވެ އެއްވަނައަށް ނޭރުމުން އެކަމުގެ ފުރިހަމަ ޒިންމާ ނަގާކަމަށް ބާސެލޯނާގެ ކޯޗު ރޮނަލްޑް ކޫމަން ބުނެފިއެވެ .\nލެވާންޓޭގެ ދަނޑުގައި ކުޅުނު މެޗު ބާސާ އެއްވަރުވީ 3-3 ގެ ނަތީޖާއަކުންނެވެ. މި މެޗުގައި ބާސާގެ ލަނޑުތައް ކާމިޔާބުކުރީ ލިއޮނަލް މެސީއާއި ޕެޑްރީގެ އިތުރުން އޮސްމަން ޑެމްބެލޭ އެވެ. އަދި ލެވަންޓޭގެ ލަނޑުތައް ޖެހީ ގޮންޒާލޯ މެލެރޯ އާއި ލުއިސް މޮރާލްސްގެ އިތުރުން ސާޖިއޯ ލިއޯން އެވެ. މި މެޗުން ލެވަންޓޭ އެއްވަރުކޮށްފައިވަނީ މެޗު ނިމެން ގާތްވެފައި ވަނިކޮށް ކާމިޔާބުކުރި ލަނޑުންނެވެ.\nމި މެޗުން އެއްވަރުވި ނަމަވެސް އަދިވެސް ބާސާއަށް އެއްވަނައަށް ދިއުމުގެ ފުރުސަތު އެބައޮތެވެ. ނަމަވެސް އެ ފުރުސަތު ވަނީ ކުރިޔަށްވުރެ ހަނިވެފައެވެ. މި ނަތީޖާއާއެކު ބާސެލޯނާ ދެވަނައިގައި އޮތީ ކުޅުނު 36 މެޗުން ލިބުނު 76 ޕޮއިންޓާއެކު އެވެ. އެއްވަނައިގައި އެތްލެޓިކޯ މެޑްރިޑް އޮތީ ކުޅުނު 35 މެޗުން ލިބުނު 77 ޕޮއިންޓާއެކު އެވެ. ތިންވަނައިގައި ރެއާލް އޮތީ 35 މެޗުން 75 ޕޮއިންޓާއެކު އެވެ.\nމެޗަށްފަހު ބާސާގެ ކޯޗު ބުނީ ކޯޗެއްގެ ހައިސިއްޔަތުން މި ނަތީޖާއަށް ޒިންމާވާ ކަމަށާއި މެޗުގެ ހާފް ޓައިމުގައި ކުޅުންތެރިންނަށް ޑިފެންސާއި އެއްވަރެއްގައި ކުޅުން ހިފެހެއްޓުމުގެ ވާހަކަ ދެކެވުނު ކަމަށެވެ. ނަމަވެސް ދެވަނަ ހާފާއި ކުރިމަތިލިއިރު ދެއްކި އެއްވެސް ވާހަކައެއްގެ ބޭނުން ނުހިފުނު ކަމަށެވެ. އެކަމާއި ކުޅުންތެރިންނާއި ކޯޗިން ސްޓާފުންވެސް ތިބީ ބޮޑު ހިތާމައެއްގެ ތެރޭ ކަމަށް ކޯޗު ބުންޏެވެ.\n"ބާކީ އަހަރެމެންނަށް ދެން އޮތީ ދެ މެޗު މި ސީޒަނުގަ، އެބަޖެހޭ ހުރިހާ ހިތްވަރެއް ނެރެން، އަންނަ ސީޒަނަށްވެސް ތައްޔާރުވާން ފަށަންވީ މިހާހިސާބުން ފެށިގެން، މި ނަތީޖާ ހަނދާން ނައްތާލައިން ދެން ހުރި މެޗުތަކާ ކުރިމަތިލާންޖެހޭ" ކޯޗު ބުންޏެވެ.


MIB Ujaal Dhiriulhumuge Dhashun Sheesha ge Product thah Mihaaru Negeyne އެމްއައިބީ އުޖާލާ ދިރިއުޅުމުގެ ދަށުން ޝީޝާގެ ޕްރޮޑަކްޓްތައް މިހާރު ނެގޭނެ – Huvadhoo News MIB Ujaal Dhiriulhumuge Dhashun Sheesha ge Product thah Mihaaru Negeyne Huvadhoo News\nއެމްއައިބީ އުޖާލާ ދިރިއުޅުމުގެ ދަށުން ޝީޝާގެ ޕްރޮޑަކްޓްތައް މިހާރު ނެގޭނެ\nމޯލްޑިވްސް އިސްލާމިކް ބޭންކް (އެމްއައިބީ) ގެ އުޖާލާ ދިރިއުން ފެސިލިޓީ މެދުވެރިކޮށް، ޝީޝާއިން ވިއްކާ ހޮންޑާ ޕަވާ ޕްރޮޑަކްޓްތައް ލިބޭނެ ކަމަށް ޝީޝާ އިން ބުނެފިއެވެ.\nޝީޝާ އިން މައުލޫމާތު ދޭ ގޮތުގައި އެމްއައިބީގެ އުޖާލާ ދިރިއުޅުން ސްކީމްގެ ދަށުން ހޮންޑާ ސައިކަލާއި އަދި ޕަވާ ޕްރޮޑަކްޓާއި އެއްކޮށް މިހާރު ސައިކަލު ސްޕެއާ ޕާޓްސް ލިބޭނެކަމަށާއި ސައިކަލްތައް ސާވިސްކުރުންވެސް ހިމެނިގެންދާކަމަށެވެ. އެހެންނަމަވެސް ސައިކަލު ސާވިސް މި ކޮންސެޕްޓަށް ފިޓް ވަނީ ސްޕެއާ ޕާޓްސްއެއް އޭގައި އެކުލެވިގެން ކުރިއަށްގެންދާ ސާވިސްތަކަށް ކަމަށް ޝީޝާ އިން ބުނެއެވެ.\nއެމްއައިބީ އުޖާލާ ދިރިއުޅުން ފެސިލިޓީއަކީ އާންމު ދިރިއުޅުމުގައި ބޭނުންކުރާ މުދާ ހެޔޮއަގުގައި މަހުން މަހަށް ބަހާލައިގެން ފައިސާދައްކާ ގޮތަށް އިސްލާމީ ޝަރީއަތުގެ ހަމަތަކުގެމަތިން ދެވޭ ފެސިލިޓީއެކެވެ.\nޝީޝާ އިން ބުނާގޮތުގައި ކަސްޓަމަރުންނަށް ލުއިފަސޭހަ ގޮތަކަށް ފެސިލިޓީ ފޯރުކޮށްދިނުމަށްޓަކައި އެމްއައިބީ އާއި ގުޅިގެން ޝީޝާގެ ޕްރޮޑަކްޓްސްތަކާއި ސާވިސްތައް ލިބޭ ގޮތް ހަމަޖައްސާފައިވާ ކަމަށެވެ.\nޝީޝާއަކީ ރާއްޖޭގެ ގިނަބަޔަކު އިތުބާރުކުރާ ގިނަ ދުވަހަށް ދެމިގެންދާ ޕްރޮޑަކްޓްތައް ވިއްކާ ހޮންޑާގެ އޮތޮރައިޒް ޑިސްޓްރިބިއުޓަރއެކެވެ. އެ ކުންފުނިން ހޮންޑާ ބްރޭންޑްގެ ސައިކަލާއި، ޕަވާ ޕްރޮޑަކްޓްތަކުގެ އިތުރުން، ސްޕެއާ ޕާޓްސްވެސް ލިބެން ހުންނާނެއެވެ. އަދި ސައިކަލު ސާވިސްވެސް ކޮށްދިނުމުގެ ހިދުމަތް ވެސް ދެއެވެ. ރާއްޖެގެ އެކި ކަންކޮޅުތަކުގައި ޝީޝާގެ އައުޓްލެޓްތައް ވަނީ ޤާއިމްކުރެވިފައެވެ.\nއަޒީޒާ މިއީދެން ބޮޑުވަރު. ކޮޕީ ކޮށްގެން ހަބަރު ލިޔުން ހުއްޓާލަން ޖެހޭ. މިވަރު ވީމާ އިތުބާރު ގެއްލިއްޖެ!\nތިބުނާ ކޮޕީ ނުކުރާ ނޫހެއް ކޮބާ! ޢެންމެންވެސް ބަލަނީ އެއް ނޫހުގަ ލިޔެފަ އޮންނަ ޚަބަރެއް ކޮޕީ ކުރެވޭތޯ.


ހައްޖު ކޯޓާ ލިބިއްޖެނަމަ ކޯޓާ ދޫކުރާނީ ޙައްޖު ކޯޕަރޭޝަނަށް: މިނިސްޓަރ ޒާހިރު ހައްޖު ކޯޓާ ލިބިއްޖެނަމަ ކޯޓާ ދޫކުރާނީ ޙައްޖު ކޯޕަރޭޝަނަށް: މިނިސްޓަރ ޒާހިރު\nއިސްލާމިކް މިނިސްޓަރ ޑރ.އަހުމަދު ޒާހިރު / ފޮޓޯ: އިސްލާމިކް މިނިސްޓްރީ\nރާއްޖެއިން މީހުން ޙައްޖަށް ގެންދިޔުމަށް ކޯޓާ ލިބިއްޖެނަމަ އެކޯޓާ ދޫކުރާނީ ޙައްޖު ކޯޕަރޭޝަނަށް ކަމަށް މިނިސްޓަރ އޮފް އިސްލާމިކް އެފެއާޒް ޑރ އަޙްމަދު ޒާހިރު އަލީ ވިދާޅުވެއްޖެއެވެ. މިވޭތުވެ ދިޔަ އަހަރުވެސް ރާއްޖެއަށް ޙައްޖުގެ ކޯޓާ ލިބިފައެއް ނުވެއެވެ. އަދި މިއަހަރުގެ މިހާތަނަށްވެސް ރާއްޖެއަށް ޙައްޖުގެ ކޯޓާ ލިބިފައެއް ނުވެއެވެ.\nޕީއެސްއެމް ނިއުސްއަށް މަޢުލޫމާތު ދެއްވަމުން އިސްލާމިކް މިނިސްޓަރ ޑރ އަޙްމަދު ޒާހިރު ވިދާޅުވީ އެހެން އަހަރުތަކާ އެއްފަދައިން މިއަހަރުވެސް ރާއްޖެއިން މީހުން ޙައްޖަށް ގެންދިޔުމަށްޓަކައި ކުރަންޖެހޭ މަސައްކަތްތައް ކުރައްވަމުން އަންނަކަމަށާއި ޙައްޖު ކޯޓާ ރާއްޖެއަށް ހޯދުމުގެ މަސައްކަތް ކުރައްވަމުން އަންނަކަމަށެވެ. އެގޮތުން ސަޢުދީ އަރަބިއްޔާގެ ހައްޖު މިނިސްޓްރީއަށާއި ސަރުކާރުގެ ކަމާއި ގުޅޭ ފަރާތްތަކަށް ޙައްޖު ކޯޓާ ހޯދުމަށް އެދި ދަންނަވާފައިވާ ކަމަށް މިނިސްޓަރ ވިދާޅުވިއެވެ. މިނިސްޓަރ ވިދާޅުވީ ރާއްޖެއަށް ކޯޓާ ލިބޭނެކަމަށް އުއްމީދުކުރެއްވި ނަމަވެސް އެހެން އަހަރުތަކާ ޚިލާފަށް ކޯޓާގެ އަދަދު މަދުވާނެކަމަށެވެ. އަދި ފަހުވަގުތުގައި ކޯޓާ ލިބުނު ނަމަވެސް ރާއްޖެއިން މީހުން ޙައްޖަށް ފޮނުވާނެ ކަމަށާއި ނަމަވެސް އެކޯޓާގައި ޙައްޖަށް ފޮނުވާނީ ޙައްޖު ކޯޕަރޭޝަންގެ ބެލުމުގެ ދަށުންކަމަށެވެ. މިގޮތަށް ނިންމަވާފައިވަނީ ވަގުތު ކުޑަތަންވުމުގެ ސަބަބުން ޖަމާއަތްތަކަށް އެ ފުރުޞަތު ދީގެން ދަތިތަކާ ކުރިމަތިލާން ޖެހިދާނެތީ ކަމަށް މިނިސްޓަރ ވިދާޅުވިއެވެ.\n"އެހެން އަހަރުތަކުގައި ރާއްޖެއަށް ލިބޭ ކޯޓާގެ ދެބައިކުޅަ އެއްބައި މިދެނީ އަމިއްލަ ޖަމާއަތްތަކަށް. އެހެންނަމަވެސް މިއަހަރުގެ މި ދަނޑިވަޅަށް ބަލައި ވަގުތުވެސް ކުޑަތަންވެފައި ވުމުގެ ސަބަބުން ޖަމާއަތްތަކުގެ ބެލުމުގެ ދަށުން ޙައްޖަށް ދާން އުނދަގޫވާނެ. ކުރީ އަހަރުތަކުގައި ލިބޭ ވަރަށްވުރެވެސް މަދުން މިފަހަރު ކޯޓާ ލިބުނަސް ލިބޭނީ." އިސްލާމިކް މިނިސްޓަރ ޑރ.އަޙްމަދު ޒާހިރު އަލީ ވިދާޅުވިއެވެ.\nޙައްޖު ކޯޓާ ރާއްޖެއަށް ލިބެއްޖެނަމަ ޙައްޖު ކޯޕަރޭޝަނަށް ދޭން ނިންމާފައިވާއިރު ރާއްޖެއިން މީހުން ޙައްޖަށް ގެންދިޔުމަށް ހުއްދަ ލިބެންވާއިރަށް ކުރަންޖެހޭ މަސައްކަތްތައް އެ ކޯޕަރޭޝަނުން އަންނަނީ ކުރަމުންނެވެ. އަދި ޙައްޖަށް ދާން ބޭނުންވެގެން 2500 އެއްހާ މީހުން ފައިސާގެ 75 އިންސައްތަ އެކޯޕަރޭޝަނަށްވަނީ ދައްކާފައެވެ.\nމިއަހަރު ރާއްޖެއިން މީހުން ޙައްޖަށް ގެންދިޔުމަށް ކޯޓާ ލިބިއްޖެނަމަ އިސްކަންދޭނީ ކޯވިޑް ވެކްސިންގެ ދެ ޑޯޒް ފުރިހަމަކޮށްފައިވާ ފަރާތްތަކަށް ކަމަށް އިސްލާމިކް މިނިސްޓަރ ޑރ.އަޙްމަދު ޒާހިރު އަލީ ވަނީ މީގެ ކުރިން ވިދާޅުވެފައެވެ.\nދިވެހި ހައްޖާޖީންތަކެއް ހައްޖުގެ އަޅުކަމުގައި- ފައިލް ފޮޓޯ: ޕީއެސްއެމް\nކޯވިޑްއިން ރައްކާތެރިވުމަށް އަޅާ ފިޔަވަޅުތަކާއެކު ސަޢުދީ ޢަރަބިއްޔާއިން ވަނީ މިއަހަރުގެ ޙައްޖުގެ އަޅުކަން ކުރިއަށް ގެންދިއުމަށް ނިންމާފައެވެ. ނަމަވެސް މިފަހަރު ބޭރު ޤައުމުތަކަށް ފުރުޞަތު ދޭކަމެއް ނުވަތަ ނުދޭކަމެއް އަދި އެ ޤައުމުން ރަސްމީކޮށް ހާމައެއް ނުކުރައްވައެވެ. ކޮންމެ އަހަރަކުވެސް ރާއްޖެއިން މީހުން ހައްޖަށް ގެންދިޔުމަށްޓަކައި 1000 ކޯޓާ ލިބެއެވެ. އެހެންނަމަވެސް މިދިޔަ އަހަރު ކޯވިޑްގެ ސަބަބުން ރާއްޖެއިން އެއްވެސް ބަޔަކު ހައްޖަކަށް ގޮސްފައެއް ނުވެއެވެ.\nއަހަރަކު ދެ މިލިއަނަށްވުރެ ގިނަ މުސްލިމުން ބައިވެރިވާ ޙައްޖުގެ އަޅުކަމުގައި މިދިޔަ އަހަރު ބޭރު ޤައުމުތަކުން ދަތުރުކުރާ މީހުންނަށް ބައިވެރިވުމުގެ ފުރުޞަތު ސަޢުދީ ޢަރަބިއްޔާއިން ދީފައެއް ނުވެއެވެ. މިދިޔަ އަހަރު ޙައްޖުވުމުގެ ފުރުޞަތު ދީފައިވަނީ ސަޢުދީ ޢަރަބިއްޔާގައި ދިރިއުޅޭ 1،000 މީހުންނަށެވެ. އެ ޤައުމުން އެގޮތަށް ނިންމީ ޙައްޖުގައި ބައިވެރިވާ މީހުންގެ ސަލާމަތާއި ރައްކާތެރިކަން ޔަޤީންކުރުމަށެވެ. އަދި ޙައްޖުގެ އަޅުކަން އަދާކޮށްފައިވަނީ ކޯވިޑްއިން ރައްކާތެރިވުމަށް އަޅާފައިވާ ފިޔަވަޅުތަކާވެސް އެކުގައެވެ.


Nasheed ah faaralaa kamakah nubunan: MNDF\nނަޝީދަށް ފާރަލާ ކަމަކަށް ނުބުނަން: އެމްއެންޑީއެފް\nރައްޔިތުންގެ މަޖިލީހުގެ ރައީސް މުހައްމަދު ނަޝީދު -- ފޮޓޯ: އަހްމަދު އަޔާދު | އަވަސް\nރައްޔިތުންގެ މަޖިލީހުގެ ރައީސް މުހައްމަދު ނަޝީދަށް ފުލުހުން ފާރަލާ ކަމަށް އެމަނިކުފާނަށް ދަންނަވާފައިި ނުވާނެ ކަަމަށް އެމްއެންޑީއެފުން ބުނެފި އެވެ.\nއެމްޑީޕީގެ ގައުމީ މަޖިލީހުގައި ރޭ ރައީސް ނަޝީދު ވިދާޅުވީ ފުލުހުން ފާރަލަމުންދާ ކަމަށް މީގެ ތިން ރޭ ކުރިން އެ މަނިކުފާނަށް އެމްއެންޑީއެފުން އަންގާފައިވާ ކަމަށާއި އެކަން ފުލުހުން ވެސް އަދި ފުލުސް އޮފީހުން ވެސް ކޮށްފާނެ ކަމަށެވެ.\nއެމްއެންޑީއެފުން ބުނީ، ފުލުހުން ރައީސް ނަޝީދަށް ފާރަލަމުންދާ ކަމަށް ދަންނަވާފައެއް ނުވާނެ ކަމަށެވެ.\nއެމްއެންޑީއެފުން ބުނީ ސެކިއުރިޓީ ބެލެހެއްޓުން ގާނޫނީ ގޮތުން ލާޒިމްކޮށްފައިވާ ފަރާތްތަކުގެ ސެކިއުރިޓީއާ ގުޅޭގޮތުން އެމްއެންޑީއެފާއި ގުޅިގެން ކުރަންޖެހޭ ކަންކަން ކުރަމުންދާ ކަމަށެވެ. އެގޮތަށް މަސައްކަތް ކުރަނީ އެއިރެއްގައި އެ ބޭފުޅަކަށް އޮތް ނުރައްކަލެއް ވަޒަން ކުރުމަށްފަހު އޭގެ މައްޗަށް ބެލުމަށްފަހު ކަމަށެވެ.\n"މިވަގުތު ރައްޔިތުންގެ މަޖިލީހުން ވިޔަސް އަދި މިނޫން ފަރާތަކުން ވިޔަސް އަދި މިތަނުގެ އެސެސްމެންޓުން ވެސް ރައްޔިތުންގެ މަޖިލީހުގެ ރައީސް ނަޝީދަށް އިތުރު ނުރައްކަލެއް އޮތް ކަމަށް ފާހަގަކުރެވިފައެއް ނުވޭ، ނަމަވެސް އޯޕަން ސޯސްތަކުން ވިޔަސް މިފަދަ ބޭފުޅެއްގެ ހަށިކޮޅަށް ނުރައްކަލެއް އޮތް ކަމަށް ވާހަކަ ދެކެވޭނަމަ ރައްކާތެރިކަމުގެ ގޮތުން އަޅަންޖެހޭ އިތުރު ފިޔަވަޅު އަޅަމުންދާނެކަމުގެ ޔަގީންކަން އެންމެހާ ރައްޔިތުންނަށް އަރުވަން،،" އެމްއެންޑީއެފްގެ ބަޔާނުގައި ވެއެވެ.\nފުލުހުން ވެސް ވަނީ އެކަމާ ގުޅިގެން ހަމަ އެވާހަކަތައް ހިމެނޭ ބަޔާނެއް ނެރެފަ އެވެ. ނަމަވެސް އެބަޔާނުގައި ނަޝީދަށް ފާރަ ނުލާކަމަކަށް ވިދާޅެއްނުވި އެވެ.\nރައީސް އޮފީހުގައި މިއަދު ބޭއްވި ނޫސްވެރިންގެ ބައްދަލުވުމުގައި ރައީސް އިބްރާހިމް މުހަައްމަދު ސޯލިހު ވެސް ވިދާޅުވީ ނަޝީދަށް ނުރައްކަލެއް ނެތް ކަމަށް ފުލުހުންނާއި ސިފައިން ބުނެފައިވާ ކަމަށެވެ.\nރައީސް މުހައްމަދު ނަޝީދު މޯލްޑިވްސް ޕޮލިސް ސާވިސް އެމްއެންޑީއެފް


Fathuruverikamah baroasaavefai oiy othumah halleh netheebaa!?\nއިގްތިސާދު މުޅިން ހެން ބަރޯސާވެފައި އޮތީ ފަތުރުވެރިކަމުގެ ސިނާއަތަށް\nއިގްތިސޯދު ޑައިވާސިފައި ކުރުމަށް އީޖާދީ ހައްލެއް ބޭނުންވޭ\nދަނޑުވެރިކަމަކީ ރާއްޖޭގައި ކުރިއެރުވިދާނެ ސިނާއަތެއް\nކ. މާލެ | 16 ޖޫން 2019 | އާދީއްތަ 19:24 | 3,515\nރާއްޖޭގައި ތަރައްގީ ކޮށްފައިވާ ރިސޯޓެއް: ޖީޑީޕީގެ ބޮޑު ހިއްސާއެއް ބަރޯސާވަނީ ފަތުރުވެރިކަމަށް - ބުކިންގ.ކޮމް\nދިވެހިރާއްޖެއަކީ މުޅި ދުނިޔޭގައި ވެސް ފަތުރުވެރިންގެ ތެރޭގައި އެންމެ މަގުބޫލު އެއް މަންޒިލެވެ. މި ފަސްގަނޑުގައި ދުވަސްކޮޅެއް ހޭދަކޮށްލަން ރެއަކަށް އެތައް ހާސް ރުފިޔާއެއް ހަރަދުކުރަން ތައްޔާރުވެގެން މިތަނަށް އަންނަނީކީ ވެސް ސަބަބުތަކެއް ނެތިއެއް ނޫނެވެ. ހުދިވެލީގެ ގޮނޑުދޮށްތަކާ، އެކަހެރި ރަށްތަކުން އެ ލިބޭ ހަމަހިމޭން މާހައުލު ތަޖުރިބާކުރަން އަންނަން މީހުން ތިބެނީ ކެތް މަދުވެފައެވެ. އެހާވެސް މި ރާއްޖޭގެ ގުދުރަތީ ރީތިކަން ފުރިހަމަވެފައި ޗާލެވެ.\nފަތުރުވެރިކަން 1970ގެ އަހަރުތަކުގައި ރާއްޖެއަށް ތައާރަފްވެގެން އައި އިރު، އެއީ މިހާ ކާމިޔާބު ކަމާއި އެކީ ކުރެވިދާނެ ކަމަކާ މެދު ސުވާލު އުފެއްދި މީހުން ގިނައެވެ. ސަބަބުތަކާ ނުލައެއް ވެސް ނޫނެވެ. އޭރު ރާއްޖޭގައި ހުރި ވަސީލަތްތަކަށް ބަލާއިރު، ހުރިހާ ކަމެއް ވެސް ހުރީ ޒަމާނާ ނުބައްދަލު މާ އިހުގެ ގޮތްތަކަކަށެވެ. ކޮންމެއަކަސް ވަރަށް އާދައިގެ ގޮތަކަށް ފެށި ސިނާއަތަށް ރަން ޔޫބިލް ފުރުން ފާހަގަކުރަން ދެ އަހަރަށް ވެފައިވާ އިރު، މިއަދު ރާއްޖެ ވަނީ، އެންމެ އާދައިގެ ބަޖެޓު ޓޫރިޒަމުން ފެށިގެން ގޮސް "ސުޕަރ ލަގްޒަރީ" ޓޫރިޒަމްގައި ދުނިޔޭގެ ބާޒާރުގައި ފައިހަމަކޮށްފައެވެ.\nއޭރު ނެތް ވަސީލަތްތައް ކުރިއަރައިގެން ގޮސް މިއަދު ރާއްޖެ މި ދެކޭ ހުރިހާ ތަރައްގީއެއްގެ މޭސްތިރިއަކީ ފަތުރުވެރިކަމުގެ ސިނާއަތެވެ. އެ ސިނާއަތުން ހޯދި ކުރިއެރުންތަކާއި އެއް ވަރަށް ރާއްޖޭގެ ވަސީލަތްތައް ވެސް ތަރައްގީ ވެގެން ދިޔައެވެ. ކުރިން ނުލިބޭ އެތައް ހިދުމަތެއް ލިބިގެން ދިޔައެވެ. ގައުމަށް ލިބުނު ހުރިހާ ތަރައްގީއެއްގެ ފަހަތުގައި ފަތުރުވެރިކަމުން ލިބުނު ފައިސާއެވެ. އެންމެ 22 ފަތުރުވެރިންނާ އެކު ދިވެހިން ފެށި ސިނާއަތަށް ލިބުނި ކުރިއެރުމާ އެކު ރާއްޖެއަށް ޒިޔާރަތްކުރާ ފަތުރުވެރިންގެ އަދަދު މިވަނީ އަހަރަކަށް މިލިއަނަކަށް ވުރެ ގިނަވެފައެވެ. ގައުމީ އުފެއްދުންތެރިކަމުގެ ބޮޑު ހިއްސާއެއް ވަންނަނީ ފަތުރުވެރިކަމުންނެވެ.\nކޮންމެއަކަސް މިއަދު ރާއްޖެއަށް އެންމެ ގިނަ ފައިސާ ވަންނަނީ ފަތުރުވެރިކަމުންނާއި ފަތުރުވެރިކަމާއި ގުޅުން ހުރި ސިނާއަތްތަކުންނެވެ. އެ ހަގީގަތް ކޮންމެ ސަރުކާރެއް އަޔަސް ހަމަ އެފަދައެވެ. އަދި މި ފަހުން ވެރިކަމަށް އައި ކޮންމެ ސަރުކާރެއްގެ ވެސް އެންމެ ބޮޑު އަމާޒަކަށް ވެފައިވަނީ ފަތުރުވެރިކަމުން ލިބޭ އާމްދަނީ އިތުރުކުރުމަށެވެ. ސުވާލަކީ، އިގްތިސާދު ފަތުރުވެރިކަމަށް ބަރޯސާވެފައި އޮތް އޮތުމަށް ބަދަލެއް ގެނެވޭނެބާއެވެ؟\nތެދެކެވެ. ރާއްޖެއަކީ ބިމުގެ ދަތިކަން އިންތިހާއަށް އޮތް ގައުމެކެވެ. ނަމަވެސް މިއަދުގެ ތަހުޒީބީ އަދި ޓެކްނޮލޮޖީގެ ގޮތުން ކުރިއަރާފައިވާ ދުނިޔޭގައި، ސިނާއަތެއް ކުރިއަރުވަން ބޮޑު މާސިންގާ ބިމެއް ބޭނުމެއް ނުވެއެވެ. ނޫނީ ޖައްވަށް ކަޅު ދުން އަރުވާ ކާރުހާނާތަކެއް ވެސް ބޭނުމެއް ނުވެއެވެ. ރަނގަޅު ރޭވުންތެރިކަމެއްގެ ދަށުން ކުރާ ކަންކަމުގައި މާ ގިނަ ފައިސާތަކެއް ވެސް ބޭނުމެއް ނުވެއެވެ. ބޭނުންވަނީ ޒަމާނާ އެއްގޮތަށް ތަރައްގީ ގެންނަން އަތުކުރި އޮޅާލާނެ ސަރުކާރެކެވެ.\nކުޑަ މިސާލެކެވެ. ހުޅަނގުގެ ގައުމުތަކުގެ ތެރެއިން، އެންމެ ކުޑަ ގައުމުތަކުގެ ތެރޭގައި ހިމެނޭ ނެދަލޭންޑްސްއަކީ ނިސްބަތުން ކުޑަ، ބިމުގެ ދަތިކަން އޮންނަ ގައުމެކެވެ. ރާއްޖެ ފަދައިން ތިރި ގައުމަކަށް ވުމުން ކަނޑުގެ ލޮނުގަނޑު އުފުލުމުގެ ނުރައްކާ ވެސް އޮތް ގައުމެކެވެ. ނަމަވެސް އެނގޭހެއްޔެވެ؟ އެ ގައުމަކީ މިހާރު ދުނިޔޭގެ ދަނޑުވެރިކަމުގެ ބާވަތްތައް އުފެއްދުމުގައި އެންމެ ކުރީގައި އުޅޭ އެންމެ ކާމިޔާބު އެއް ގައުމެވެ. ބިމުގެ ދަތިކަމަށް އީޖާދީ ހައްލެއް ގެނެސްގެން ވާޓިކަލް ފާމިން ތައާރަފްކޮށް، ނެދަލޭންޑްސް އުޅެނީ ރަޝިޔާ އަދި އެމެރިކާ ފަދަ ޖާގައިގެ ގޮތުން ތަނަވަސް ގައުމުތަކަށް ވުރެ ދަނޑުވެރިކަމުގައި މާ ކުރީގައެވެ. ބޯދާ ވިސްނުން ދޫކޮށް ޒަމާނީ ހައްލަކަށް އިންވެސްޓް ކުރުމުން އޭގެ ފޮނި މީރުކަން މިއަދު އެ ގައުމުގެ ރައްޔިތުންނަށް އިހުސާސް ކުރެވެއެވެ.\nރާއްޖެ ވެސް މިސްރާބު ޖަހަންވީ މިގޮތަށް ކަންކުރުމަށެވެ. ވިސްނަންވީ ފަތުރުވެރިކަމަށް އޮތް ބަރޯސާ ކުޑަކޮށް އެހެން ސިނާއަތްތައް ކުރިއަރުވަންށެވެ. ދެމެހެއްޓެނިވި ތަރައްގީއަކީ ވެސް އެއީއެވެ. ދިވެހިން ބޭނުންވާ ހަގީގީ ތަރައްގީއާ ހަމައަށް ވާސިލްވެވޭނީ ވެސް އޭރުންނެވެ. ފަތުރުވެރިކަމަށް ރަށްތައް ދޫކުރާ އުސޫލުން އެހެން ސިނާއަތްތަކަށް ވެސް ރަށްތައް ދޫކޮށް ކުރިއެރުމުގެ ފުރުސަތު ދޭންވީއެވެ. ގަނޑެއްގައި ވާޓިކަލް ފާމިން ލިޔުމުގެ ބަދަލުގައި އެކަމަށް ވެސް އިންވެސްޓަރުން ހޯދަންވީއެވެ. ރަށްތައް އައިޓީ ކުންފުނިތަކަށް ދޫކޮށް، އައިޓީއާ ސޮފްޓްވެއަރ އިންޖިނިއަރިންގެ ދާއިރާ ކުރިއަރުވަންވީއެވެ. މި ދާއިރާތަކަށް މީހުން ބިނާކޮށް، އެ ބޭނުންވާ ވަސީލަތްތައް ފޯރުކޮށްދޭންވީއެވެ. ފަހަރުގައި ފަތުރުވެރިކަމުން ލިބޭ ވަރުގެ އެކުއިޒިޝަން ކޯސްޓެއް ނުލިބިދާނެއެވެ. އަދި އެހާ އަވަހަށް ފައިދާއެއް ވެސް ނުވެދާނެއެވެ. ނަމަވެސް މުސްތަގުބަލަށް ވިސްނައިފިކަމުގައި ވަނީ ނަމަ މިކަމުން ވާނީ ހުސް ފައިދާއެވެ.\nފަތުރުވެރިކަމުގެ ސިނާއަތް ފަށައިގަތް އިރު އެކަން ނުކުރެވޭނޭ ބަޔަކު ބުނި ބީދައިން، މިކަން ވެސް ނުވާނެޔޭ ބުނާނެ މީހުން މަދެއް ނުވާނެއެވެ. ނަމަވެސް، މިއަދު އެ ވާހަކަތަކުގައި ބުރަދަނެއް ނެތް ކަން ޔަގީން ނޫންތޯއެވެ. ހަމަ އެގޮތަށް އާ ސިނާއަތެއް ވެސް ފަށައިގަންނަ އިރު އެހެން ދިމާވެދާނެއެވެ. އެކަމަކު އަމާޒެއް ކަނޑައަޅައިގެން މަސައްކަތް ކޮށްފިއްޔާމުން ކާމިޔާބު ވާނެ ކަން ދިވެހިންނަށް ވުރެ ވަކި މޮޅަށް ދަންނާނު ބަޔަކު ނޫޅޭނެއެވެ. ރާއްޖެ ދެކެން ބޭނުންވާ ދެމެހެއްޓެނިވި ތަރައްގީއަށް ވާސިލްވެވޭނެ އިތުރު ވަކި މޮޅި ގޮތެއް ނެތެވެ.


Covid-19: Ehbayaku Veynugai, Ehbayaku Viyafaareegai!\nކޮވިޑް-19 އަށް ޓެސްޓު ކުރުމަށް ސާމްޕަލް ނަގަނީ- ފޮޓޯ: ކޭއާރުއެޗު\nކޮވިޑް-19: އެއްބަޔަކު ވޭނުގައި، އެއްބަޔަކު ވިޔަފާރީގައި!\n10 ޖެނުއަރީ 2022 - 15:52:10\nކޮވިޑް-19 ގެ ބަލިމަޑުކަމުގެ ދިވެހިން ދެ އަހަރު ހޭދަ ކުރީ ހިތްދަތި ކަމާއި އެތައް ތަކުލީފެއް އުފުލުމުގައެވެ. އެތައް ފިޔަވަޅު ތަކަކާއި، އެތައް ތުރާ ތަކެއްގައި ދިވެހިން އުޅެމުން ދިޔައީ، ކިޔަމަންތެރި ކަމާއި ކެއްތެރި ކަމުގައެވެ. ދަރިއަކު މައެއްގެ ބަސް އަހާނެހާ ކިޔަމަންތެރި ކަމާއި އެކުއެވެ.\nބައްޔަށް ދެ އަހަރު ވެގެން ދިޔައިރު ވެސް ސަރުކާރަށް ބަލި ކޮންޓްރޯލް ކުރުމަށް ނުވަތަ އެކަމަށް އެޅޭނެ މާ ބޮޑު ފިޔަވަޅެއް އޮތް ހެނެއް ހިޔެއް ނުވެއެވެ. މި ބަލި މަޑުކަމުގެ ސަބަބުން އެއްބަޔަކު ބިކަވެ ހާލުގައި ޖެހުނު އިރު އަނެއް ބަޔަކު ދިޔައީ އިތުރަށް މުއްސަނދި ވަމުންނެވެ. އެއް ބަޔަކު ބަލިމަޑު ކަމުގެ ސަބަބުން ހިތާމަ އުފުލަން ޖެހުނު އިރު އަނެއް ބަޔަކު ދިޔައީ، މި ބަލި މަޑުކަމުގެ ސަބަބުން އުފާވެރިކަން ހޯދަމުންނެވެ.\nކޮވިޑްގެ ވާހަކަ ދައްކަން ފަށާއިރަށް އެންމެ ފުރަތަމަ ވެސް ހިތަށް މިހާރު އަރަނީ، މިއީ ސަރުކާރުން ޖައްސާ ސްޓަންޓެއްގެ ގޮތުގައެވެ. ސަބަބަކީ ކިރިޔާ ވެސް ދެ މީހަކު މަގު މައްޗަށް ނިކުމެ އެ ބޭރުކުރަން އުޅޭ އެއްޗެއް ބޭރު ކުރަން އުޅޭ އިރަށް ސަރުކާރުން އެކަން ހުއްޓުވުމަށް، ކޮވިޑްގެ ތައް ގަނޑު އޭގައި ޖަހައެވެ.\nބަލީގެ ނުރައްކާތެރިކަން އެއްވެސް ހާލެއްގައި ކުޑަވީކީއެއް ނޫނެވެ. އެހެން ނަމަވެސް ދިވެހިން މީގެ ދެ އަހަރު ކުރިން ވެސް ތިބީ ސަރުކާރުން ބުނި ގޮތަށް ބަސް އަހައިގެނެވެ. ބުނި ތާކު ބުނި ގޮތަކަށް މާސްކު އަޅައިގެނެވެ. ބުނި ސެނެޓައިޒަ ފުޅިއަކުން ބުނި ގޮތަކަށް އަތް ސާފު ކޮށްގެނެވެ. ބުނި ތާކުން ބުނި އަގެއް ދީގެން ޕީސީއާރު ޓެސްޓު ހަދައިގެނެވެ.\nއަސްތާ! މި ޖެހުނީ ބޮޑު ތަނުގައެވެ. ޕީސީއާރު ޓެސްޓު ގެ ވާހަކަ އަކީ މިއަދު ބަޔަކު އެކަމުން ބޮޑެތި މަންފާތަކެއް ހޯދާ އެކަމުގެ ސަބަބުން މިލިއަނަރުންނަށް ވެފައިވާ ވިޔަފާރިތައް އެބަހުއްޓެވެ. 100 ރުފިޔާއިން ކުރެވޭ ކަމެއް ދިވެހިންގެ އަތުން 1،200 ރުފިޔާއިން ފެށިގެން 500 ރުފިޔާ އާއި ހަމައަށް ނަގަމުން ދިޔައީ، ހިތުގައި އެއްވެސް ރަހުމެއް ކުލުނެއް ނެތިކަމީ ހިތާމަ ހުރި ކަމެކެވެ. މިކަމުގެ އެންމެ އިސް ސަފުގައި މި ބަލިމަޑުކަން ކޮންޓްރޯލް ކުރުމަށް ސަރުކާރުން ހެދި ޓެގް ޓީމުގެ ލީޑަރުން ތިބުމަކީ އަދި މިކަމުގެ ހުރި ނޭދެވޭ ކަން އިތުރުވި ކަމެކެވެ.\nބަލީގެ ކޭސްތައް ފަހަކަށް އައިސް މަދުވެގެން ދިޔަ ދިއުމުގެ އިތުރުން ސަރުކާރުން އެޅި ފިޔަވަޅުތަކަށް ލުއި ދިނުމާއި އެކި މި ކަމުން ނާޖާއިޒް މަންފާ ހޯދަމުން ދިޔަ ބަޔަކަށް އެކަން ހަޖަމުނުވި ކަހަލަ އެވެ. ކޮންމެވެސް ގޮތެއް ހޯދައިގެން ނަމަވެސް އަލުން މި މުއްސަނދިކަން ހޯދުމަށް ފޫގަޅާލާ އެކަމަށް ކުރެވެން އޮތް ހުރިހާ ކަމެއް ކުރަން ފެށިކަމަށް ރަށުތެރޭ ބުނާ އަޑުތައް ވަނީ ގަދަވެފައެވެ.\nކުރިން އެއް ރަށުން އަނެއް ރަށަށް މިބުނާ ޕީސީއާރެއް ނަހަދާ ދެވުނަސް ރޭ ނިންމި ނިންމުމާއި އެކު ޕީސީއާރު ހަދައިދޭ ކްލިނިކް ތަކުން ވަނީ އެ ކްލިނިކް ތަކުގެ ދޮރު މަތީ ރަތް ދޫލަ އަޅާލާފައެވެ.\nމި ވާހަކަ ދައްކަން މިޖެހުނީ، ކޮވިޑްގެ މި ވަބާ އަކީ، އިއްޔެ ރާއްޖެއަށް ކުރިމަތިވި ވަބާ އަކަށް ނުވުމުންނެވެ. މިއީ މި ބަލިމަޑު ކަމުގެ ތެރޭ ދިވެހިން އުޅެމުން ދާތާ އެތައް ދުވަހެއް ވީ ކަމެކެވެ. ސަރުކާރުގެ އިދާރާތަކަށް މިކަން ހައްލު ކުރަން ނުވަތަ މިކަމަށް ތައްޔާރު ވުމަށް ވަގުތު ލިބި އެކަން ނުކުރީ، ސަރުކާރުން ބޭނުންވާ ވަކި ބަޔަކަށް ނުވަތަ ސަރުކާރަށް މިކަމުގެ ސަބަބުން ކަޓު ދޭ ގޮތަށް ބަޔަކަށް މަންފާ ތަކެއް ހޯދުމަށް ކަމަށް ބުނެވެނީ މިފަދަ ސަބަބުތަކާއި ހެދިއެވެ.\nއިއްޔެ ނިންމި ނިންމުމާއި އެކި މާލޭގައި ހަމައެކަނި ހިލޭ ޕިސީއާރު ޓެސްޓު ހަދައިދޭ ތަން ރޭ ފުރި ބާރު ވީ ހަމައެކަނި ބޮޑެތި މީހުން ކިޔު ޖައްސައިގެންނެތް ނޫނެވެ. އެތައް ތުއްތު ކުއްޖެއް ރޭ އެތަނަށް ކިއު އަށް އެރީ ސަރުކާރުގެ އިންތިޒާމުތައް ރަނގަޅުނުވީމަކަމަށް ބުނެ ދަނީ ޝަކުވާ ކުރަމުންނެވެ. ބަލީގެ ނުރައްކާ އިތުރުވަމުން ދިޔައިރު މި ފިޔަވަޅުތައް ނާޅާ ތިބީ، މިކަމުން ކުއްލި މުއްސަނދި ކަމެއް ހޯދުމަށް ބާވައޭ ހިތައް އަރައެވެ.\nމިއަދު އެތައް ބަޔަކު ކިއު ގައި ޖެހިގެން އެތިބަ އާދޭސް ކުރަމުން ދަނީ، މާލެ އިން އެމީހުންގެ ރަށަށް ދިއުމަށެވެ. އެހެން ނަމަވެސް އެއްވެސް އިދާރާއަކަށް މިއަދު ރައްޔިތުން އެކުރާ އާދޭހުގެ އަޑު އިވޭހެނެއް ހިއެއް ނުވެއެވެ. މިއަދު ހަމައެކަނި އަޑު އިވިގެން ދަނީ، މިބުނާ ޕީސީއާރު ކްލިނިކްތަކުން ތަފާތު ޕެކޭޖުތައް ހަދާ އެތަންތަނުގެ ދޮރު ހުޅުވާލި އަޑެވެ.\nމުއްސަނދި ވެސް ވާން ވާނެއެވެ. އެހެން ނަމަވެސް މުއްސަނދި ވާން ވާނީ ދެރަ ނިކަމެތި ރައްޔިތުން ހުލި ކޮށްލައިގެނެއް ނޫނެވެ. މިއީ އެހީގެ އަތް ދިއްކޮށްލަންވި ވަގުތެވެ. ނަމަވެސް އެހީ ތެރިކަން ފޯރުކޮށްދިނުމަށްވުރެ ބޮޑަށް ފެންނަނީ ޓެސްޓް ހަދައިގެން ނަފާ ހޯދުމުގެ ބޮޑު ރޭހަކަށް ނުކުމެ އެ ރޭސް ނިންމަށް އުޅޭ މަންޒަރެވެ.